Raajje Ah Mudhaa Etherekuri Minvaru 57% Dhashah Hingahjje - Vaguthu\nކޮވިޑަށް މަޑުޖެހުމެއް ނެތް، އާއްމުންނަށް ބިރެއް ނެތް! -4މިނެޓް ކުރިން\nރާއްޖެ އަށް މުދާ އެތެރެކުރި މިންވަރު 57 އިންސައްތަ ދަށަށް ހިނގައްޖެ\nބާޒާރުމަތީގައި ބަޔަކު މުދާ އުފުލަނީ. --- ވަގުތު އިމޭޖަސް: މުހައްމަދު އަފްޒަލް\nރާއްޖެ އަށް މުދާ އެތެރެކުރި މިންވަރު މިދިޔަ އަހަރުގެ މެއި މަހާއި އަޅައި ބަލާއިރު މިމަހުގެ މެއި މަހު 57 އިންސައްތަ ދަށަށް ގޮސްފައިވާ ކަމަށް ކަސްޓަމްގެ ތަފާސް ހިސާބުތަކުން ދައްކައިފިއެވެ.\nއިމްޕޯޓްގެ އިތުރުން ރާއްޖެއިން ބޭރުކުރި މުދާ ނުވަތަ އެކްސްޕޯޓް ވެސް ވަނީ ވަރަށް ބޮޑަށް ދަށަށް ގޮސްފައެވެ. މިދިޔަ އަހަރުގެ މެއި މަހާއި އަޅައި ބަލާއިރު މިދިޔަ މެއި މަހު އެކްސްޕޯޓް ވަނީ 73 އިންސައްތަ ދަށަށް ގޮސްފައެވެ.\nކަސްޓަމްސް އިން އާއްމު ކޮށްފައިވާ ތަފާސް ހިސާބުތަކަށް ބަލާއިރު ރާއްޖެ އަށް އިމްޕޯޓް ކުރި މުދަލާއި އެކްސްޕޯޓް ކުރި މުދަލުގެ އަދަދު މަދުވުމުން ކަސްޓަމްސް އަށް ލިބުނު އާމްދަނީ ވެސް ވަނީ ވަރަށް ބޮޑަށް ދަށަށް ގޮސްފައެވެ. ތަފާސް ހިސާބުތައް ދައްކާގޮތުން އިމްޕޯޓް އަދި އެކްސްޕޯޓް އާމްދަނީގެ ގޮތުގައި ކަސްޓަމްސް އަށް މެއި މަހު ލިބިފައި ވަނީ 117 މިލިއަން ރުފިޔާއެވެ. މިއީ މިދިޔަ އަހަރުގެ އެމުއްދަތާ އަޅާބަލާއިރު 59 އިންސައްތައިގެ ދަށްވުމެކެވެ.\nރާއްޖެ އިން މެއި މަހު އެންމެ ގިނަ މުދާ އިމްޕޯޓް ކޮށްފައި ވަނީ އިންޑިއާ އިންނެވެ. ކަސްޓަމްސްގެ ތަފާސް ހިސާބުތައް ދައްކާގޮތުން މޭމަހު އިންޑިއާއިން ރާއްޖެއަށް 262 މިލިއަން ރުފިޔާގެ މުދާ އެތެރެކޮށްފައިވެއެވެ. މިއީ މެއި މަހު އިމްޕޯޓްކުރި މުދަލުގެ 17 އިންސައްތައެވެ. ދެވަނައަށް އެންމެ ގިނައިން މުދާ އެތެރެކޮށްފައިވަނީ ޗައިނާއިންނެވެ. އިމްޕޯޓްގެ 16 އިންސައްތަ ޗައިނާއިން އެތެރެކޮށްފައިވާއިރު، އެއީ 245 މިލިއަން ރުފިޔާގެ މުދަލެވެ.3ވަނައަށް އެންމެ ގިނައިން މުދާ އިމްޕޯޓް ވަނީ ސިންގަޕޫރުންނެވެ. އެއީ 177 މިލިއަން ރުފިޔާގެ މުދަލެވެ.\nމިދިޔަ މަހު ވެސް ރާއްޖެ އިން އެންމެ ގިނައިން އެކްސްޕޯޓް ކޮށްފައި ވަނީ މަހުގެ ބާބަތްތަކެވެ. ރާއްޖެއިން މިދިޔަމަހު މުދާ ގިނައިން އެކްސްޕޯޓްކުރި ޤައުމަކީ ތައިލެންޑެވެ. ޖުމަލް އެކްސްޕޯޓުގެ 46 އިންސައްތަ ތައިލެންޑަށް އެކްސްޕޯޓް ކޮށްފައިވާއިރު، އެއީ 87 މިލިއަން ރުފިޔާގެ މުދަލެވެ. ދެވަނައަށް އެންމެ ގިނައިން ރާއްޖެއިން އެކްސްޕޯޓް ކޮށްފައިވަނީ ޖަރުމަންވިލާތަށެވެ. އެއީ 20 މިލިއަން ރުފިޔާގެ މުދަލެވެ. 10 މިލިއަން ރުފިޔާގެ މުދާ އެކްސްޕޯޓްކުރި ފްރާންސްއަކީ މިދިޔަމަހު ރާއްޖެއިން3ވަނަ އަށް އެންމެ ގިނައިން މުދާ އެކްސްޕޯޓްކުރި ޤައުމެވެ.\nޖޫން 18, 2020 09:57\nލޮކްޑައުން ސަބަބާއި ކޮވިޑް ކަންތަކާއި ކޮރޯނާ ވައިރަހުގެ މައްސަލަ ބޮޑުވުމުގެ ސަބަބުން ދުނިޔެ ހުއްޓުމަކަށް އައި ސަބަބު ކަން ނޭނގެ. ދޯ؟ މުދާ އެތެރެ ކުޑަވުމުގެ އަސްލު ސަބަބަކީ.\nޖޫން 18, 2020 10:10\nދަށަަށް ނުދާ ނަމަ އެއީ މައްސަލައެއް. ޓުއަރިސްޓުންނެއް ނާދޭ. އެެެހެން ކަމުން އެމީހުންނަށް ބޭނުންވާނެ ތަކެތި އެތެރެއެއް ނުކުރާނެދޯ.


COVID-19: Thuthu adhi kuda dharifulhah faidha kuraane baeh kulhivaru thah | ThePress\nEnglish Edition Thursday, May 28, 2020 28.8 °C scattered clouds\nLast Updated 01:47, 28 May\nކޮވިޑް-19: ރާއްޖެއިން ޕޮޒިޓިވް 1481| އެކްޓިވް 1243| ރަނގަޅުވި 242| މަރުވި 5\nކޮވިޑް-19: ތުއްތު އަދި ކުޑަ ދަރިފުޅަށް ފައިދާ ކުރާނެ ބައެއް ކުޅިވަރުތައް\nލޮކްޑައުންގައި ގޭގައި ދަރިފުޅާއެކު ކުޅެވިދާނެ ބައެއް ކުޅިވަރުތައް/ފޮޓޯ: އެޑިއުކޭޝަނަލް ޕްލޭކެއާ\nތުއްތު ކުދިންނާ ކުޑަކުދިންނަކީ އެއްބަޔަކު އަނެއް ބަޔަކާއެކު ކުޅިވަރުކުޅެ، ސަކަރާތްޖަހާ މަޖާ ކުރުމަށް އިންތިހާއަށް ލޯބިކުރާ މައުސޫމު ބައެކެވެ. ނަމަވެސް ދުނިޔެއަށް މިއަދު ކުރިމަތިލާންޖެހިފައިވާ ކޮރޯނާވައިރަސް ޑިޒީޒް (ކޮވިޑް-19)ގެ ބަލިމަޑުކަމާއެކު ޕްލޭޑޭޓްތަކާ، އުމުރުފުރާގެ ގޮތުން އާއިލާ ތެރެއިން ގާތް ކުދިންނާއެކު ކުޅެއުޅުނު އުޅުން ވަނީ ހުއްޓުމަކަށް އައިސްފައެވެ. ބަލިމަޑުކަމުން ދިފާއުވެވެން މިވަގުތު އޮތް ހަމައެކަނި ގޮތަކީ އިޖުތިމާއީ ގައިދުރުކަން ތަންފީޒު ކުރުން ކަމަށް ވާއިރު، މިކަމަކީ އެ ޅަ ސިކުނޑިތަކަށް މާ ރަނގަޅަކަށް ފަހުމް ވާނެވެސް ކަމެއް ނޫނެވެ.\nގޭގައި ބަންދުވެފައި ތިބެން ޖެހުމަކީ އެ ކުދިންގެ ދިރިއުޅުމުން އުޖާލާކަން ގެއްލިގެންދާފަދަ ކަމަކަށް ވެގެން ނުވާނެއެވެ. މިއީ ބޮޑު ގޮންޖެހުމެކެވެ. ނަމަވެސް، މިކަމުގައި ދަރިންނަށް އުފާވެރިކަން ހޯދާ ދިނުމަށް މައިންބަފައިންނާ ބެލެނިވެރިން ގަދައަޅާ މަސައްކަތް ކުރަންޖެހެއެވެ. ކުޑަކުދިންގެ ހައްގުތަކަށް ވަކާލާތު ކުރާ އދގެ ޖަމިއްޔާ ޔުނިސެފްއާއި ލެގޯ ފައުންޑޭޝަން އިންވަނީ މިކަމަށް ހާއްސަ އެހީއެއްވެސް އެކުލަވާލާފައެވެ. އެހެންކަމުން މި ހިއްސާކޮށްލަނީ ލޮކްޑައުންގެ ދުވަސްވަރު ގޭގައި ތިބެގެންވެސް ތުއްތު އަދި ކުޑަ ދަރިފުޅަށް އުފާވެރި ވަގުތުކޮޅެއް ހޮދާދިނުމަށް އެ ދެ ފަރާތުން ދީފައިވާ ބައެއް އިރުޝާދުތަކެވެ. ނުވަތަ ޖާގައިގެ ދަތިކަމުގައި ލޮކްޑައުން ވެފައި ތިބެމެ، ދަރިފުޅާއެކު ކުޅެލެވިދާނެ ބައެއް ކަހަލަ ކުޅިވަރުތަކެވެ.\nލޮކްޑައުންގައި ގޭގައި ދަރިފުޅާއެކު ކުޅެވިދާނެ ބައެއް ކުޅިވަރުތައް/ފޮޓޯ: އޮމާހާ ވޯލްޑް ހެރާލްޑް\nތުއްތު ކުދިން (0-9 މަހާ ދެމެދު)\nމިއީ ދިވެހިންނަށްވެސް ފަރިތަ ކުޅިވަރެކެވެ. މިއީ "ފީކޯއި-އަޖާ"އެވެ. މިކަމަށް ބޭނުންވާނެހާވެސް އެއްޗަކީ އަތްތިލައާއި ލޯބިލޯބި އަޑެކެވެ. ނުވަތަ ކުޑަ ތުވާލިކޮޅެކެވެ. ދަރިފުޅާއެކު މި ކުޅިވަރު ކުޅެމުންދާއިރު އެ މައުސޫމު މޫނު މައްޗަށް އަންނަ އުޖާލާ ބަދަލުތައް އިސާހިތަކު ފާހަގަވާން ފަށާނެއެވެ. ދަރިފުޅުގެ އުމުރުން ދުވަސްވަމުން ދާ ވަރަކަށް، އެ ތުއްތު ކުއްޖާވެސް މި ކުޅިވަރުގައި ބައިވެރިވާން ފަށާނެއެވެ. ނަކަލު ކުރަން ފަށާނެއެވެ.\nމިއީ ގޭ ތެރެއިން ފެންނަ ތަފާތު އެކި އިއްޗިއްސަށް އިނގިލި ދިމާކުރުމަށްފަހު، އެތަކެތީގެ ނަމާ، އެއީ ކޮން އެއްޗެއްކަން ދަރިފުޅަށް ކިޔައިދެމުން ކުޅޭ ކުޅިވަރެކެވެ. މިސާލަކަށް "އެއޮތީ ބުޅަލެއް. އެއީ މުށި ކުލައިގެ ބުޅަލެއް" ކަހަލަ ބަސްތައް ބޭނުން ކުރާށެވެ. މިއީ ބޮޑުވަމުން އަންނަ ދަރިފުޅުގެ ބަސް-ޖާޑި މުއްސަނދިކޮށްދިނުމަށް އެހީއެކެވެ. ހަމަ އެހެންމެ، ބެލެނިވެރިޔާއާއި ދަރިފުޅުގެ ގުޅުންވެސް ބަދަހިކޮށްދޭނެ ކަމެކެވެ.\nލޮކްޑައުންގައި ގޭގައި ދަރިފުޅާއެކު ކުޅެވިދާނެ ބައެއް ކުޅިވަރުތައް/ފޮޓޯ: ރެެއިޒިންގް ޗިލްޑްރަން ނެޓްވާކް\nދަރިފުޅާއެކު ލަވަކިއުމުގައި ވަގުތުކޮޅެއް ހުސްކޮށްލާށެވެ. އަދި ގޭތެރެއިން ލިބެން ހުރި ރައްކާތެރި އެއްޗިހި ބޭނުންކޮށްގެން މިއުޒިކް ކުޅޭ ސާމާނުވެސް ތައްޔާރު ކުރެވިދާނެއެވެ. މިސާލަކަށް ހުސް ފުޅިއަކަށް ގޮށް ކަހަލަ އެއްޗެއް އަޅައިގެން ބޮލިރަވައެއްވެސް ތައްޔާރު ކުރެވިދާނެއެވެ. ފުޅީގެ މަތިގަނޑު ރަނގަޅަށް ބާރުކުރަން ސަމާލުކަން ދޭންޖެހޭނެއެވެ. މިފަދަ އަޑުތަކާ ރާގުތަކަކީ ދަރިފުޅުގެ ހިއްސުތައް ތަރައްގީ ކުރުމަށް އެހީވެދޭނެ އަޑުތަކެކެވެ. އަދި ބޮލިރަވަ ފަދަ ތަކެތި ދަރިފުޅުގެ އަތަށް ދޫކޮށްލުމަކީ އެ ދަރިފުޅުގެ މޯޓޯ ސްކިލްސްވެސް ވަރުގަދަކޮށްދޭނެ ކަމެކެވެ. މުހިންމީ ވީހާވެސް އާދަޔާ ހިލާފު ގޮތަކަށް ޝައުގުވެރި ވަގުތުކޮޅެއް ހޭދަކޮށްލުމެވެ.\nމިއީ ހަށިގަނޑުގެ ބައިތަކާ ގުނަވަންތައް ބުނެދިނުމަށް ކުޅޭ ކުޅިވަރެކެވެ. އެގޮތުން ދަރިފުޅުގެ ހަށިގަނޑުގެ ގުނަވަންތައްވެސް ކިޔައިދޭށެވެ. އަދި އިނގިލީގެ އިޝާރާތުން އެ ގުނަވަންތައް ދައްކާދޭށެވެ. ދަރިފުޅުގެ ގުނަވަންތަކާ، މަންމަ ނުވަތަ ބައްޕަގެ ގުނަވަންތައްވެސް އެއްގޮތްކަމާ، ތަފާތު ކަން ބަޔާންކޮށްދޭށެވެ.\nލޮކްޑައުންގައި ގޭގައި ދަރިފުޅާއެކު ކުޅެވިދާނެ ބައެއް ކުޅިވަރުތައް/ފޮޓޯ: ޓުޑޭޒް ޕޭރެންޓްސް\nކުޑަކުދިން (1-2 އަހަރާ ދެމެދު)\nމިކަމަށް ބޭނުންވާ ހުސް ފޮށިގަނޑެކެވެ. އަދި އަރާމުކަން ގެނެސްދިނުމަށް ފޮށިގަނޑު ތެރޭގައި ރަޖާވެސް ބޭނުން ކުރެވިދާނެއެވެ. ފޮށިގަނޑު ތެރޭގައި ދަރިފުޅު ބައިންދާށެވެ. ނުވެއްޓޭނެކަން ކަށަވަރުކުރުމަށްފަހު އެކި ކޮޅުކޮޅަށް ދަރިފުޅާއެކު ފޮށިގަނޑު ބިންމަތީގައި ދަމާށެވެ. އަދި ކާރުތަކުން އިވޭކަހަލަ އަޑުތައް ނަކަލުކުރާށެވެ. މިއީ ތިބާއަށްވެސް ފައިދާހުރި ކަސްރަތަކަށް ވާނެއެވެ. ގޭތެރޭގައި މާ ބޮޑު ޖާގައެއް ނެތްނަމަ އެއް އަރިން އަނެއް އަރިއަށްވެސް ފޮށިގަނޑު ގުޑުވަމުން ކާރުން އިވޭ ކަހަލަ އަޑުތައް ލައްވަމުންދާށެވެ.\nލޮކްޑައުންގައި ގޭގައި ދަރިފުޅާއެކު ކުޅެވިދާނެ ބައެއް ކުޅިވަރުތައް/ފޮޓޯ: ލިވްއަބައުޓް\nފަސޭހައިން ހަލާކު ނުވާ ޒާތުގެ ބަދިގެ ކަންވާރު އެއްތަން ކުރާށެވެ. ތެއްޔާ ތާސް ފަދަ ތަކެތިވެސް ބޭނުން ކުރެވިދާނެއެވެ. ހުރިހާ އެއްޗެއް ބަންޑުން ބޭއްވުމަށްފަހު ދޭފަތެއް ކަހަލަ އެއްޗަކުން އެ އެއްޗިހީގައި ތަޅަން ދަސްކޮށްދޭށެވެ. މިއީ ދަރިފުޅަށް ފިސާރި ޝައުގުވެރިކަމަކަށް ވާނެއެވެ. މިއީވެސް ދަރިފުޅުގެ ފައިން-މޯޓޯ ސްކިލްސް ރަނގަޅުކޮށްދޭނެ ކުޅިވަރެކެވެ.\nމި އުމުރަކީ ކަނޑައެޅިގެން ވަކި އިމެއްގެ ތެރޭގައި ކުލަޖައްސާ ހަދަން ދަރިފުޅަށް ގާބިލުކަން ލިބިގެންވާ އުމުރެއް ނޫނެވެ. އެހެންކަމުން ދަރިފުޅު އަތަށް ކަރުދާސްގަނޑަކާ ޗޯކުކުލަކޮޅެއް ދޭށެވެ. އަދި އެކުއްޖަކަށް ކުލަޖެއްސުނު ގޮތަކަށް އެ ގަނޑުގައި ކުލަޖައްސަން ދޫކޮށްލާށެވެ. ކުލަ ޖައްސާ ނިމުމުން، ދަރިފުޅަށް ބޭނުން ކުރެވުނު ކުލަތައް ކިޔައިދޭށެވެ. އަދި ކުރެހުމުން އެއްޗެއް ސިފަވާނަމަ އެވެސް ކިޔައިދޭށެވެ.\nމިކަމަށް ބޭނުން ކުރާނީ މަޑު ބޯޅައެކެވެ. ބެލެނިވެރިޔާ އިންނަންވާނީ ދަރިފުޅުގެ ކުރިމަތިލައިގެންނެވެ. ބިންމަތީގައި ދަރިފުޅަށް ބޯޅަ ޕާސްކޮށްލާށެވެ. އަދި ދަރިފުޅު ލައްވާ ތިބާއަށްވެސް ހަމަ އެގޮތަށް ބޯޅަ ޕާސްކޮށްލެވޭތޯ ބަލާށެވެ. ދެ ތިން ބޯޅައެއް ބޭނުންކޮށްގެން މި ކުޅިވަރު އިތުރަށް ޝައުގުވެރި ކުރެވިދާނެއެވެ.\nލޮކްޑައުންގައި ގޭގައި ދަރިފުޅާއެކު ކުޅެވިދާނެ ބައެއް ކުޅިވަރުތައް/ފޮޓޯ: ޔޫޑަބްލިއުއެސް ޕޭރަންޓަލް ސަޕޯޓް\nޕްރީ-ސްކޫލް އުމުރުފުރާ (3-4 އަހަރާ ދެމެދު)\nގޭގައި ތިބެން ހުރި އެކި ކަހަލަ އަންނައުނު ބޭނުންކުރާށެވެ. އަދި ދަރިފުޅުގެ ހިޔާލާ ފިކުރު ބޭނުންކޮށްގެން އެކުއްޖަކު އެންމެ ހިތް އެދޭ ކަހަލަ އާ ހެދުމެއް ތަޖުރިބާކޮށްލާށެވެ. ފިރިހެން ކުއްޖެއް ނަމަ ބައްޕަގެ ގަމީހާ ފަޓުލޫނު އަދި އޮފީހަށް ދާކަން ރަމްޒުކޮށް ދިނުމަށް ޓައީއެއްވެސް އެޅުވިދާނެއެވެ.\nމިއީ ގޭގައި ޖާގަ އޮތް ވަރަކުން ތަނަވަސްކުރެވިދާނެ ކުޅިވަރެކެވެ. ކިތަންމެ ޖާގަ ކުޑަ ކަމުގައި ވީ ނަމަވެސް މި ކުޅިވަރު ކުޅެވިދާނެއެވެ. ވީހާވެސް އުފާވެރި މާހައުލެއްގައި މި ކުޅިވަރު ކުޅުމުން، ޖާގައިގެ ދަތިކަންވެސް އިހުސާސް ނުވާނެއެވެ. މިއީ ދަރިފުޅުގެ ހަށިގަނޑުގައި ހުންނަ 'އެކްސެސް އެނާޖީ" ބޭރުކޮށްލަންވެސް އެހީވެދޭނެ ކުޅިވަރެކެވެ. މިއީ އާދަޔާ ހިލާފަށް ހަލަނިވެގެން އުޅޭ ވަގުތު، ދަރިފުޅު ހަމައަކަށް އަޅުވާލުމަށްވެސް ކުޅެވިދާނެ ކުޅިވަރެކެވެ.\nއެއީ ކޮން އަޑެއް؟\nތަފާތު އެކި ކަހަލަ ޖަނަވާރު ލައްވާ އަޑުތައް ނަކަލު ކުރާށެވެ. އަދި އެއީ ކޮން ޖަނަވާރެއް ލައްވާ އަޑެއްތޯ ދަރިފުޅު ކުރެ ސުވާލު ކުރާށެވެ. މި ކުޅިވަރު ކުޅޭއިރު އަޑުއަޑު ލައްވަން ދަރިފުޅަށްވެސް ފުރުސަތު ދޭށެވެ.\nމި އުމުރު ފުރާގެ ކުދިންނަކީ ޗެލެންޖުތަކަށް އާދަޔާ ހިލާފު ޝައުގެއް ހުންނަ ބައެކެވެ. ޖިސްމާނީ ގޮތުން ހަށިގަނޑު ހެދިބޮޑުވަމުން އަންނައިރު ތަފާތު ކަންކަން ތަޖުރިބާކުރަން ބޭނުން ވާނެއެވެ. އެހެންކަމުން ދަރިފުޅުގެ ހަށިގަނޑު ބޭނުންކޮށްގެން އާދަޔާ ހިލާފު ގޮތް ގޮތަށް އެ ގުނަވަންތައް ބޭނުން ކުރެވޭތޯ ބެލިދާނެއެވެ. މިސާލަކަށް އެއް ފައި މައްޗަށް ކޮޅަށް ހުރެގެން ފުމުން، ނުވަތަ އެއް އަތް އުފުލާ ލުމަށްފަހު ހަމަ އެއަތުން ފައިގެ ބޮޑުވާ އިނގިލީގައި ހިފޭތޯ ބެލުން ފަދަ ޓާސްކެއް ހަވާލު ކުރެވިދާނެއެވެ.\nލޮކްޑައުންގައި ގޭގައި ދަރިފުޅާއެކު ކުޅެވިދާނެ ބައެއް ކުޅިވަރުތައް/ފޮޓޯ: ރޯ ޗައިލްޑްހުޑް\nޅަ ކުދިން (5-8 އަހަރާ ދެމެދު)\nގޭގައި ލިބެން ހުރި އެކިއެކި ސާމާނު ބޭނުންކޮށްގެން އޮބްސްޓަކަލް ކޯހެއް ހަދާށެވެ. ބާލީސް، ފަރުނީޗަރު އަދި ކުޅޭ ސާމާނުވެސް ބޭނުން ކުރެވިދާނެއެވެ. ސަމާލުކަން ދޭންވީ ދަރިފުޅަށް އަނިޔާ ނުވާނެ ފަދަ ރައްކާތެރި ތަކެތި ބޭނުން ކުރުމަށެވެ. މި ތަކެތި ތެރެއިންނާ، މަތިން ނުވަތަ އަޑިން ދާނެ ގޮތް ދަރިފުޅަށް ކިޔައިދޭށެވެ. އަދި ވީ އެންމެ އަވަހަކަށް އެ ރޭސް ނިންމާލެވޭތޯ ދަރިފުޅަށް ހިތްވަރު ދޭށެވެ.\nފެނު ތެރޭގައި ގެންގުޅެވޭ ކަހަލަ ކުޅޭ ސާމާނު ކޮޅެއް ހޯދާށެވެ. ބޯޅައެއް ނޫނީ ހުސްކޮށްފައި ހުންނަ ޕްލާސްޓިކް ތައްޓެއްވެސް ރަނގަޅުވާނެއެވެ. އެއަށްފަހު ބާލިދީއެއް ނުވަތަ ބިލިގާއެއް ކަހަލަ އެއްޗަކަށް ފެން އަޅާށެވެ. އަދި އެ ކުޅޭ އެއްޗިހި ދޮންނަން ދަސްކޮށްދޭށެވެ. މަޑު ފޮތިކޮޅެއް ބޭނުންކޮށްގެން ކުޅޭ އެއްޗިހި ސާފުކުރަންވެސް ދަސްކޮށްދެވިދާނެއެވެ. މިއީ އަމިއްލަ ޒިންމާއަށް އަހުލިވެރިކޮށްދޭނެ ކަމެކެވެ.\nލޮކްޑައުންގައި ގޭގައި ދަރިފުޅާއެކު ކުޅެވިދާނެ ބައެއް ކުޅިވަރުތައް/ފޮޓޯ: ވަޓްސްއަޕްލައިފް\nލުއި ކާނާއެއް ތައްޔާރުކުރުން\nމި ދުވަސްވަރަކީ ރޯދަ މަހުގެ ދުވަސްވަރު ކަމުން ހުރިހާ ވަގުތެއް ދަރިފުޅާއެކު ހޭދަކުރަން ނުލިބިދާނެއެވެ. މި އުމުރުފުރާގެ ކުދިންނަކީ ބަދިގެ ތެރޭގައި އަތްގާތްކޮށްލައިދޭން އުޅޭ ވަރުގެ ކުދިންނެވެ. ނަމަވެސް އަބަދު އެފަދަ މަސައްކަތް ކުރުވުމުގެ ބަދަލުގައި، ދަރިފުޅުގެ ހިޔާލަށް އަންނަ ލުއި ކާނާއެއް ތައްޔާރުކޮށްލަން ހަވާލު ކުރާށެވެ. ވީހާވެސް ބޮޑަށް، ސިއްހަތަށް ފައިދާހުރި ލުއިކާނާ ތައްޔާރު ކުރަން ބާރު އަޅާށެވެ. އަދި ސަލާމަތާ ރައްކާތެރިކަމަށްވެސް ވިސްނާށެވެ.\nމިއިން ކޮންމެ ކަމަކީވެސް ދަރިފުޅާ މައިންބަފައިން އަދި ބެލެނިވެރިންގެ ގުޅުން ބަދަހި ކޮށްދޭނެ ކަމެކެވެ. މުހިންމީ، ނުތަނަވަސްނުވެ، އުފާވެރި ވަގުތު ކޮޅެއް ހޭދަކޮށްލުމެވެ. ދަރިފުޅަށް މަސައްކަތް ފުރިހަމަ ނުކުރެވުނުނަމަވެސް މާޔޫސް ނުވާށެވެ. ދެވަނަ ފަހަރަކުން އެއަށްވުރެ ފުރިހަމަ ވާނެ ކަމަށް އުއްމީދާ ހިތްވަރު ދޭށެވެ.\nރިޕޯޓް ކުޑަކުދިން ކޮވިޑް-19 ލައިފްސްޓައިލް ލޮކްޑައުން ސިއްހަތު\nސީއްހީ ކުއްލި ނުރައްކަލުގެ ހާލަތު ޖޫން 29 އަށް އިތުރުކޮށްފި\nމާދަމާއިން ފެށިގެން ބުކްޝޮޕްތަކާއި ހާޑްވެއާ ފިހާރަތައް ހުޅުވާނެ\nމެޖޯރިޓީގެ މައްޗަށް މައިނޯރިޓީން ކާމިޔާބު ހޯދައިފި: އާދަމް ޝަރީފް\nއުމުރުންދުވަސްވީ މީހުންނަށް ބޭރަށްނިކުމެވޭ ގަޑިއެއް ކަނޑައަޅައިފި\nކައުންސިލަރުންގެ ދައުރު: ސްޕްރީމްކޯޓަށް ދާން ފާސްކޮށްފި\nކުރިއާ އަޅާ ބަލާއިރު، އޮކްސިޖަން ކެޕޭސިޓީ އިތުރު ކުރެވިއްޖެ


ފައިނަލްގެ ފަހު ޖާގަ މިސްކިތްމަގު އެންމެންގެ ގުޅުމަށްމިކަލް ނޫސް\nފައިނަލްގެ ފަހު ޖާގަ މިސްކިތްމަގު އެންމެންގެ ގުޅުމަށް\n16 ނޮވެމްބަރ 2017, 10:42 |\nފުވައްމުލަކު ސިޓީގައި ކުރިއަށްދާ ފުވައްމުލަކު ސިޓީ ކައުންސިލް ވޮލީ ބޯޅަ ޓޯނަމެންޓްގެ ފިރިހެން ޑިވިޝަންގެ ފައިނަލްގެ ފަހު ޖާގަ މިސްކިތްމަގު އެންމެންގެ ގުޅުމުން ހޯދައިފިއެވެ. މިސްކިތްމަގު އެންމެންގެ ގުޅުން ފަހު ޖާގަ ކަށަވަރު ކުރީ ދިގުވާނޑު އަފުންގެ ޓީމާއި ބައްދަލުކުރި މިމުބާރާތުގެ3ވަނަ ސެމީ ފައިނަލް މެޗުން 3-1 ސެޓުން މިދިޔަ އަހަރުގެ ޗެމްޕިއަން އަފުންގެ ޓީމު ބަލިކޮށްގެނެވެ.\nމިއަދުގެ މެޗްގައި އެންމެންގެ ގުޅުމުން ސެޓްތައް ގެންގޮސްފައިވަނީ ފުރަތަމަ ސެޓު 25،12 އަދި ދެވަނަ ސެޓް އަފުން ޓީމުން ގެންދިޔައީ 12،25 ތިންވަނަ ސެޓު އެންމެންގެ ޓީމް ގެންދިޔައީ 25-13 އަދި ފަހު ސެޓް 25،20 އިންނެވެ.\nމިސްކިތްމަގު އެންމެންގެ ގުޅުމާއި ފައިނަލް މެޗުގައި ވާދަކުރާނީ މީދޫ ވޯލީ ޓީމާއިއެވެ. މިދެޓީމަކީވެސް ގްރޫޕް ސްޓޭޖްގައި އެއްގުރޫޕެއްގައި ވާދަކުރި ދެޓީމެވެ. މިދެޓީމުގެ ކުރީގެ ކުރިމަތިލުން ކާމިޔާބު ކޮށްފައިވަނީ މީދޫ ޓީމުންނެވެ. މިމުބާރާތުގެ ފައިނަލް މެޗު އޮންނާނީ މިއަދު ހަވީރު 1600 ގައި ފުވައްމުލަކު ޔޫތު ސެންޓްރުގެ ވޮލީ ކޯޓުގައެވެ.


"Bigg Boss 13" gai bey adhabee manzaru himeney kamuge shakuvaa | Mihaaru\nބޭއަދަބީ މަންޒަރު ދައްކާ ކަމަށް ބުނެ "ބިގް ބޮސް 13" އާ ދެކޮޅަށް މައްސަލައެއް ހުށަހަޅައިފި\n09 އޮކްޓޯބަރ 2019 - 06:152comments\nސަލްމާން ޚާން ހޯސްޓްކޮށް، ކަލާޒް ޗެނެލުން މިހާރު ދައްކަމުން އަންނަ ރިއަލިޓީ ޝޯ "ބިގް ބޮސް" ސީޒަން 13 އިން ބަލަން ނުކެރޭ ކަހަލަ މަންޒަރުތައް ދައްކާ ކަމަށާއި ސެންސަރުކޮށްގެން ޝޯ ނުދެއްކޭ ނަމަ އެ ޝޯ ހުއްޓުމަކަށް ގެންނަން ކޮންފެޑެރޭޝަން އޮފް އޯލް އިންޑިއާ ޓްރޭޑާޒް (ސީއޭއައިޓީ) އިން އިންޑިއާގެ އިންފޮމޭޝަން އެންޑް ބްރޯޑްކާސްޓިން މިނިސްޓަރު ޕްރަކާޝް ޖަވާދޭކަރަށް ހުށަހަޅައިފި އެވެ.\nމީޑިއާތަކުން ބުނިގޮތުގައި ގޭގެ ސިޓިން ރޫމްގައި އާއިލާގެ އެންމެން ތިބެގެން ބަލަން ނުކެރޭ ޒާތުގެ މަންޒަރުތައް ޝޯ އިން ދަނީ ގެނެސްދެމުންނެވެ. އެހެންވެ އެއީ ބަލައިގަނެވޭނެ ކަމެއް ނޫން ކަމަށާއި ޝޯ ދައްކާ ނަމަ ހުރިހާ އުމުރުފުރައެއްގެ މީހުންނަށް ބަލަންކެރޭ ކަހަލަ ޝޯއަކަށް ޝޯ ހަދައިދޭން ސީއޭއައިޓީން އެދިފައިވެ އެވެ.\nއަދި "ބިގް ބޮސް" އަކީ ޕްރައިމް ގަޑީގައި ގެނެސްދޭ ޝޯއަކަށްވާތީ މިފަދަ ކަންކަމަށް ސަމާލުވާން ޖެހޭ ކަމަށް ވެސް ބުންޏެވެ.\n"ޓީއާރްޕީ މަތިކުރުމުގެ ބޭނުމުގައި ކަމަށް ވިޔަސް އަހަރެމެންގެ ސަގާފަތާއި އާދަކާދަތަކާއި ނުގުޅޭ ކަހަލަ ބޭއަދަބީ މަންޒަރުތަކާއި ވާހަކަތައް ދައްކާ މަންޒަރުތައް ދެއްކިގެން ނުވާނެ،" ސީއޭއައިޓީގެ ސެކްރެޓަރީ ޖެނެރަލް ޕަރްވީން ކަންޑެލްވާލް ވިދާޅުވި އެވެ.\nއޭނާ ވިދާޅުވި ގޮތުގައި "ބިގް ބޮސް 13" ގައި ބެޑް ފްރެންޑް ފޯއެވާ (ބީއެފްއެފް) ގެ ނަމުގައި މި ފަހަރު ދެ ޖިންސުގެ ބައިވެރިން އެއް އެނދެއް ހިއްސާކުރާ ގޮތަށް ނިންދެވުމަކީ ވަރަށް ދަށް ފެންވަރުގެ އަދި ނުރަނގަޅު ކަންކަމަށް ދެވޭ ހިތްވަރެކެވެ.\n"އެހެންވީމާ މިހިރީ ބަލައިގަނެވޭނެ ކަހަލަ ކަންތައްތަކެއް ނޫން،" ޕަރްވީން ވިދާޅުވި އެވެ. "ގިނަ ބަޔަކު ޓީވީ ބަލާ ގަޑީގައި އެ ޒާތުގެ މަންޒަރުތައް ފެންނަ ޝޯއެއް ދެއްކުމަކީ އަހުލާގީ ގޮތުން ވެސް ވަރަށް ދަށްފެންވަރުގެ ކަމެއް."\nސީއޭއައިޓީން މިނިސްޓަރަށް ހުށަހެޅި މައްސަލައާ ގުޅިގެން ރަސްމީ އެއްވެސް ފަރާތަކުން އަދި އެއްވެސް ވާހަކައެއް ނުދައްކަ އެވެ.\nއިންޑިއާގެ އެންމެ މަގުބޫލު ރިއަލިޓީގެ ޝޯތަކުގެ ތެރޭގައި ހިމެނޭ "ބިގް ބޮސް" ގެ މި އަހަރުގެ ސީޒަން ފެށީ މިދިޔަ މަހުގެ 29 ވަނަ ދުވަހުގެ ރެ އެވެ. މި ފަހަރުގެ ޝޯގައި ހިމެނެނީ 13 ސެލެބްރިޓީންނެވެ. އެއީ5ފިރިހެނުންނާއި 8 އަންހެނުންނެވެ.\nއިތުރު ލިޔުންތައް ސަލްމާން ޚާން ރިއަލިޓީ ޝޯ ކަލާޒް ޗެނަލް ބިގް ބޮސް\nބިގް ބޮސް: ބައިވެރިން ގެއަށް، ކުޅިގަނޑު ފެށޭނީ މިރޭ


DRP ge leader kanah Jabir hamajassaafa | Mihaaru\nޖާބިރު މަޖިލީހުގެ ޖަލްސާއެއްގައި\nޖާބިރު ޑީއާރުޕީ އަށް ސޮއިކުރައްވައި ނަޝީދާ ފޯމު ހަވާލު ކުރައްވަނީ\n23 ޖުލައި 2019 - 21:33 29 comments\nމިރޭ ބޭއްވި ޑީއާރުޕީގެ ކައުންސިލް ބައްދަލުވުމުގައި، އެ ޕާޓީގެ ޑެޕިއުޓީ ލީޑަރަކަށް ހޮވީ، ކުރީގެ ލީޑަރު މުހައްމަދު ނަޝީދު (ކާނަލް) އެވެ.\nރަޖިސްޓްރާ އަކަށް ކަނޑައެޅީ، މިދިޔަ ރައްޔިތުންގެ މަޖިލިހުގެ ޕީޕީއެމްގެ މެމްބަރު އަބްދުﷲ ރިފާއު (ބޮޗޭ) އެވެ. ސްޕޯކްސް ޕާސަނަކަށް ހަމަޖެއްސީ ރައީސް އަބްދުﷲ ޔާމީންގެ ކުރީގެ ތަރުޖަމާން އިބްރާހިމް މުއާޒް އަލީ އެވެ.\nނަޝީދު "މިހާރު" އަށް ވިދާޅުވީ ޖާބިރު ފަދަ ލީޑަރަކު ޑީއާރުޕީ ހިންގެވުމާ ހަވާލުވެވަޑައިގަތުމަކީ އެ ޕާޓީ އަށް ލިބޭނެ ކުރިއެރުމެއް ކަމަށެވެ. ކުރިއަށް އޮތް ތަނުގައި ޑީއާރުޕީ ފެންނާނީ ސިޔާސީ މަސްރަހުގައި ވަރުގަދަ ޕާޓީއެއްގެ ގޮތުގައި ކަަމަށް އޭނާ ވިދާޅުވި އެވެ.\nޑީއާރުޕީ ބަލިކަށިވެ، މިހާތަނަށް ނުހިންގި އޮތީ ސިޔާސީ ހަރަކާތް ނުހިންގި އޮތީ ޕާޓީގެ ދަރަންޏާ ހެދި އެވެ.\nޑީއާރުޕީގެ އެތެރޭގެ އުފެދުނު ޚިޔާލު ތަފާތުވުންތަކުގައި ޕާޓީ ބައިބައިވެ، ޕާޓީގެ ގިނަ އަދަދެއްގެ އިސްބޭފުޅުން އެ ޕާޓީ ދޫކުރައްވައި ވަޑައިގަތްއިރު ޕާޓީ އޮތީ މާލީ ބޮޑެތި މައްސަލަތަކަކާ ކުރިމަތިވެފަ އެވެ.\nއެމްޓީސީސީ އަށް 1.1 މިލިއަން ރުފިޔާ ދައްކަން ޖެހިފައިވާއިރު، ރައްޔިތުންގެ މަޖިލީހުގެ ކުޑަހުވަދޫ ދާއިރާގެ މެމްބަރު އަހުމަދު އާމިރުގެ ސްޓޫޑިއޯއަކުން ޑީއާރުޕީން ހޯދި ޚިދުމަތްތަކަކަށް ވެސް 19 މިލިއަން ރުފިޔާ ދައްކަން އެ ޕާޓީ އަށް ވަނީ ޖެހިފަ އެވެ.\nމި ދަރަނީގެ ތެރެއިން 15 މިލިއަން ރުފިޔާ މިހާރު ޚަލާސްކޮށްފައިވާ ކަމަށް ނަޝީދު ވިދާޅުވި އެވެ.\n"އަޅުގަނޑުމެން އިސްކަމެއް ދޭނަން ކުރިއަށް އޮތް ތިން މަސް ދުވަހުގެ ތެރޭގައި ޕާޓީގެ ކޮންގްރެސް ބޭއްވުމަށް،" އޭނާ ވިދާޅުވި އެވެ.\nނަޝީދު ވިދާޅުވި ގޮތުގައިި ޕާޓީ އަށް މެމްބަރުން އިތުރުކުރުމުގެ ހަރަކާތްތައް ވެސް ވަރަށް އަވަހަށް ފަށާނެ އެވެ.\nއިތުރު ލިޔުންތައް މެމްބަރު އަބްދުﷲ ޖާބިރު (ކާށިދޫ) ޑީއާރުޕީ ސިޔާސީ ޕާޓީ މެމްބަރު މުހައްމަދު ނަޝީދު އަބްދުﷲ ރިފާއު އިބްރާހިމް މުއާޒް އަލީ (މުއާ)\nޑީއާރުޕީގެ އެސްޖީއަަކަށް ޖާބިރުގެ ދަރިކަނބަލުން


Hanguraama Thakun Maruvi Meehunnah Vure Covid-19 Jehigen Maruvi America Meehun Gina - Vaguthu\nހަނގުރާމަތަކަށްވުރެ ގިނައިން އެމެރިކާ މީހުން މަރުވީ ކޮވިޑް-19 ޖެހިގެން\n1 އަހަރު ކުރިން ( އޭޕްރީލް 7, 2020 )\nކޮވިޑް-19 ޖެހިގެން އެމެރިކާ އިން މިހާތަނަށް މަރުވެފައިވާ މީހުންގެ އަދަދު އެމެރިކާ އިން ކޮށްފައިވާ ހަ ހަނގުރާމައެއްގައި އެމެރިކާ ސިފައިން މަރުވި އަދަދަށްވުރެ އިތުރު ކަމަށް އެމެރިކާގެ މީޑިއާތަކުން ރިޕޯޓްކޮށްފިއެވެ.\nތަފާސް ހިސާބުތަކަށް ބަލާއިރު އެމެރިކާ އިން ކޮވިޑް-19 ޖެހިގެން މަރުވި މީހުންގެ އަދަދު މިހާރު 10941 އަށް އަރައެވެ.\nއެމެރިކާގެ ވެޓްރަންސް އެފެއާޒް ޑިޕާޓްމަންޓްގެ ތަފާސް ހިސާބުތަކުން ދައްކާ ގޮތުގައި އެމެރިކާގެ އިންގިލާބީ ހަނގުރާ، 1812 ވަނަ އަހަރުގެ ހަނގުރާ، މެކްސިކޯ ހަނގުރާމަ، އިންޑިއަން ހަނގުރާ، ސްޕެނިޝަން-އެމެރިކަން ހަނގުރާމަ އަދި ގަލްފް ހަނގުރާމައިގައި މަރުވި އެމެރިކާ ސިފައިންގެ އަދަދަށް ވުރެ ކޮވިޑް-19 ޖެހިގެން މަރުވި އެމެރިކާ މީހުންގެ އަދަދު ގިނައެވެ. އެހަނގުރާމަތަކުން މަރުވީ އެމެރިކާގެ 9961 މީހުންނެވެ.\nދެވަނަ ބޮޑުހަނގުރަމައަށް ފަހު އެމެރިކާ އަކީ އަސްކަރީ ގޮތުން އެންމެ ވަރުގަދަ އެއް ބާރެވެ. ދެވަނަ ބޮޑުހަނގުރާމައިގައި ނިއުކްލިއާ ހަތިޔާރުގެ ބާރުވެރިކަން އެމެރިކާ އިން ހޯދިފަހުން ދުނިޔޭގެ އެންމެ ބާރުގަދަ ގައުމުގެ ގޮތުގައި ފާއިތުވި ގަރުނެއްހާ ދުވަހު އޮތީ އެމެރިކާ އެވެ. ނަމަވެސް ކޮވިޑް-19 ފެތުރެން ފެށުމާއި އެކު އެމެރިކާގެ ސިއްހީ ނިޒާމާއި، އަދި އެހެނިހެން ގާބިލްކަމާއި މެެދު އެތައް ބަޔަކު މިހާރު އަންނަނީ ސުވާލު އުފައްދަމުންނެވެ.\nއެމެރިކާގެ ސިއްހީ ނިޒާމް ބަރޯސާ ވެފައި އޮތީ މާލީ މަންފާ ހޯދުމަށެވެ. ނަތީޖާއަކަށް ވެފައި ވަނީ އިންޝްއަރެންސް ނުކޮށް ތިބި މީހުން މަރާއި ހަނގުރާމަ ކުރަމުން ދާއިރު ވެސް ޑޮކްޓަރެއްގެ އެހީ ލިބެން ނެތުމެވެ.\nއަނެއްކޮޅުން އެމެރިކާގެ ގިނަ ރައްޔިތުން ބަރޯސާ ވެފައި ވަނީ ބޭންކްތަކުން ނަގާފައިވާ ލޯނުތަކަށާއި ކްރެޑިޓް ކާޑުތަކަށެވެ. މުޅި އުމުރުގައި ކުރި މަސައްކަތް ހުރީ ބޭންކްތަކުގައި މޯގޭޖް ކޮށްފައެވެ. އެހެންކަމުން ކޮންމެވެސް ވަރަކަށް ބަލި ނަމަވެސް ލޯނުތަކަށް ފައިސާ ދައްކަން ކޮންމެހެން ވެސް ވަޒީފާ އަށް ނިކުންނަން ޖެހެއެވެ. ބޭންކްތަކަށް ފައިސާ ނުދެއްކިއްޖެނަމަ މުޅި މިލްކިއްޔާތު ބޭންކްތަކަށް ނަގާނެއެވެ. ނަތީޖާއަކަށް ވެފައި ވަނީ ފަސޭހައިން ކޮވިޑް-19 ފެތުރިގެން ދިއުމުގެ ފުރުސަތު އެމެރިކާގައި އެހެން ގައުމުތަކަށްވުރެ މާބޮޑުވެފައި ވުމެވެ.\nޖުމްލަކޮށް އެމެރިކާގެ މުޅި ނިޒާމް އޮތީ ރައްޔިތުންނަށް ފައިދާ ލިބޭ ގޮތައް ނޫންކަމާއި، މިއީ އެމެރިކާގެ ކުރިމަގުގެ ސިޔާސަތުތައް ކަނޑައެޅުމުގައި އާވިސްނުމަކުން ވިސްނަން ޖެހިފައިވާ ދަނޑިވަޅެއް ކަމަށް ތަޖުރިބާކާރުން ގެންދަނީ ވިދާޅުވަމުންނެވެ.\nއޭޕްރީލް 7, 2020 11:45\nއެމެރިކާއިން ހަގުރާމަކޮށްގެން މެރި މުސްލިމުންގެ ޢަދަދު މާގިނަ\nއެމެރިކާ އަޑީގަ އޮވެގެން އިޒްރޭލުން މެރި މުސްލިމުންގެ އަދަދު މާގިނަ\nމިފެންނެނަނީ މީގެ ހިތި ކަމަށްވެސް ވެދާނެ\nއޭޕްރީލް 7, 2020 11:48\nހުޅަގު އޮތީ ފެއިލްވެފައޭ ހުޅަގުގެ ޗޭނު ތެރޭގައޭ އވަށްޓެރި ގެރި އިންޑިއާވެސް އޮތީ. ދުނިޔޭގައި ހުރިހ ާގޮތަކުން ކުރިއަރމަުން އަންނަނީ އޭޝިއާ ގައުމުތަކޭ. އިގްތިސާދާ ޓެކްނޮލޮޖީއާ އިންސާނީ ވަސީލަތާ އީސްޓަން ސަގާފަތާ ވެލިއުސިްޓަމާ އިްނސާނީ ހައްގުތައް ހަގީގީ މާނައިގަ ކަޝަވަރުކޮށްދެނީ އޭޝިއާ ގައުމުތަކުން ލީޑަރަކީ ޗައިނާ. މިތަން ފެނިގެން އެމެރިކާއާ ހުޅަގު ބިރުން ރޫރު އަޅާ ތިބީ. ނިއުކްލިއަރ ހަތިޔާރު ޖަމަކޮށްގެން ބިރުދައްކައިގެން ގަރުނެއް ވަންދެން އުޅެފި. މިހާރު ތި ނިއުކްލިއަރ އޭޝިއާގަވެސް އެބަހުރި. އެންމެފަހުން މި ބެލީ ބައޮލޮޖިކަލް ހަތިޔާރުން ހަމަލަދީގެން އޭޝިއާ ބަލިކޮށްލަން. މިފަހަރު އަތަށް މި ގޮވޯ. ތިމާމެންގެ ގައުމުގެ ނިކަމެތި ރައްޔިތުން އެންމެފަހުން އަގު އެ އަދާކުރަނީ. ޑިމޮކްރަސީ އޭ ކިއައިގެން އުޅުނު މީހުންގެ ނިޒާމެއްނެތް ހުރިހާކަމެއް ބޮއްސުންލާފަ. އެފްރިކާގެ ގައުމަކަށްވުރެ ހާލުދެރަ ސިއްހީ ނިޒާމު.\nއަދިވެސް ވިސްނާނުލާ ހުޅަގާ ގެރި އިންޑިއާ ފަހަތުން އުޅުނީމަ ލިބޭނީ ކެހިވެރިކަން. ގެއްލޭނީ ދިވެހ ގައުމިއްޔަތު. ދީން. އަމިއްލަވަންތަކަން. ދިވެހިރާއްޖެއަށް "ކިހާސްކެދީބު" ނަމުން ނަން ދޭން ގެރި މޯދީ އޮތީ ތައްޔާރުކޮށްފައި!\nއޭޕްރީލް 7, 2020 12:26\nމިހާތަނަށް ހައްގަކާނުލާ މެރި މުސްލިމުންގެ ލޭގެ އަގު އެމެރިކާއިން ދައްކަން ﷲ ތައާލަގެ މިންވަރުފުޅު އައީ. ޞަލަންތިބެމާ. ދުނިޔޭގެ ބޮޑުބާރު ކުޑަކަކޒު މައްޗަށް ތިރިވެގެންދާގޮތް.\nއޭޕްރީލް 7, 2020 13:17\nއެމީހުން މަރުވެ ހުސްވިއްޔާ މުސްލިމުންނަށް އޮތީ ކޮންމޮޅެއް؟ ދުނިޔޭގެ އެއްވެސް ތަހުޒީބު ގައުމަކުން ޓެރަރިސްޓުން ބަލައެއް ނުގަންނާނެ.\nއޭޕްރީލް 7, 2020 14:03\nގުދުރަތީ ގާނޫން މާ ބޮޑު ﷲ އަކްބަރް ކޮބާ ތަ އެމީހުންގެ ޕަވަރ ؟ ނުބައި މީހުންތައް ނެތިކުރައް ވާނީ ވެސް ﷲ\nއޭޕްރީލް 7, 2020 14:13\n1-ޙައްޤަކާ ނުލައި އެކިފަހަރުމަތިން އެމެރިކާނުން މެރި މުސްލިމުންގެ އަދަދު މާގިނަ\n2-އެމެރިކާއިން އިޒްރޭލު ލައްވާމެރި ފަލަސްތީނުގެ މުސްލިމުންގެ އަދަދު މާގިނަ\n3-ޓެރަރިޒަމްގެ ނަމުގައި އިސްލާމީ ޤައުމުތަކުގައި އެމެރިކާން ހިންގި ހަގުރާމަތަކުގައި މަރުވި މުސްލިމިންގެ އަދަދު މާގިނަ


ޑިރެކްޓަރ ޖެނެރަލް، އެނަރޖީ އިންޖިނިއަރިންގ\n( އިތުރު ގަޑީގައި ކުރާމަސައްކަތްތަކަށް ހަމަޖެހިފައިވާ އުސޫލުން ފައިސާ ދެވޭނެއެވެ. )\nމާލެ / މިނިސްޓްރީ އޮފް އެންވަޔަރަންމަންޓް އެންޑް އެނަރޖީ / އެނަރޖީ ޑިޕާޓްމަންޓް\nހަކަތައިގެ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް4ގެ ސަނަދެއް ހާސިލުކޮށްފައިވުމާއެކު، ހަކަތައިގެ ދާއިރާއެއްގައި 12 އަހަރު ދުވަހުގެ މަސައްކަތުގެ ތަޖުރިބާ ލިބިފައިވުން. ނުވަތަ،\nހަކަތައިގެ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް5ގެ ސަނަދެއް ހާސިލުކޮށްފައިވުމާއެކު، ހަކަތައިގެ ދާއިރާއެއްގައި 10 އަހަރު ދުވަހުގެ މަސައްކަތުގެ ތަޖުރިބާ ލިބިފައިވުން. ނުވަތަ،\nހަކަތައިގެ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް6ގެ ހާސިލުކޮށްފައިވުމާއެކު، ވޭސްޓް ހަކަތައިގެ ދާއިރާއެއްގައި 8 އަހަރު ދުވަހުގެ މަސައްކަތުގެ ތަޖުރިބާ ލިބިފައިވުން. ނުވަތަ،\nހަކަތައިގެ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް7ގެ ހާސިލުކޮށްފައިވުމާއެކު، ވޭސްޓް ހަކަތައިގެ ދާއިރާއެއްގައި4އަހަރު ދުވަހުގެ މަސައްކަތުގެ ތަޖުރިބާ ލިބިފައިވުން.\nހަކަތައިގެ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް 8 ގެ ހާސިލުކޮށްފައިވުމާއެކު، ވޭސްޓް ހަކަތައިގެ ދާއިރާއެއްގައި2އަހަރު ދުވަހުގެ މަސައްކަތުގެ ތަޖުރިބާ ލިބިފައިވުން.\nހަކަތައިގެ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް9ގެ ހާސިލުކޮށްފައިވުން.\nހަކަތައިގެ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް4ގެ ސަނަދެއް ހާސިލުކޮށްފައިވުމާއެކު، ހަކަތައާ ގުޅުން ހުރި އެހެން ދާއިރާއަކުން ލެވެލް9ނުވަތަ އެއަށްވުރެ މަތީ ސަނަދެއް ހާސިލުކޮށްފައިވުން.\nދިވެހިރާއްޖޭގެ ހަކަތައިގެ ދާއިރާ ތަރައްޤީކޮށް ކުރިއެރުވުމަށް ކުރާންޖެހޭ މަސައްކަތްތައް ރާވާ ހިންގުން.\nހަކަތައިގެ ސިޔާސަތުތަކާއި ޕްލޭންތައް އެކުލަވާލައި ދެމެހެއްޓެނިވި ގޮތެއްގައި ހަކަތައިގެ ދާއިރާ ތަރައްޤީކުރުމަށް ކުރާންޖެހޭ ކަންކަމުގައި ޑިޕާރޓްމަންޓްގެ ދަށުގައިވާ ސެކްޝަންތަކަށް މަގު ދައްކައި އެ ސެކްޝަންތަކުގެ މަސައްކަތްތައް ހިނގާ ނުހިނގާގޮތް ބަލުން.\nއެނަރޖީ ދާއިރާ ތަރައްޤީ ކުރުމަށް ކުރަންޖެހޭ މަސައްކަތްތަކުގައި ދަށުގައިވާ ވެރީންނަށް މަގުދައްކާ އެހީތެރިވެ މި މަސައްކަތްތައް ހިނގާ ނުގިނގާގޮތް ބަލަމުން ގެންދިއުން.\nހަކަތައިގެ ދާއިރާއިން ސަރުކާރުގެ އެކިއެކި ފަރާތްތަކަށް ބޭނުންވާ ލަފާއާއި މަޝްވަރާ ދިނުމާއި، ދާއިރާގެ އެކިއެކި ނިންމުންތައް ނިންމުމަށް އެހީތެރިވުން.\nއެނަރޖީ ޑިޕާރޓްމަންޓް ހިނގާ ނުހިނގާގޮތް ބަލައި މޮނިޓަރކޮށް ބޭނުންވާ އެހީތެރިކަން ފޯރުކޮށްދިނުން\nހަކަތައިގެ ދާއިރާއިން ލިބިފައިވާ ތަޖުރިބާ\nހިންގުމުގެ ދާއިރާގެ ތަޖުރިބާ ބެލުމުގައި އެދާއިރާއިން ހަދާފައިވާ އެކިއެކި ކޯސްތަކާއި، ތަމްރީން ތަކާއި، ހިންގާފައިވާ ހަކަތައިގެ ޕްރޮޖެކްޓް ތަކަށާއި އަދި ޕްރޮޖެކްޓުތަކުގެ ނަތީޖާ.\nހަކަތައިގެ ދާއިރާގެ ތަފާތު ޢިލްމީ ދިރާސާކޮށް ރާއްޖޭގެ ހަކަތައިގެ ދާއިރާ ކުރިއެރުވުމަށް ޤައުމީ އަދި ބައިނަލް އަޤުވާމީ ފެންވަރުގައި ކޮށްފައިވާ މަސައްކަތްތައް.\nވަޒީފާއާއި ބެހޭ ޤާނޫނާއި، ދިވެހި ސިވިލް ސަރވިސްގެ ޤާނޫނާ ގަވާއިދު އަދި މާލިއްޔަތާ ބެހޭ ގަވާއިދަށް އަހުލުވެރިވެފައިވާ މިންވަރު.\nސިވިލް ސަރވިސްގައި މަސައްކަތް ކުރާމުވައްޒަފެއްނަމަ، އަދާކުރަމުންދާ ވަޒީފާއިން ވީއްލުމާއެދު އެ އިދާރާއަކުން އިޢުތިރާޒު ނުކުރާކަމުގެ ލިޔުން.\nލިބިފައިވާ ތަޢުލީމީ ސެޓްފިކެޓްތަކުގެ (އެކްރެޑިޓް ކުރެވިފައިވާ) ފޮޓޯކޮޕީ.\nމިވަޒީފާއަށް އެދިފައިވާ ޝަރުޠު ހަމަވާ ފަރާތްތަކުގެ އަދަދު 10 އަށްވުރެ ގިނަނަމަ ތަޢުލީމާއި ތަމްރީނަށް ބަލައި 10 ފަރާތެއް ޝޯޓް ލިސްޓް ކުރެވޭނެއެވެ.\nސުންގަޑި: 12 މާރިޗު 2015 ވާ ބުރާސްފަތި ދުވަހުގެ 12:00 ގެ ކުރިން މިނިސްޓްރީ އޮފް އެންވަޔަރަންމަންޓް އެންޑް އެނަރޖީ އަށް.\nއިންޓަރވިއުއާއި ޕްރެޒެންޓޭޝަން އަދި ޕްރެކްޓިކަލްސްއާއި އިމްތިޙާން ކުރުން 08 މާރިޗު 2015 އާއި 05 އޭޕްރީލް 2015 އާ ދޭތެރޭގައި މި މިނިސްޓްރީގައި އޮންނާނެއެވެ.\nސުންގަޑި: 12 މާރިޗު 2015 12:00


Minimum Wage Ai Rashah Dhiumu Ge Haggu Himeney Bill Thasdheegukohfi - Vaguthu\n10 މަސް ކުރިން ( ސެޕްޓެމްބަރު 22, 2020 )\nމަސައްކަތްތެރިންގެ އެންމެ ކުޑަ އުޖޫރަ (މިނިމަމް ވޭޖް) އާއި ވަޒީފާގެ ޑިއުޓީ ނިންމާފައި އަނބުރާ ރަށަށް ދިއުމުގެ ހައްގު ލިބިދިނުމުގެ އިސްލާހު ފަދަ ބޮޑެތި އިސްލާހުތައް ގެނެސް ރައްޔިތުންގެ މަޖިލީހުން ފާސްކޮށްފައިވާ ވަޒީފާގެ ގާނޫނަށް ހަވަނަ އިސްލާހު ގެނައުމުގެ ބިލް ރައީސް އިބްރާހިމް މުހައްމަދު ސޯލިހް ތަސްދީގު ކުރައްވައިފިއެވެ.\nރައްޔިތުންގެ މަޖިލީހުގެ އިޖްތިމާއީ ކޮމިޓީ އާއި އިގްތިސާދީ ކޮމިޓީގެ ޖޮއިންޓް ކޮމިޓީއަކުން ދިރާސާކޮށް، އެ މަޖިލީހުގެ ގިނަ މެންބަރުންތަކެއް ހުށަހެޅުއްވި އިސްލާހުތަކަކާއެކު 55 މެންބަރުންގެ އަޣުލަބިއްޔަތުން ފާސްކުރައްވާފައިވާ އެ ބިލް ތަސްދީގުކޮށް ސަރުކާރުގެ ގެޒެޓްގައި މިހާރު ވަނީ ޝާއިއުކޮށްފައެވެ.\nނުވަ ސިނާއަތަކަށް މިނިމަމް ވޭޖް ކަނޑައެޅުން\nދެހާސް އެކާވީސް ވަނަ އަހަރު ނިމުމުގެ ކުރިން ނުވަ ސިނާއަތަކަށް މިނިމަމް ވޭޖް ކަނޑައެޅުން ލާޒިމުވާނެ ހެން ވަޒީފާގެ ގާނޫނުގައި ބަޔާން ކުރާ ގޮތަށް އިސްލާހު ގެނެސްފައިވެއެވެ.\nއެ ނުވަ ސިނާއަތަކީ މަސްވެރިކަމާއި ދަނޑުވެރިކަމުގެ ސިނާއަތާއި، ޓޫރިޒަމް ސިނާއަތާއި، ކޮންސްޓްރަކްޝަން ސިނާއަތާއި، ދަތުރުފަތުރުގެ ސިނާއަތާއި، ސިއްހީ ހިދުމަތުގެ ދާއިރާއި، ތައުލީމީ ހިދުމަތުގެ ދާއިރާއާއި، ކުދި އަދި މެދު ފަންތީގެ ވިޔަފާރިތަކާއި، އިންފޮމޭޝަން އެންޑް ކޮމިއުނިކޭޝަން ޓެކްނޮލޮޖީ (އައިސީޓީ) އާއި މެރިޓައިމް ޝިޕިންގެ ސިނާއަތަވެ.\nމިނިމަމް ވޭޖަށް ވަކި އަދަދުތަކެއް ދޭން ބިލްގައި ލާޒިމު ކޮށްފައެއް ނުވެއެވެ. މިނިމަމް ވޭޖް ކަނޑައެޅުމުގެ ބާރު ދީފައި ވަނީ އިކޮނޮމިކް މިނިސްޓަރަށެވެ. މިނިސްޓްރީގައި އެ ކަމަށް ލަފާ ދޭނެ ބޯޑެއް އެކުލަވާލަން ވެސް ބިލްގައިވެއެވެ.\nމިނިމަމް ވޭޖް އެޑްވައިޒަރީ ބޯޑުގެ ލަފާގެ މަތިން އިކޮނޮމިކް މިނިސްޓަރު ނެރެން ޖެހޭ މިނިމަމް ވޭޖްގެ ފުރަތަމަ އަމުރަށް 2021 ވަނަ އަހަރު ނިމުގެ ކުރިން ވަޒީފާ ދޭ ފަރާތްތަކުން އަމަލު ކުރަން ވާނެ ކަމަށެވެ.\nމިނިމަމް ވޭޖް ކަނޑައެޅުމަށްޓަކައި މިނިސްޓަރަށް ލަފާ ދޭން އެކުލަވާލާ ބޯޑުގައި 11 މެންބަރުން ތިބެން ޖެހެއެވެ. ބޯޑުގެ ޗެއާޕާސަންގެ ގޮތުގައި އިންނަވަނީ، އިކޮނޮމިކް މިިނިސްޓަރު ކަނޑައަޅާ ފަރާތެކެވެ. އަދި އެ ބޯޑުގައި ފިނޭންސް މިނިސްޓްރީން ކަނޑައަޅާ ފަރާތެއް ވެސް އިންނަވާނެއެވެ.\nފަތުރުވެރިކަމުގެ ސިނާއަތާއި ކޮންސްޓްރަކްޝަން ސިނާއަތާއި، އަންހެން ވިޔަފާރިވެރިންނާއި، ކުދި އަދި މެދުފަންތީގެ ވިޔަފާރީގެ ސިނާއަތް ތަމްސީލު ކުރާ ޖަމިއްޔާތަކުގެ ފަރާތުން ހުށަހަޅާ ހަތަރު މެމްބަރުން ހިމެނެން ޖެހެއެވެ. އަދި މަސައްކަތްރީންގެ ޖަމިއްޔާތަކުން ހުށަހަޅާ ފަސް މެންބަރަކު ހިމެނެއެވެ.\nފަސް އަހަރު ފަހުން އިސް ވަޒީފާތަކުގެ 60 ޕަސެންޓް ދިވެހިންނަށް\nރައްޔިތުންގެ މަޖިލީހުން ފާސްކުރި އެ ބިލްގައިވާ ގޮތުން 50 އަށް ވުރެ ގިނަ މުވައްޒަފުން ތިބޭ ކުންފުނިތަކާއި ތަންތަނުގެ ސީނިއާ މެނޭޖްމަންޓްގެ އެންމެ އިސްވެރިޔަކަށް ދިވެއްސަކު ހުންނަން ޖެހެއެވެ. އަދި ސީނިއާ މެނޭޖްމަންޓްގެ 60 ޕަސެންޓް ހާއްސަ ކުރަން ޖެހޭނީ ދިވެހިންނަށެވެ.\nއެކަމަކު ގާނޫނުގެ އެ މާއްދާއަށް އަމަލު ކުރާނީ ގާނޫނު ތަސްދީގުކޮށް އަމަލު ކުރާތާ ފަސް އަހަރުގެ މުއްދަތެއް ހަމަމުންނެވެ. މިއަދު ގާނޫނު ތަސްދީގުކުރިއިރު، އެ މާއްދާއަސް އަމަލު ކުރަން ފަށާނީ މިއަދުން ފެށިގެން ފަސް އަހަރުގެ މުއްދަތެއް ހަމަވާ ތާރީހަށެވެ.\nޑިއުޓީ ނިންމާފައި ރަށަށް ދިއުމުގެ ހައްގު\nވަޒީފާގެ ގާނޫނަށް ގެނައި މި އިސްލާހުގައި ވަނީ ވަޒީފާ އަދާކޮށް ނިމި ވަޒީފާ އަދާ ކުރާ ތަނުން ދިއުމަށާއި އަނބުރާ ވަޒީފާއަށް އައުމަށް އުޅަނދެއް ބޭނުންވާ ނަމަ އެ އުޅަނދެއް އެ ތަނަކާ ކައިރި ކުރުން މަނާ ނުކުރެވޭނެ ކަމަށެވެ.\nއުޅަނދެއް ބޭނުންވާނަމަ ވަޒީފާ ދީފައިވާ ފަރާތުން އެ ކަމެއް މުވައްޒަފަށް ހަމައްޖައްސައިދީ އެއްބާރުލުން ދޭން ވާނެ ކަމަށް ވެސް އިސްލާހުގައިވެއެވެ. ވަޒީފާ ގަޑި ނިމުމުން ވަޒީފާ އަދާ ކުރާ ތަން ދޫކޮށް ދިއުމުގެ ހައްގު ލިބިގެންވާ ކަމަށް އެ މާއްދާގައި ބުނެއެވެ.\nއެކަމަކު، ވަޒީފާ އަދާ ކުރާ ތަނާއި ދުރު ރަށްރަށުގެ މީހުން އަމަލު ކުރާނެ ގޮތަކާއި ދަތުރުފަތުރު ކަންކަން ހަމަޖެއްސުމުގެ ބައި ތަފުސީލު ވެފައި ނެތުމުން ގިނަ ސުވާލުތަކެއް އުފެދިފައިވެއެވެ.\nސެޕްޓެމްބަރު 22, 2020 19:27\nދެން އަންނަ ވެރިކަމެއް އިނދަ ޖައްސާލުމަށްޓަކާ ދުރާލާ ރާވައިގެން ޖަހާމަޅިތަކެކެވެ ތިމަޅީގައި ތިމާ އަމިއްލައަށް\nބެދޭތަންވެސް އައުން އެބައޮތެވެ.\nސެޕްޓެމްބަރު 22, 2020 19:30\nމިނިމަމް ވޭޖަށް ވަކި އަދަދުތަކެއް ދޭން ބިލްގައި ލާޒިމު ކޮށްފައެއް ނުވެއެވެ. މިނިމަމް ވޭޖް ކަނޑައެޅުމުގެ ބާރު ދީފައި ވަނީ އިކޮނޮމިކް މިނިސްޓަރަށެވެ.\nމިނިމަމް ވޭޖަށް ކަނޑައަޅާ އަދަދު ކޮންމެ ދެ އަހަރަކުން މިނިސްޓަރު މުރާޖައާ ކުރައްވަން ޖެހޭނެއެވެ\nމިނިމަމް ވޭޖްގެ ފުރަތަމަ އަމުރަށް 2021 ވަނަ އަހަރު ނިމުގެ ކުރިން ވަޒީފާ ދޭ ފަރާތްތަކުން އަމަލު ކުރަން ވާނެ ކަމަށެވެ\nމިވަރަށް ގޮބޯ ހެއްދޭނީ\nސެޕްޓެމްބަރު 22, 2020 20:08\n"ސަލާމް ބުނުގެ މާއްދާއަށް އަމަލު ކުރެވޭނީ5އަހަރު ފަހުންނެވެ." މިހެން ނެތުމުން ވަރަށް ދެރަވޭ.\nސެޕްޓެމްބަރު 22, 2020 20:11\nދުނިޔޭގެ ހަމަތައް ބުނާ ގޮތުން ކާރގޯ އިންޝުއަރ ކުރެވޭނީ އެ ކާރގޯ އުފުލާ އުޅަނދަކީ އެފަދަ ކާރގޯ އުފުލުމަށް ޓަކައި އިންޝުއަރ ކޮށްފައިވާ އުޅަނދަކަށް ވާނަމައޭ ފެނަކައިން ތިލަދުންމައްޗަށް ކޮޅު ވެއްޓިއެއްގައި އެތައް ސަތޭކަ މިލިއަން ރުފިޔާގެ މުދާ އެންމެ ކޮޅު ވެއްޓިއެއްގައި ގެންދިޔައިރު އެ ކޮޅު ވެއްޓިއަށް މުދާއަރުވާ ނިންމުމަށް ފަހު ހުރިހާ މުދަލުގެ ވެލިއު އާއި އުޅަނދުގެ ވެލިއު ބަލާ އިންޝުއަރ ކޮށްފައި ނެތޭ އުޅަނދު އިންޝުއަރ ނުކުރާނަމަ މުދާ އިންޝުއަރ ކުރުން އެއީ ބޭކާރު ކަމެކޭ ބޭކާރު ކަމެކޭ ބޭކާރު ކަމެކޭ...\nސެޕްޓެމްބަރު 22, 2020 20:21\nފެނަކައިގެ މުދަލަކީ އެއީ ރައްޔިތުންގެ މުދަލޭ އެމުދާ މާލޭން ނަގާ އުޅަނދަކަށްލާ ރާއްޖެތެރޭ ރަށްރަށަށް ފޮނުވަން އެލާ އުޅަނދު ވާން ޖެހޭނީ ވަރަށް ސްޓޭންޑަރޑް ހިފަހައްޓާ އަދި އޭގެ ކައްޕިން ނަކީ ޒިންމާދާރު އަދި ކޮލިޓީ މީހުންނަށް ވާން ޖެހޭނެއޭ އަދި ކޮޅުވެއްޓިއަކީ އެއީ އިންޝުއަރ ކޮށްފައިވާ އުޅަނދަކަށް ވާން ޖެހޭނެއޭ އުޅަނދަށް މުދާލާ މާލޭން ފުރުވާލިއިރު މުދާ އުފުލައިގެން ދާ ގޮތުގެ މެތަޑް ސްޓޭޓްމެންޓެއް ނެތޭ ފެނަކައިން އެޕްރޫވް ކޮށްފައި މުދަލަށް ގެއްލުން ލިބޭނެއޭ ލިބޭނެއޭ ލިބޭނެއޭ...\nސެޕްޓެމްބަރު 22, 2020 21:24\nހުންނަ މަކަރު ވެރިކަން ބަލާބަލަ. ކިބުލަކީ މަކަރު ވެރި އެއްޗެކޭ ބުނަނީ އެހެންވެ.\nބުނީތީ ވައުދު ފުއްދާބައެއް ތީ. ހަމަ ނަނާ ހުވަފެން\nސެޕްޓެމްބަރު 22, 2020 21:40\nކޮންމެ މާއްދާއަކަށް ވެސް ޢަމަލުކުރަން ފަށާނީ ފަސްއަހަރު ފަހުންކަމަށް އެބުނަނީ އޭރުން މިފަސްއަހަރުގެ ވަޢުދު ފުދުނީތޯ ކުޑަކުދިން ކާރީދައްކާ ކަހަލަވާހަކަ މީކޮންބައެއް ދިވެހިރައްޔިތުން ދެނެއް ނެހެއްދޭނެ\nސެޕްޓެމްބަރު 23, 2020 01:17\n..އެމްޑީޕީން ރައްޔިތުންނަށް މި ހަދަނީ ކުރީ ޒަމާނުގައި ރަން ޕްލެޓްކޮށްފައި ހުންނަ ރޯލް ގޯލް ފަށް ހިފައިގެން އައިސް ގޭގެއަށް ވަދެ ރަން ފަށޭ ކިއާފައި ވިއްކި މީހުން ހަދާހެން. ރައްޔިތުންނަށް ވަޢުދުތަކުގެ ސިފައިގާ ވިއްކިއެއްޗެއް ނޫން މި ލިބެނީކީ . ބޯ ހިޔާވަހިކަން، ޢަދުލު އިންސާފު . މިނިމަމް ވޭޖް . މީން އެއްކަމެއްވެސް ރައްޔިތުން އުއްމީދު ކުރިގޮތަކަށް ޙާޞިލެއް ުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުު\_ނުވި. ރޯލް ގޯލް އާއި ރަނާ ހުރި ތަފާތު މިހާރު ރައްޔިތުންނަށް އެބަ އެނގޭ. އޮޅުވާނުލައްވާ، މިއަށް ކިއަންޖެހޭނީ ލިމިޓެޑް މިނިމަމް ވޭޖް . ސަބަބަކީ މިނިމަމް ވޭޖް އޭ ބުނެވޭ ބަހުގެ މުރާދަކީ މަސައްކަތެއް ކުރުވާފައި ކުޑަވެގެން އެންމެ ކުޑަކޮށް ދެވޭނެ އުޖޫރަ . ވަކި މަސައްކަތް ތަކެއް ކުރުވާފައި ދެވޭ އުންމެ ކުޑައުޖޫރަޔަށް މިނިމަމް ވޭޖް ކިއަންޔާ ކިއަންޖެހޭނީ ލިމިޓެޑް ނުވަތަ ވަކި މަސައްކަތްތަކަކަށް ކަނޑައެޅިފައިވާ މިނިމަމް ވޭޖް.\nސެޕްޓެމްބަރު 23, 2020 07:44\nތިއޮތީ ސަތޭކަދުަހުގެ ވަޢުދު ފުދި އިތުރުވެސްވެފައެވެ. މިނިމަމްވޭޖް ދަށްވެގެން 10000 ރުފިޔާ އޮތުން އެއީ 100 ދުވަހުގެ ވަޢުދެކެވެ. ކޮންމެ ތަނެއްގެ ރިސޯޓެއްގެ މުވައްޒަފެއްވިޔަސް ( ހއ ރިސޯޓެ އްގައި އުޅޭ ސ ގެ މުވައްޒަފެއްނަމަވެސް) ކޮންެދުވހަކު ވަީފާ ނިންމާފަ ރަށަށް ދެވޭނެގޮތްހެދުން އެއީ 100 ދުވަހުގެ ވަޢުދެކެވެ. މިއޮތީ ރަގަޅަށް ވަޢުދުފުއްދާ މީހުންގެ ބޮލުގަ ތެތްގޯނި އަޅުވާފައެވެ. ދެއަތްތިލަ ފަޅައިގެންދާވަރަށް އަތްޖަހަންވީއެވެ.\nސެޕްޓެމްބަރު 23, 2020 08:45\nއަބަދު ތިގޮތަށް ކިޔާލަކިޔާލައި ތިޭށެވެ. ދުވަހަކު އަމަލީ ގޮތުން ތިކަމެއް ނުފެނެއެވެ.\nސެޕްޓެމްބަރު 24, 2020 03:04\nދިވެހިބަހުގައި އާ މިސާލުބަހެއް އުފަންވީ. " ދަމާ ރުއްސަން ފާސްކުރި ވަޢުދު ވޭޖުބިލް" އަމާބުނީތީ ފަރަށްދާހެން.


Viyafaari thakuge mahchah bidheyseen aiy gadha kurun\nދިވެހިރާއްޖޭގައި ވަޒީފާއަދާކުރަން ނުވަތަ ކުރާނެ މަސައްކަތެއް ލިބޭތޯ އައިސްގެން އުޅޭ ބިދޭސީ މަސައްކަތު މީހުންގެ ސީދާ އަދަދު ސާފުނުވި ކަމުގައި ވިޔަސް ލަފާކުރެވެނީ ލައްކައަކަށް ވުރެ ގިނަ ބިދޭސީ މަސައްކަތު މީހުން ރާއްޖޭގައި އުޅޭނެކަމުގައެވެ. މީގެ ތެރޭގައި އެންމެ ގިނައީ ބަނގުލަދޭޝްގެ ރައްޔިތުންނެވެ. ރާއްޖޭގައި އިންވެސްޓްކޮށްގެން ވިޔަފާރިކުރަން އަންނަ ބިދޭސީން މި ޤައުމުގެ އިޤްތިޞޯދަށް ކުރިއެރުން ގެނެސްދިން ކަމުގައި ވިޔަސް މަސައްކަތު އަންނަ ގިނަ ބިދޭސީންނަކީ އެބައިމީހުންގެ ފަރާތުން މި ޤައުމުގެ އިޤްތިޞޯދަށް މާބޮޑު ފައިދާއެއް ކޮށްދޭ ބައެއް ނޫނެވެ.\nބިދޭސީ މަސައްކަތު މީހުންގެ ސަބަބުން ކޮންމެ މަހަކު މި ޤައުމުން އެތައް މިލިޔަން ޑޮލަރެއް ބޭރުވެގެންދެ އެވެ. ދިވެހި އިޤްތިޞޯދުގެ ތެރޭގައި ހިފެއްހެއްޓި މި ޤައުމުގެ ރައްޔިތުންގެ އަތްމަތީގައި ދައުރުވާންޖެހޭ ބޭރު ފައިސާތައް ބިދޭސީން އެމީހުންގެ ޤައުމުތަކަށް ފޮނުވާލަނީ އެހާމެ ފަސޭހައިންނެވެ.\nވަޒީފާއަށް އަންނަ ނުވަތަ ގެންނަ ގިނަ ބިދޭސީންނަކީ ތަޢުލީމެއް ލިބިފައި ނެތުމުގެ އިތުރުން ލިޔަންކިޔަން ވެސް ދަންނަ ބައެއް ނޫނެވެ. މިފަދަ ބިދޭސީން ރާއްޖެ ގެންނަ ފަރާތްތަކުން އެމީހުން ގެންނަކީ ކުޑަ އުޖޫރައެއް ދީގެން މަޖޫރީ މަސައްކަތްތައް ކުރުވާށެވެ. ނަމަވެސް ދުވަސްކޮޅަކުން އެފަދަ މީހުން ފެންނަނީ އޭނާ އުޅޭތަނުގެ ޒިންމާދާރު ވެރިޔަކަށް ނުވަތަ އަމުރުވެރިއަކަށް ވެފައި ހުއްޓައެވެ. މިގޮތުން އެފަދަ ބިދޭސީން ފެންނަނީ ފިހާރަތަކާއި ސައިހޮޓާ، ރެސްޓޯރަންޓް އަދި ގެސްޓްހައުސް ފަދަ ތަންތަނުގެ އިސް މެނޭޖަރުންނަށް ވެފައި ތިބޭތަނެވެ. ޚިދުމަތްދޭން ހުންނަ އާދައިގެ ބިދޭސީއަކު ނުކިއްސަރު ކަމެއް ކުރިޔަސް އެކަމުގެ ޝަކުވާ އުފުލަންޖެހެނީ ވެސް އެމީހާގެ އެކުވެރި ކޮންމެވެސް އެހެން ބިދޭސީއެއްގެ ގާތުގައެވެ. މިހެންކަމުން ޚިދުމަތް ލިބިގަންނަ ދިވެހިންގެ ޝަކުވާގެ އަޑުއަހާނެ ބަޔަކު މިއަދަކު ނެތެވެ. މިސާލަކަށް ފްރައިޑް ނޫޑްލްސްއެއް ކާން ކެފޭއަކަށް ވަންނަ ކަސްޓަމަރއަކު ނޫޑުލްއަކަށް އޯޑަރު ދީގެން އިންނަތާ އިރުކޮޅެއް ފަހުން ވޭޓަރު އައިސް އޭނާގެ ކުރިމަތީގައި ފްރައިޑް ރައިސް ތައްޓެއް ގެނެސް އެބަ ބަހައްޓައެވެ. ބަހައްޓާފައި ބުނެލަނީ ނޫޑްލްސް ނެތީކަމަށެވެ. އެހެންކަމުން މި ވަގުތު ފްރައިޑް ރައިސް ކާށެވެ. ވަކި ބާވަތެއްގެ ކާއެއްޗެއް ނެތީމާ އެ ނެތް ވާހަކަ އައިސް ޚިދުމަތް ލިބިގަންނަ މީހާގާތު ބުނެލުމެއް ނޯވެ އެވެ. ދެން ގެންނާނެ ކާއެއްޗެއް ކަނޑައަޅާނީ ޚިދުމަތް ލިބިގަންނަ މީހާ ނޫން ހެއްޔެވެ؟ އޭގެ ބަދަލުގައި އެމީހުން ދޭ ކޮންމެ އެއްޗެއް ކައިގެން ތަނަށް ފައިސާ ދައްކާފައި ކަސްޓަމަރުވީ ނުކުމެގެން ދާށެވެ. ދެން މިފަދަ ކަންކަމުގެ ޝަކުވާ ވެސް އުފުލަން މިޖެހެނީ އެތާ ހުންނަ ކޮންމެވެސް އެހެން ބިދޭސީ މެނޭޖަރެއްގެ ގާތުގައެވެ. ބިދޭސީ މެނޭޖަރަށް ނުބައި ވަނީ ޚިދުމަތް ލިބިގަންނަ މީހާ އެވެ.\nދިވެހިންގެ ނަމުގައި ވިޔަފާރިތައް ރަޖިސްޓްރީކޮށްގެން ވިޔަފާރިތައް ހިންގަނީ ބިދޭސީންނެވެ. މިއީ ވެސް ބައެއް ދިވެހިން އަޑީގައި ތިބެގެން އަމިއްލަ ފައިދާއަށް ކުރަމުން އަންނަ ކަމެކެވެ. ބައެއް ކެފޭތަކުގައި މުޅަވެފައި ހުންނަ ކާބޯތަކެއްޗާއި ރަނގަޅު ކާތަކެތި އެއްކޮށްލައިގެން ދިވެހިންނަށް ކާންބޯންދީ ހަދަ އެވެ. ކުނިވަމުންދާ ރިހަތެލީގައި ހުންނަ މަސްތައް ދޮވެލާފައި އެ ތެއްލާލައިގެން ނުވަތަ ހޫނުފެނުން ކައްކާލައިގެން ހެދިކާ ހަދައެވެ. ކާބޯތަކެތި ތައްޔާރުކުރުމުގައި ޞިއްޙީގޮތުން ރައްކާތެރި މިންގަނޑަކީ ކޮބައިތޯ ބެލުމެއް ވެސް ނޯވެ އެވެ.\nދަނޑުވެރިކަމުގެ ބޭނުމަށް ދަނޑުތަކުގައި މަސައްކަތްކުރަން ގެންނަ ބިދޭސީން ވެސް ގަސްދުގައި ދަނޑުތައް ހަލާކުވާނެ ގޮތަށް އަމަލުކޮށްފައި ދެން ދުވަސްކޮޅަކުން އަންގަނީ ދަނޑުގޮވާމުގެ ބައިކުޅަބައި ދިނުމުން ނޫނީ މަސައްކަތް ނުކުރެވޭނެކަމަށެވެ. އެގޮތުން ދަނޑުން ލިބޭ ނަފާގެ ވަކި އިންސައްތައެއް ދަނޑު ބަލަހައްޓާ ބިދޭސީ "ވެރި" މީހާއަށް ނުވަތަ މަސައްކަތްކުރާ ބިދޭސީންނަށް ދޭންޖެހެ އެވެ. އާދައިގެ މުސާރައަކަށް މަސައްކަތްކުރުމަކީ މިހާރު ތައުލީމާއި ތަމްރީނު ނެތް ބިދޭސީން ވެސް ޤަބޫލުކުރާކަމެއް ނޫނެވެ.\nކުދި އަދި މެދުފަންތީގެ ވިޔަފާރިތަކުގެ ބޮޑު ބަޔަކަށް ބިދޭސީންގެ ކޮންޓްރޯލް ވަނީ ފެތުރިގެން ގޮސްފަ އެވެ. ކުރުގޮތަކަށް ބުނާނަމަ ތަމްރީނާ ހުނަރު ނެތް ބިދޭސީން ރާއްޖޭގެ ވިޔަފާރިތަކުގެ މައްޗަށް މިވަނީ އަތްގަދަކޮށްފަ އެވެ. އެމީހުންނާ ނުލާ ވަރަށް ގިނަ ވިޔަފާރިތައް މިއަދު މި ޤައުމުގައި ހުއްޓުމަކަށް އަންނާނެ އެވެ.\nކޮންމެ ޤައުމެއްގެ ވެސް ތަރައްޤީގެ ވަކި މަރުހަލާއެއްގައި ބޭރުން މަސައްކަތު މީހުން ގެނައުމަކީ އާންމުކޮށް ހިނގާކަމެކެވެ. ނަމަވެސް އެފަދައިން ބިދޭސީން ގެންގުޅޭ ޤައުމުތަކުގައި އެ ޤައުމުތަކުގެ އަސްލު ރައްޔިތުންގެ ބާރުވެރިކަން ނުގެއްލޭނެ ފަދަ ޤާނޫނުތަކާއި ޤަވާއިދުތައް ހަދާފައި ހުރެ އެވެ. އަދި އެފަދަ ޤާނޫނީ ނިންމުންތައް ތަންފީޒުކުރަމުން ވެސް ދެއެވެ. މިހެންކަމުން ރާއްޖެއިން ވެސް އެފަދަ ޤައުމުތައް ނަމޫނާއަކަށް ބަލަންވީ ވަގުތު މިވަނީ އައިސްޖެހިފަ އެވެ.


Dhivehinnah Haahsa Vaheh Ekulevigenvaa Attar Eh beynun Nama " Oud Al Sabaya " Vareh Nei - Vaguthu\nދިވެހިންނަށް ހާއްސަ ވަހެއް އެކުލެވިގެންވާ އަތަރެއް ބޭނުންނަމަ "އޫދު އަލް ސަބަޔާ" ވަރެއް ނެތް\nއަތަރަކީ ހަމައެކަނީ މުސްކުޅިން ނުވަތަ ދީނީ އިލްމުވެރިން ލުމަށް ހުންނަ އެއްޗެއް ކަމަށް ދެކޭ މީހުން ވަރަށް ގިނައެވެ. ނަމަވެސް އެއީ "ބޯދާ" ވާހަކައެއްކަން ހާމަވެގެންދަނީ އަތަރަށް ޒުވާނުންގެ ފަރާތުން ލިބޭ ބޮޑު ތަރުހީބުގެ ސަބަބުންނެވެ. އަތުން ބޮޑު ހޭދައެއް ނުކޮށް ހަށިގަނޑުން ނުވަތަ ގައިން މީރުވަސް ދުއްވަން ބޭނުން ނަމަ އަތަރަކީ އެފަދަ ދެވަނައެއް ނެތް އެއްޗެކެވެ.\nއަތަރަކީ ދިވެހިންގެ ތެރޭގައިވެސް ވަރަށް އާންމު އެއްޗެކެވެ. ނަމަވެސް ދިވެހިންގެ އަމިއްލަ އަތަރު ޕްރޮޑަކްޓެއް ނުވަތަ ދިވެހިންގެ އަމިއްލަ އަތަރު އުފެއްދުމެއް ދިވެހިންގެ ތެރެއަށް ތައާރަފްވެފައި މިވަނީ ދާދި ފަހުންނެވެ. އާދެ އެއީ "އޫދު އަލް ސަބަޔާ" އެވެ.\nއަރަބި އަދި ޕާފިއުމް އަތަރު ވިއްކުމަށް ހާއްސަ "އޫދު އަލް ސަބަޔާ" އިން ދިވެހިންގެ އަމިއްލަ އަތަރު އުފެއްދުންތަށް ލިބިގެންދާނެއެވެ.\nއެގޮތުން އެ ފިހާރައިން 50 ވުރެއް ގިނަ އަތަރުގެ ބާވަތްތަށް ވިއްކާއިރު އޭގެ ތެރެއިން9ބާވަތަކީ ދިވެހިންގެ އަމިއްލަ އުފެއްދުމެވެ. އަދި އެ ފިހާރައިން ވިއްކާ ދިވެހިންގެ އަމިއްލަ އަތަރުތަކުގެ ތެރެއިން ސިލްކް ވޫޑް އަދި ލޭޑީ ސަބާޔާ އަށް ބޮޑު ތަރުހީބެއް ލިބެމުންދާއިރު އެ ފިހާރައިން ވިއްކާ ހުރިހާ އަތަރަކީ ކޮންމެ އުމުރުފުރާއަކަށްވެސް ބޭނުން ކުރެވިދާނެ އަތަރެވެ.\nމީގެ އިތުރުން "އޫދު އަލް ސަބަޔާ" އިން ލިބެން ހުންނަ އަތަރަކީ ދިވެހިންނާއި ގުޅޭ ވަރަށް ހާއްސަ ވަހެއް އެކުލެވިގެންދާ އަތަރެކެވެ. އަދި އެ އަތަރަކީ ގިނަ އިރުތަކެއް ވަންދެން އަތަރުގެ ވަސް ފަޑުވުމެއް ނެތް ގޮތުގައި ހުންނަ އަތަރެއްވެސް މެއެވެ.\n" އޫދު އަލް ސަބަޔާ" އިން ވިއްކާ އެއްވެސް އަތަރަކުން އެއްވެސް ސައިޑް އެފެކްޓެއް ނުލިބޭއިރު އެ އަތަރަކީ ރާއްޖޭގައި ވިއްކާ އެންމެ ފެންވަރު ރަނގަޅު އަތަރެވެ.\nއޫދު އަލް ސަބާޔާގެ އަތަރު- ވަގުތު އިމޭޖަސް: އަޝްހާދު އަބްދުﷲ\n"އޫދު އަލް ސަބަޔާ" އިން ވިއްކާ އަތަރުތަށް އުޅޭނީ 30-440 ރުފިޔާއާއި ދެމެދުގެ އަގުތަކެއްގައެވެ. އަދި އަތަރު ޕާފިއުމެއް ކަމަށްވާ ލޭޑީ ސަބާޔާ އަދި ސިލްކް ވޫޑް ލިބެން ހުރީ 650-1000 ރުފިޔާއާއި ދެމެދުގެ އަގުތަކެއްގައެވެ.\nއޫދު އަލް ސަބަޔާ އިންނާނީ މާފަންނު، މިރިޔަސް މަގުގައެވެ. އިތުރު މައުލޫމާތު ހޯދުމަށް ގުޅުއްވާނީ 9996585 ނަންބަރު ފޯނަށެވެ.\n"އަނަސްގެ ފާނުގެ އަރިހުން ރިވާވެގެން އައިސްފައިވެއެވެ. ނަބިއްޔާ ސައްލަﷲ އަލައިހު ވަސައްލަމައަށް އަތަރު ހުށައެޅިއްޖެނަމަ، އެކަލޭގެފާނު އެ ރައްދު ނުކުރައްވާ ކަމުގައިވެއެވެ."\nލޮކޭޝަން: އޫދު އަލް ސަބަޔާ\nޖޫން 12, 2018 22:29\nޖޫން 13, 2018 02:22\nރާއްޖޭގައި ވިއްކާ އެންމެ ފެންވަރު ރަނގަޅު އަތަރު... ❤\nރާއްޖޭގައި ވިއްކާ އެންމެ ފެންވަރު ރަނގަޅު އަތަރު...\nޖޫން 13, 2018 11:47\nހާދަ އަގުފަލައޭ... ކޮންމެ މީހަކުވެސް ބަލަނީ ވީހާވެސް އަވަހަށް މުއްސަނދި ވޭތޯ،،، ޗަކަބޮނޑި.......8\nޖޫން 13, 2018 11:59\nޖޫން 13, 2018 14:40\nޖޫން 14, 2018 13:40\nކީވެތޯ ހަސަނުބެގެ ކޮމެންޓް ޖަހަން ނުކެރުނިީ ރިވާާގާ އޮނަނަނީ ރަސޫލާ ޞައްލަﷲ އަލައިހި ވަސައްލަން އަށް އެކިފަރާތްޕުޅު ތަކުން ހަދިޔާެގެ ގޮތުގާ ދެވޭ އަތަރު އެކަލޭގެފާނު އަނބުރާ ރަށްދު ނުކުރައްވަވާ ވާހަކަ\nތި ފިހާރައިން ވެސް ބޮޑު އަގުގާ ހިލޭތޯ އަތަރު ދެނީ ރަށްުދު ނުކުރަން


ދިވެހި ::يوسف - ޔޫސުފް\n﴿١﴾ الر ۚ تِلْكَ آيَاتُ الْكِتَابِ الْمُبِينِ ا ل ر (މި އަކުރުތަކުގެ مراد ދެނެވޮޑިގެންވަނީ اللَّه އެވެ.) މިއީ ފާޅުވެ ބަޔާންވެގެންވާ، ފޮތުގެ آية ތަކެވެ.\n﴿٢﴾ إِنَّا أَنزَلْنَاهُ قُرْآنًا عَرَبِيًّا لَّعَلَّكُمْ تَعْقِلُونَ ހަމަކަށަވަރުން، ތިމަންރަސްކަލާނގެ އެ ފޮތް ބާވައިލެއްވީ، عرب ބަހުންއޮތް قرآن އެއް ކަމުގައެވެ. އެއީ ތިޔަބައިމީހުން ވިސްނައި ފިކުރުކުރުމަށްޓަކައެވެ.\n﴿٣﴾ نَحْنُ نَقُصُّ عَلَيْكَ أَحْسَنَ الْقَصَصِ بِمَا أَوْحَيْنَا إِلَيْكَ هَٰذَا الْقُرْآنَ وَإِن كُنتَ مِن قَبْلِهِ لَمِنَ الْغَافِلِينَ އެންމެ ރިވެތި ވާހަކަތައް، ތިމަންރަސްކަލާނގެ ކަލޭގެފާނަށް ކިޔައިދެއްވަމެވެ. (އެއީ) ތިމަންރަސްކަލާނގެ، ކަލޭގެފާނަށް މި قرآن وحى ކުރެއްވި ކުރެއްވުމުންނެވެ. އޭގެކުރިން، ކަލޭގެފާނު އެ ވާހަކަތައް ނުދަންނަ މީހުންގެ ތެރެއިން ވީނަމަވެހެވެ.\n﴿٤﴾ إِذْ قَالَ يُوسُفُ لِأَبِيهِ يَا أَبَتِ إِنِّي رَأَيْتُ أَحَدَ عَشَرَ كَوْكَبًا وَالشَّمْسَ وَالْقَمَرَ رَأَيْتُهُمْ لِي سَاجِدِينَ يوسف ގެފާނު، އެކަލޭގެފާނުގެ ބައްޕާއަށް ވިދާޅުވިހިނދު، ހަނދުމަކުރާށެވެ! އޭ ބައްޕާއެވެ! ހަމަކަށަވަރުން، އެގާރަ ތަރިޔާއި، އިރާއި، ހަނދު، ތިމަންކަލޭގެފާނަށް ހުވަފެނުން ފެނިއްޖެއެވެ. ފެނުނީ، އެތަކެތި ތިމަންކަލޭގެފާނަށް سجدة ކުރާތީއެވެ.\n﴿٥﴾ قَالَ يَا بُنَيَّ لَا تَقْصُصْ رُؤْيَاكَ عَلَىٰ إِخْوَتِكَ فَيَكِيدُوا لَكَ كَيْدًا ۖ إِنَّ الشَّيْطَانَ لِلْإِنسَانِ عَدُوٌّ مُّبِينٌ އެކަލޭގެފާނު ވިދާޅުވިއެވެ. އޭ ދަރިފުޅާއެވެ! ތިބާޔަށް ފެނުނު ހުވަފެން ތިބާގެ ބޭބޭމެންނަށް ކިޔައިނުދޭށެވެ! ފަހެ، އެއުރެން ތިބާޔަށް ނުބައި ރޭވުމެއް ރާވައިފާނެތެވެ. ހަމަކަށަވަރުން، شيطان އާއަކީ، އިންސާނާއަށްހުރި، ފާޅުވެގެންވާ عداوة ތެރިއެކެވެ.\n﴿٦﴾ وَكَذَٰلِكَ يَجْتَبِيكَ رَبُّكَ وَيُعَلِّمُكَ مِن تَأْوِيلِ الْأَحَادِيثِ وَيُتِمُّ نِعْمَتَهُ عَلَيْكَ وَعَلَىٰ آلِ يَعْقُوبَ كَمَا أَتَمَّهَا عَلَىٰ أَبَوَيْكَ مِن قَبْلُ إِبْرَاهِيمَ وَإِسْحَاقَ ۚ إِنَّ رَبَّكَ عَلِيمٌ حَكِيمٌ އަދި ހަމައެފަދައިން، ތިބާގެ ވެރިރަސްކަލާނގެ، ތިބާ خيار ކުރައްވައި، ހުވަފެނުގެ ވާހަކަތައް، މާނަކުރުން ތިބާޔަށް ދަސްކޮށްދެއްވައި، އަދި ތިބާޔަށާއި، يعقوب ގެ ދަރިކޮޅަށް، އެކަލާނގެ نعمة ތައް ފުރިހަމަކޮށްދެއްވާނެތެވެ. (އެއީ) މީގެކުރިން، ތިބާގެ ދެކާފައިން ކަމަށްވާ، إبراهيم ގެފާނާއި، إسحاق ގެފާނަށް އެ نعمة ތައް ފުރިހަމަކޮށްދެއްވި ފަދައިންނެވެ. ހަމަކަށަވަރުން، ތިބާގެ ވެރިރަސްކަލާނގެއީ، މޮޅަށް ދެނެވޮޑިގެންވާ، حكيم ވަންތަ ރަސްކަލާނގެއެވެ.\n﴿٧﴾ ۞ لَّقَدْ كَانَ فِي يُوسُفَ وَإِخْوَتِهِ آيَاتٌ لِّلسَّائِلِينَ يوسف ގެފާނާއި، އެކަލޭގެފާނުގެ أخ ންގެ ވާހަކައިގައި، سؤال ކުރާ މީހުންނަށް، ހެކިތަކެއްވާކަން ކަށަވަރެވެ.\n﴿٨﴾ إِذْ قَالُوا لَيُوسُفُ وَأَخُوهُ أَحَبُّ إِلَىٰ أَبِينَا مِنَّا وَنَحْنُ عُصْبَةٌ إِنَّ أَبَانَا لَفِي ضَلَالٍ مُّبِينٍ އެ أخ ންތައް، ބުނިހިނދު، ހަނދުމަކުރާށެވެ! ތިމަންމެންނީ، ގަދަފަދަ جماعة އެއްކަމުގައި ވާހިނދުވެސް، يوسف ގެފާނާއި، އޭނާގެ أخ (بنيامين) ތިމަންމެންގެ ބައްޕާގެ އަރިހުގައި ލޮބުވެތިކަން މާބޮޑެވެ. ހަމަކަށަވަރުން، ތިމަންމެންގެ ބައްޕާވަނީ، ފާޅުވެގެންވާ މަގުއޮޅުމެއްގައެވެ.\n﴿٩﴾ اقْتُلُوا يُوسُفَ أَوِ اطْرَحُوهُ أَرْضًا يَخْلُ لَكُمْ وَجْهُ أَبِيكُمْ وَتَكُونُوا مِن بَعْدِهِ قَوْمًا صَالِحِينَ ތިޔަބައިމީހުން يوسف ގެފާނު قتل ކޮށްލާށެވެ! ނުވަތަ، ދުރު ބިމަކަށް އެކަލޭގެފާނު އެއްލައިލާށެވެ! އޭރުން ތިޔަބައިމީހުންގެ ބައްޕާގެ ހެެޔޮކަން ތިޔަބައިމީހުންނަށް އެކަނި ލިބޭނެތެވެ. އަދި އެއަށްފަހު ތިޔަބައިމީހުން (توبة ވެ) صالح ރަނގަޅު ބައެއްކަމުގައި ވާނީއެވެ.\n﴿١٠﴾ قَالَ قَائِلٌ مِّنْهُمْ لَا تَقْتُلُوا يُوسُفَ وَأَلْقُوهُ فِي غَيَابَتِ الْجُبِّ يَلْتَقِطْهُ بَعْضُ السَّيَّارَةِ إِن كُنتُمْ فَاعِلِينَ އެއުރެންގެ ތެރެއިން ބުނާ މީހަކު ބުންޏެވެ. ތިޔަބައިމީހުން يوسف ގެފާނު قتل ނުކުރާށެވެ! ތިޔަބައިމީހުން ކަމެއްކުރަންޏާ (އަނދިރި) ވަޅެއްގެ އަޑިޔަށް އެކަލޭގެފާނު އެއްލައިލާށެވެ! އޭރުން، ދަތުުރުކުރަމުންދާ ބަޔަކު، އެކަލޭގެފާނު ހޮވައިގެން ގެންގޮސްފާނެތެވެ.\n﴿١١﴾ قَالُوا يَا أَبَانَا مَا لَكَ لَا تَأْمَنَّا عَلَىٰ يُوسُفَ وَإِنَّا لَهُ لَنَاصِحُونَ އެއުރެން ދެންނެވޫއެވެ. އޭ އަހުރެމެންގެ ބައްޕާއެވެ! يوسف ގެފާނާމެދު، ކަލޭގެފާނު ތިމަންމެންނަށް އިތުބާރު ނުކުރައްވަނީ ކީއްވެތޯއެވެ. ހަމަކަށަވަރުން، ތިމަންމެންނީ، އެކަލޭގެފާނަށް ހެޔޮއެދޭ ބަޔަކީމުއެވެ.\n﴿١٢﴾ أَرْسِلْهُ مَعَنَا غَدًا يَرْتَعْ وَيَلْعَبْ وَإِنَّا لَهُ لَحَافِظُونَ ކައިބޮއި އުފާކޮށް، ކުޅެހެދުމަށްޓަކައި، ތިމަންމެންނާއެކުގައި، މާދަމާ އެކަލޭގެފާނު ފޮނުއްވާށެވެ! ހަމަކަށަވަރުން، ތިމަންމެން އެކަލޭގެފާނު ބަލަހައްޓައި ރައްކާތެރިކުރާހުށީމުއެވެ.\n﴿١٣﴾ قَالَ إِنِّي لَيَحْزُنُنِي أَن تَذْهَبُوا بِهِ وَأَخَافُ أَن يَأْكُلَهُ الذِّئْبُ وَأَنتُمْ عَنْهُ غَافِلُونَ އެކަލޭގެފާނު ވިދާޅުވިއެވެ. އޭނާ ގޮވައިގެން ތިޔަބައިމީހުން ދިއުމަކީ، ހަމަކަށަވަރުން، ތިމަންކަލޭގެފާނަށް ހިތާމަ ލިބޭކަމެކެވެ. އަދި ތިޔަބައިމީހުން އޭނާގެ މަތިން غافل ވެގެންތިއްބައި، މިނިކާވަގު (އައިސް) އޭނާ ކައިފާނެތީ ތިމަންކަލޭގެފާނު ބިރުފުޅު ގަނެތެވެ.\n﴿١٤﴾ قَالُوا لَئِنْ أَكَلَهُ الذِّئْبُ وَنَحْنُ عُصْبَةٌ إِنَّا إِذًا لَّخَاسِرُونَ އެއުރެން ދެންނެވޫއެވެ. ތިމަންމެންނީ ބާރުހުރި ބަޔެއްކަމަށްވާހިނދު، މިނިކާވަގު (އައިސް) އޭނާ ކައިފިނަމަ، ހަމަކަށަވަރުން، ތިމަންމެންވާހުށީ (ކަމެއްނުކުރެވޭ) ގެއްލެނިވިގެންވާ ބަޔަކު ކަމުގައެވެ.\n﴿١٥﴾ فَلَمَّا ذَهَبُوا بِهِ وَأَجْمَعُوا أَن يَجْعَلُوهُ فِي غَيَابَتِ الْجُبِّ ۚ وَأَوْحَيْنَا إِلَيْهِ لَتُنَبِّئَنَّهُم بِأَمْرِهِمْ هَٰذَا وَهُمْ لَا يَشْعُرُونَ ފަހެ، އެއުރެން އެކަލޭގެފާނު ގޮވައިގެން ދިޔަހިނދު، އަނދިރި ވަޅަކަށް އެކަލޭގެފާނު ލުމަށް އެންމެން އެއްބަސްވޫއެވެ. ތިމަންރަސްކަލާނގެ އެކަލޭގެފާނަށް وحى ކުރެއްވީމެވެ. އެއުރެންގެ މިކަންތަކުގެ ވާހަކަ، އެއުރެންނަށް ނޭނގިތިއްބައި، ހަމަކަށަވަރުން، ކަލޭގެފާނު އެއުރެންނަށް (ފަހުން) ކިޔައިދެއްވާނެތެވެ.\n﴿١٦﴾ وَجَاءُوا أَبَاهُمْ عِشَاءً يَبْكُونَ އަދި عشاء ވަގުތުގައި، އެއުރެންގެ ބައްޕާގެ އަރިހަށް ރޮމުން އެއުރެން އައޫއެވެ.\n﴿١٧﴾ قَالُوا يَا أَبَانَا إِنَّا ذَهَبْنَا نَسْتَبِقُ وَتَرَكْنَا يُوسُفَ عِندَ مَتَاعِنَا فَأَكَلَهُ الذِّئْبُ ۖ وَمَا أَنتَ بِمُؤْمِنٍ لَّنَا وَلَوْ كُنَّا صَادِقِينَ އެއުރެން ދެންނެވޫއެވެ. އޭ އަހުރެމެންގެ ބައްޕާއެވެ! ތިމަންމެންގެ ސާމާނުތަކުގެ ކައިރީގައި يوسف ގެފާނު ބަހައްޓާފައި، ތިމަންމެން ވާދަކުރުމަށް ދިޔައީމުއެވެ. ދެން މިނިކާވަގެއްއައިސް، އެކަލޭގެފާނު ކައިިފިއެވެ. ތިމަންމެން ތެދުވެރިންކަމުގައިވިޔަސް، ކަލޭގެފާނު ތިމަންމެންގެ ބަސް ތެދެއް ނުކުރައްވާނެތެވެ.\n﴿١٨﴾ وَجَاءُوا عَلَىٰ قَمِيصِهِ بِدَمٍ كَذِبٍ ۚ قَالَ بَلْ سَوَّلَتْ لَكُمْ أَنفُسُكُمْ أَمْرًا ۖ فَصَبْرٌ جَمِيلٌ ۖ وَاللَّهُ الْمُسْتَعَانُ عَلَىٰ مَا تَصِفُونَ އަދި އެއުރެން އެކަލޭގެފާނުގެ ގަމީސްކޮޅުގައި ދޮގު ލެޔެއް އުނގުޅައިގެން ގެނައޫއެވެ. (يعقوب ގެފާނު) ވިދާޅުވިއެވެ. އެހެންނަކުންނޫނެވެ. ތިޔަބައިމީހުންގެ އަމިއްލަ نفس ތައް (ނުބައި) ކަމެއްކުރުމަށް، ތިޔަބައިމީހުންނަށް ތަންދިނީއެވެ. ފަހެ، (ތިމަންކަލޭގެފާނަށް އޮތީ) ރިވެތިވެގެންވާ ކެތްކުރުމެކެވެ. އަދި ތިޔަބައިމީހުން، ސިފަކޮށް ބުނާ އެއްޗެއްގެ މައްޗަށް (ކެތްކުރުމުގައި) އެހީދެއްވާ ފަރާތަކީ اللَّه އެވެ.\n﴿١٩﴾ وَجَاءَتْ سَيَّارَةٌ فَأَرْسَلُوا وَارِدَهُمْ فَأَدْلَىٰ دَلْوَهُ ۖ قَالَ يَا بُشْرَىٰ هَٰذَا غُلَامٌ ۚ وَأَسَرُّوهُ بِضَاعَةً ۚ وَاللَّهُ عَلِيمٌ بِمَا يَعْمَلُونَ އެތަނަށް ދަތުރުކުރާ ބަޔަކު އައޫއެވެ. އަދި އެއުރެންނަށް ފެން ގެނެސްދޭމީހާ (ވަޅުކައިރިއަށް) ފޮނުވޫއެވެ. އަދި އޭނާ ބާލިދީ ވަޅަށް ތިރިކޮށްފައި (يوسف ގެފާނު ވަޅުން ނަގާފައި) ބުންޏެވެ. އޭ ހުރި އުފަލެއްގެ ބޮޑުކަމާއެވެ! މިހުރީ ކުޑަ ފިރިހެން ކުއްޖެކެވެ. ދެން ވިޔަފާރި މުދަލެއްގެ ގޮތުގައި، އެކަލޭގެފާނު ފޮރުވައި، ރައްކާކޮށްފޫއެވެ. اللَّه އީ، އެމީހުން ކުރާ ކަންތައް މޮޅަށް ދެނެވޮޑިގެންވާ ރަސްކަލާނގެއެވެ.\n﴿٢٠﴾ وَشَرَوْهُ بِثَمَنٍ بَخْسٍ دَرَاهِمَ مَعْدُودَةٍ وَكَانُوا فِيهِ مِنَ الزَّاهِدِينَ އަދި ވަރަށް ކުޑަ އަގަކަށް، ގުނައިލެވޭ މަދު درهم ކޮޅަކަށް، އެއުރެން އެކަލޭގެފާނު ވިއްކާލައިފޫއެވެ. އަދި އެކަލޭގެފާނާމެދު، އެއުރެންވީ (މަދު އެތިކޮޅަކަށް ރުހޭ) زاهد ންގެ ތެރެއިންނެވެ.\n﴿٢١﴾ وَقَالَ الَّذِي اشْتَرَاهُ مِن مِّصْرَ لِامْرَأَتِهِ أَكْرِمِي مَثْوَاهُ عَسَىٰ أَن يَنفَعَنَا أَوْ نَتَّخِذَهُ وَلَدًا ۚ وَكَذَٰلِكَ مَكَّنَّا لِيُوسُفَ فِي الْأَرْضِ وَلِنُعَلِّمَهُ مِن تَأْوِيلِ الْأَحَادِيثِ ۚ وَاللَّهُ غَالِبٌ عَلَىٰ أَمْرِهِ وَلَٰكِنَّ أَكْثَرَ النَّاسِ لَا يَعْلَمُونَ مصر ން އެކަލޭގެފާނު ގަތް މީހާ، އޭނާގެ އަންހެނުންނަށް ބުންޏެވެ. ކަނބުލޭގެ، އެކަލޭގެފާނުގެ ހުންނެވުން ރަނގަޅުގޮތަކަށް ހަމަޖައްސާށެވެ! އެއީ އެކަލޭގެފާނު، ތިމަންމެންނަށް މަންފާއެއް ކުރޭތޯއެވެ. ނުވަތަ ތިމަންމެން އެކަލޭގެފާނު ދަރިއެއްކަމުގައި ހަދާނީއެވެ. އެފަދައިން، ތިމަންރަސްކަލާނގެ يوسف ގެފާނު (مصر ގެ) ބިމުގައި ބާރުވެރި ކުރެއްވީމެވެ. އަދި ހުވަފެނުގެ ވާހަކަތައް މާނަކުރެއްވުން އެކަލޭގެފާނަށް ދަސްކޮށްދެއްވުމަށްޓަކައެވެ. اللَّه އީ، އެކަލާނގެ ކަންތައްތައް ހިންގެވުމުގައި، ބާރުވެރިވަންތަ ރަސްކަލާނގެއެވެ. އެހެނެއްކަމަކު، މީސްތަކުންކުރެ ގިނަމީހުން (އެކަމެއް) ނުދަނެތެވެ.\n﴿٢٢﴾ وَلَمَّا بَلَغَ أَشُدَّهُ آتَيْنَاهُ حُكْمًا وَعِلْمًا ۚ وَكَذَٰلِكَ نَجْزِي الْمُحْسِنِينَ އެކަލޭގެފާނު ފުރާ ފުރިހަމަވީހިނދު، ތިމަންރަސްކަލާނގެ، އެކަލޭގެފާނަށް حكمة އާއި، علم ދެއްވީމެވެ. إحسان ތެރިންނަށް ތިމަންރަސްކަލާނގެ ޖަޒާދެއްވަނީ، އެފަދައިންނެވެ.\n﴿٢٣﴾ وَرَاوَدَتْهُ الَّتِي هُوَ فِي بَيْتِهَا عَن نَّفْسِهِ وَغَلَّقَتِ الْأَبْوَابَ وَقَالَتْ هَيْتَ لَكَ ۚ قَالَ مَعَاذَ اللَّهِ ۖ إِنَّهُ رَبِّي أَحْسَنَ مَثْوَايَ ۖ إِنَّهُ لَا يُفْلِحُ الظَّالِمُونَ އަދި އެކަލޭގެފާނު އެކަނބުލޭގެ ގޭގައި ހުންނެވި ކަނބުލޭގެ، އެކަލޭގެފާނުގެ އަރިހުން ނުބައި ކަމަކަށް އެދުނެވެ. އަދި ދޮރުލައްޕައި، އެކަނބުލޭގެ ދެންނެވިއެވެ. ކަލޭގެފާނު (ތިމަންނާގެ ގާތަށް) ވަޑައިގަންނަވާށެވެ! އެކަލޭގެފާނު ވިދާޅުވިއެވެ. [معاذ اللَّه] އެވެ. (އެބަހީ: اللَّه ގެ ރައްކާތެރިކަމަށް އެދެމެވެ. خيانة ތެރިވުމަށް ކަނބުލޭގެ ތިޔަ އެދޭ މީހާ) އެއީ ހަމަކަށަވަރުން، ތިމަންގެ ސާހިބު މީހާއެވެ. އޭނާ ތިމަންކަލޭގެފާނު ބަހައްޓާފައިވަނީ، މާތް ރަނގަޅުގޮތަށެވެ. ހަމަކަށަވަރުން، އަނިޔާވެރިން ނުދިނޭނެތެވެ.\n﴿٢٤﴾ وَلَقَدْ هَمَّتْ بِهِ ۖ وَهَمَّ بِهَا لَوْلَا أَن رَّأَىٰ بُرْهَانَ رَبِّهِ ۚ كَذَٰلِكَ لِنَصْرِفَ عَنْهُ السُّوءَ وَالْفَحْشَاءَ ۚ إِنَّهُ مِنْ عِبَادِنَا الْمُخْلَصِينَ އަދި ހަމަކަށަވަރުން (އެދުމާއެކު) އެކަނބުލޭގެ އެކަލޭގެފާނާ ކުރިމަތިލިއެވެ. އަދި އެކަލޭގެފާނުގެ ވެރިރަސްކަލާނގެ دليل ފެނިވަޑައިނުގެންނެވިނަަމަ، އެކަލޭގެފާނުގެ ހިތްޕުޅުވެސް އެކަނބުލޭގެ ފަރާތަށް ލެނބުނީހެވެ. އެފަދައިން (އެ دليل ދެއްކެވީ) ތިމަންރަސްކަލާނގެ އެކަލޭގެފާނުގެ ކިބައިން ނުބައި عمل އާއި، ހުތުރުކަންބޮޑު ފާފަ ދުރުކުރެއްވުމަށްޓަކައެވެ. ހަމަކަށަވަރުން، އެކަލޭގެފާނު ވަނީ، ތިމަންރަސްކަލާނގެ خيار ކުރެއްވި އަޅުންގެ ތެރެއިންނެވެ.\n﴿٢٥﴾ وَاسْتَبَقَا الْبَابَ وَقَدَّتْ قَمِيصَهُ مِن دُبُرٍ وَأَلْفَيَا سَيِّدَهَا لَدَى الْبَابِ ۚ قَالَتْ مَا جَزَاءُ مَنْ أَرَادَ بِأَهْلِكَ سُوءًا إِلَّا أَن يُسْجَنَ أَوْ عَذَابٌ أَلِيمٌ އަދި އެ ދެމީހުންމެ ދޮރާ ދިމާއަށް އަވަސްވެގެންފޫއެވެ. އަދި އެކަނބުލޭގެ އެކަލޭގެފާނުގެ ގަމީސްކޮޅު ފުރަގަހުން (ހިފައި) ވީދައިލިއެވެ. އަދި ދޮރުކައިރިން އެކަނބުލޭގެ ފިރިމީހާ އެ ދެމީހުންނަށް ފެނުނެވެ. އެކަނބުލޭގެ ބުންޏެވެ. ތިބާގެ އަނބިމީހާއަށް ނުބައިކަމެއްކުރަން އުޅުނުމީހަކަށް، އެމީހާ ޖަލުގައި ހައްޔަރުކުރުން، ނުވަތަ ވޭންދެނިވި عقوبات ދިނުން ފިޔަވައި އޮތީ ކޮން ޖަޒާއެއް ހެއްޔެވެ؟\n﴿٢٦﴾ قَالَ هِيَ رَاوَدَتْنِي عَن نَّفْسِي ۚ وَشَهِدَ شَاهِدٌ مِّنْ أَهْلِهَا إِن كَانَ قَمِيصُهُ قُدَّ مِن قُبُلٍ فَصَدَقَتْ وَهُوَ مِنَ الْكَاذِبِينَ އެކަލޭގެފާނު ވިދާޅުވިއެވެ. ނުބައިކަންތަކަށް ތިމަންކަލޭގެފާނުގެ ކިބައިން އެދުނީ، އެކަނބުލޭގެއެވެ. އަދި (އެކަމާމެދު) އެކަނބުލޭގެ ތިމާގެ މީހުންކުރެ ހެކިވެރިޔަކު ހެކިދީ ބުންޏެވެ. އެކަލޭގެފާނުގެ ގަމީސްކޮޅު ވީދިފައިވަނީ، ކުރިމަތިންނަމަ، އެކަނބުލޭގެ އެބުނީ ތެދެވެ. އަދި އެކަލޭގެފާނު ވަނީ ދޮގުވެރިންގެ ތެރެއިންނެވެ.\n﴿٢٧﴾ وَإِن كَانَ قَمِيصُهُ قُدَّ مِن دُبُرٍ فَكَذَبَتْ وَهُوَ مِنَ الصَّادِقِينَ އަދި އެކަލޭގެފާނުގެ ގަމީސްކޮޅު ވީދިފައިވަނީ، ފުރަގަހުންނަމަ، އެކަނބުލޭގެ އެހެދީ ދޮގެވެ. އަދި އެކަލޭގެފާނު އެވަނީ ތެދުވެރިންގެ ތެެރެއިންނެވެ.\n﴿٢٨﴾ فَلَمَّا رَأَىٰ قَمِيصَهُ قُدَّ مِن دُبُرٍ قَالَ إِنَّهُ مِن كَيْدِكُنَّ ۖ إِنَّ كَيْدَكُنَّ عَظِيمٌ ފަހެ، އެކަލޭގެފާނުގެ ގަމީސްކޮޅު ފުރަގަހުން ވީދިފައިވާތަން ފެނުމުން، އޭނާ (އެބަހީ: އެކަނބުލޭގެ ފިރިމީހާ) ބުންޏެވެ. ހަމަކަށަވަރުން، އެއީ ތިޔަކަނބަލުންގެ މަކަރުވެރިކަމުގެ ތެރެއިން ކަމެކެވެ. ހަމަކަށަވަރުން، ތިޔަކަނބަލުންގެ މަކަރުވެރިކަމަކީ، ބޮޑުވެގެންވާ ކަމެކެވެ.\n﴿٢٩﴾ يُوسُفُ أَعْرِضْ عَنْ هَٰذَا ۚ وَاسْتَغْفِرِي لِذَنبِكِ ۖ إِنَّكِ كُنتِ مِنَ الْخَاطِئِينَ يوسف ގެފާނެވެ! މިކަންތަކުން ދުރުހެލިވެވަޑައިގަންނަވާށެވެ! އަދި ކަނބުލޭގެ ކުރި ކުށަށް މާފު އެދޭށެވެ! ހަމަކަށަވަރުން، ކަނބުލޭގެވަނީ، ކުށްވެރިންގެ ތެރެއިންނެވެ.\n﴿٣٠﴾ ۞ وَقَالَ نِسْوَةٌ فِي الْمَدِينَةِ امْرَأَتُ الْعَزِيزِ تُرَاوِدُ فَتَاهَا عَن نَّفْسِهِ ۖ قَدْ شَغَفَهَا حُبًّا ۖ إِنَّا لَنَرَاهَا فِي ضَلَالٍ مُّبِينٍ (މިކަންތަކުގެ خبر ފެތުރިގެންދިޔުމުން) ރަށުތެރޭގެ އަންހެނުންގެ ބަޔަކު ބުނެފޫއެވެ. العزيز ގެ އަންހެނުން، އެކަނބުލޭގެ އަޅުކުއްޖާގެ ކިބައިން ނުބައިކަންތަކަށް އެދެނީއެވެ. ހަމަކަށަވަރުން، އެކަނބުލޭގެ ހިތްވަނީ، އެކުއްޖާގެ ލޯބިން ފުރިފައެވެ. ހަމަކަށަވަރުން، އެކަނބުލޭގެ ވާކަމަށް ތިމަންމެންދެކެނީ ބަޔާންވެގެންވާ ފުރެދުމެއްގައެވެ.\n﴿٣١﴾ فَلَمَّا سَمِعَتْ بِمَكْرِهِنَّ أَرْسَلَتْ إِلَيْهِنَّ وَأَعْتَدَتْ لَهُنَّ مُتَّكَأً وَآتَتْ كُلَّ وَاحِدَةٍ مِّنْهُنَّ سِكِّينًا وَقَالَتِ اخْرُجْ عَلَيْهِنَّ ۖ فَلَمَّا رَأَيْنَهُ أَكْبَرْنَهُ وَقَطَّعْنَ أَيْدِيَهُنَّ وَقُلْنَ حَاشَ لِلَّهِ مَا هَٰذَا بَشَرًا إِنْ هَٰذَا إِلَّا مَلَكٌ كَرِيمٌ ފަހެ، އެ އަންހެނުން ދެއްކި (މަލާމާތުގެ) މަކަރުވެރި ވާހަކަ އެކަނބުލޭގެއަށް އިވުމުން، އެއުރެން ބަލައިފޮނުވިއެވެ. އަދި ލެނގިގެންތިބޭނެ ތަނެއް ތައްޔާރުކުރިއެވެ. އަދި އެއިންކޮންމެ މީހަކަށް ފިޔޮއްސެއް ދިނެވެ. އަދި يوسف ގެފާނަށް ދެންނެވިއެވެ. އެއުރެންގެ ތެރެޔަށް ނުކުމެވަޑައިގަންނަވާށެވެ! ދެން، އެ އަންހެނުން އެކަލޭގެފާނު ދުށްހިނދު، އެއުރެން އެކަލޭގެފާނުގެ ރީތިކަމާމެދު حيران ވޫއެވެ. އަދި އެއުރެން އަތްތައް ކޮށަމުން ދިޔައޫއެވެ. އަދި ބުނެފޫއެވެ. [حاش للَّه] އެވެ. (اللَّه ގެ ހުސްطاهر ވަންތަ ކަމާއެވެ!) މިއީއަކީ آدم ގެދަރިއެއްވާ ނޫނެވެ. މިއީ ހަމަކަށަވަރުން، މާތްވެގެންވާ ملائكة އަކު ކަމުގައި ނޫނީ ނުވެތެވެ.\n﴿٣٢﴾ قَالَتْ فَذَٰلِكُنَّ الَّذِي لُمْتُنَّنِي فِيهِ ۖ وَلَقَدْ رَاوَدتُّهُ عَن نَّفْسِهِ فَاسْتَعْصَمَ ۖ وَلَئِن لَّمْ يَفْعَلْ مَا آمُرُهُ لَيُسْجَنَنَّ وَلَيَكُونًا مِّنَ الصَّاغِرِينَ އެކަނބުލޭގެ ބުންޏެވެ. ތިޔަބައިމީހުން ތިމަންނާއަށް މަލާމާތްކޮށް ވާހަކަދެއްކީ، އޭނާއާ މެދުގައެވެ. ހަމަކަށަވަރުން، ތިމަން އޭނާގެ ކިބައިން ނުބައިކަންތަކަށް އެދުނީއެވެ. ފަހެ، އެހިނދު އޭނާ އެކަމުން ރައްކާތެރިވެގަތެވެ. އަދި ތިމަން އޭނާއަށް أمر ކުރާ ކަންތައް ނުކުޅަނަމަ، ޖަލުގައި އޭނާ ހައްޔަރު ކުރެވޭނެކަން ކަށަވަރެވެ. އަދި އޭނާ ވާހުށީ، ނިކަމެތިވެގެންވާ މީހުންގެ ތެރެއިންނެވެ.\n﴿٣٣﴾ قَالَ رَبِّ السِّجْنُ أَحَبُّ إِلَيَّ مِمَّا يَدْعُونَنِي إِلَيْهِ ۖ وَإِلَّا تَصْرِفْ عَنِّي كَيْدَهُنَّ أَصْبُ إِلَيْهِنَّ وَأَكُن مِّنَ الْجَاهِلِينَ އެކަލޭގެފާނު ވިދާޅުވިއެވެ. އަޅުގެ ވެރިރަސްކަލާކޮ! ތިމަންއަޅާ ކުރުމަށް އެއުރެން އެ އެދޭކަންތަކަށްވުރެ، ޖަލުގައި ހައްޔަރުވުންވެސް، ތިމަންއަޅާއަށް ލޮބުވެތިކަން މާބޮޑެވެ. އަދި އިބަރަސްކަލާނގެ އެއުރެންގެ މަކަރުވެރިކަން ތިމަން އަޅާގެ ކިބައިން ދުރުނުކުރެއްވިނަމަ، ތިމަންއަޅާ އެއުރެންނަށް ލެނބިގެން ހިނގައިދާނެތެވެ. އަދި جاهل ންގެ ތެރެއިން ތިމަންއަޅާ ވެދާނެތެވެ.\n﴿٣٤﴾ فَاسْتَجَابَ لَهُ رَبُّهُ فَصَرَفَ عَنْهُ كَيْدَهُنَّ ۚ إِنَّهُ هُوَ السَّمِيعُ الْعَلِيمُ ފަހެ، އެކަލޭގެފާނުގެ ވެރިރަސްކަލާނގެ އެކަލޭގެފާނުގެ دعاء އިޖާބަކުރައްވައި، އެއުރެންގެ މަކަރުވެރިކަން އެކަލޭގެފާނުގެ ކިބައިން ދުރުކުރެއްވިއެވެ. ހަމަކަށަވަރުން، އެކަލާނގެއީ، މޮޅަށް އައްސަވާވޮޑިގެންވާ، މޮޅަށް ދެނެވޮޑިގެންވާ ރަސްކަލާނގެއެވެ.\n﴿٣٥﴾ ثُمَّ بَدَا لَهُم مِّن بَعْدِ مَا رَأَوُا الْآيَاتِ لَيَسْجُنُنَّهُ حَتَّىٰ حِينٍ ދެން (އެކަލޭގެފާނު ބަރީއަވެގެންވާކަމުގެ) دليل ތައް އެއުރެންނަށް ފެނިދިއުމަށްފަހުވެސް، ހަމަކަށަވަރުން، އެކަލޭގެފާނު ދުވަސްކޮޅަކަށް ޖަލުގައި ހައްޔަރުކުރުމަށް އެއުރެންނަށް ފެނުނެވެ.\n﴿٣٦﴾ وَدَخَلَ مَعَهُ السِّجْنَ فَتَيَانِ ۖ قَالَ أَحَدُهُمَا إِنِّي أَرَانِي أَعْصِرُ خَمْرًا ۖ وَقَالَ الْآخَرُ إِنِّي أَرَانِي أَحْمِلُ فَوْقَ رَأْسِي خُبْزًا تَأْكُلُ الطَّيْرُ مِنْهُ ۖ نَبِّئْنَا بِتَأْوِيلِهِ ۖ إِنَّا نَرَاكَ مِنَ الْمُحْسِنِينَ އަދި (ރަސްގެފާނުގެ خادم ންގެ ތެރެއިންވާ) ދެކުއްޖަކުވެސް އެކަލޭގެފާނުގެ އަރިހުގައި ޖަލަށްލެވުނެވެ. އޭގެތެރެއިން އެކަކު ދެންނެވިއެވެ. ހަމަކަށަވަރުން، ރާހެދުމަށް، ތިމަން މޭބިސްކަދުރުން ދިޔަފެލާތީ ތިމަންނާއަށް ހުވަފެނުން ފެނުނެވެ. އަދި އަނެކަކު ދެންނެވިއެވެ. ހަމަކަށަވަރުން، ތިމަންގެ ބޮލުގައި ރޮށިތަކެއް ބަހައްޓައިގެން ދަނިކޮށް، ދޫނި އެއިން ކާތީ ތިމަންނާއަށް ހުވަފެނުން ފެނުނެވެ. މިކަމުގެ މާނަ ތިމަންމެންނަށް ކަލޭގެފާނު ކިޔައިދެއްވާށެވެ! ހަމަކަށަވަރުން، ތިމަންމެން ކަލޭގެފާނު ދެކެނީ، إحسان ތެރިންގެ ތެރެއިންވާ ބޭކަލަކު ކަމުގައެވެ.\n﴿٣٧﴾ قَالَ لَا يَأْتِيكُمَا طَعَامٌ تُرْزَقَانِهِ إِلَّا نَبَّأْتُكُمَا بِتَأْوِيلِهِ قَبْلَ أَن يَأْتِيَكُمَا ۚ ذَٰلِكُمَا مِمَّا عَلَّمَنِي رَبِّي ۚ إِنِّي تَرَكْتُ مِلَّةَ قَوْمٍ لَّا يُؤْمِنُونَ بِاللَّهِ وَهُم بِالْآخِرَةِ هُمْ كَافِرُونَ އެކަލޭގެފާނު ވިދާޅުވިއެވެ. ތިޔަ ދެމީހުންނަށް ލިބޭ ކާނާއެއް ތިޔަ ދެމީހުންނަށް އައުމުގެ ކުރިން، ތިމަންކަލޭގެފާނު ތިޔަ ދެމީހުންނަށް އެއީ ކޮންއެއްޗެއްކަން އަންގައިދެއްވާހުށީމެވެ. އެއީ ތިމަންކަލޭގެފާނުގެ ވެރިރަސްކަލާނގެ ތިމަންކަލޭގެފާނަށް އުނގަންނައިދެއްވި ކަންތަކުގެ ތެރެއިން ކަމެކެވެ. اللَّه އަށް إيمان ނުވާ ބަޔެއްގެ دين ހަމަކަށަވަރުން، ތިމަން ދޫކޮށްލައިފީމެވެ. އަދި އެއުރެންނީ، ހަމަ، آخرة އަށް كافر ވެގެންވާ ބަޔެކެވެ.\n﴿٣٨﴾ وَاتَّبَعْتُ مِلَّةَ آبَائِي إِبْرَاهِيمَ وَإِسْحَاقَ وَيَعْقُوبَ ۚ مَا كَانَ لَنَا أَن نُّشْرِكَ بِاللَّهِ مِن شَيْءٍ ۚ ذَٰلِكَ مِن فَضْلِ اللَّهِ عَلَيْنَا وَعَلَى النَّاسِ وَلَٰكِنَّ أَكْثَرَ النَّاسِ لَا يَشْكُرُونَ އަދި ތިމަންކަލޭގެފާނުގެ ކާބަފައިކަލުނަވި إبراهيم ގެފާނާއި، إسحاق ގެފާނާއި، يعقوب ގެފާނުގެ دين އަށް ތިމަންކަލޭގެފާނު تبع ވެވަޑައިގަތީމެވެ. اللَّه އަށް އެއްވެސް އެއްޗެއް شريك ކުރުމަކީ ތިމަންމެންނަށް އޮތްކަމެއްނޫނެވެ. އެއީ ތިމަންމެންނަށާއި، މީސްތަކުންނަށް اللَّه ދެއްވި فضل ވަންތަކަމުގެ ތެރެއިންވާ ކަމެކެވެ. އެހެނެއްކަމަކު، މީސްތަކުންކުރެ ގިނަމީހުން (އެކަލާނގެއަށް) شكر އެއް ނުކުރެތެވެ.\n﴿٣٩﴾ يَا صَاحِبَيِ السِّجْنِ أَأَرْبَابٌ مُّتَفَرِّقُونَ خَيْرٌ أَمِ اللَّهُ الْوَاحِدُ الْقَهَّارُ އޭ ޖަލުގެ ދެ އެކުވެރިންނޭވެ! ވަކިވަކިވެގެންވާ ކަލާނގެ ތަކެއްހޭ ރަނގަޅީ، ނުވަތަ އެއްކައުވަންތަ، ބާރުވެރިވަންތަ اللَّه ހެއްޔެވެ؟\n﴿٤٠﴾ مَا تَعْبُدُونَ مِن دُونِهِ إِلَّا أَسْمَاءً سَمَّيْتُمُوهَا أَنتُمْ وَآبَاؤُكُم مَّا أَنزَلَ اللَّهُ بِهَا مِن سُلْطَانٍ ۚ إِنِ الْحُكْمُ إِلَّا لِلَّهِ ۚ أَمَرَ أَلَّا تَعْبُدُوا إِلَّا إِيَّاهُ ۚ ذَٰلِكَ الدِّينُ الْقَيِّمُ وَلَٰكِنَّ أَكْثَرَ النَّاسِ لَا يَعْلَمُونَ ތިޔަބައިމީހުންނާއި، ތިޔަބައިމީހުންގެ ކާބަފައިން އެ އެއްޗިއްސަށް ނަންދީފައިވާ އެއްޗެހިތަކަކަށްމެނުވީ، اللَّه ފިޔަވައި ތިޔަބައިމީހުން އަޅުކަމެއް ނުކުރަމުއެވެ. އެ އެއްޗަކަށް (އަޅުކަންކުރުމަށް) އެއްވެސް حجّة އެއް اللَّه ބާވައެއްނުލައްވަތެވެ. اللَّه އަށް މެނުވީ حكم ކުރެއްވުމެއްނެތެވެ. އެކަލާނގެއަށް ފިޔަވައި ތިޔަބައިމީހުން އަޅުކަން ނުކުރުމަށް އެކަލާނގެ ވަނީ أمر ކުރައްވާފައެވެ. އެއީ حق ތެދު دين އެވެ. އެހެނެއްކަމަކު، މީސްތަކުންކުރެ ގިނަމީހުން (އެކަމެއް) ނުދަނެތެވެ.\n﴿٤١﴾ يَا صَاحِبَيِ السِّجْنِ أَمَّا أَحَدُكُمَا فَيَسْقِي رَبَّهُ خَمْرًا ۖ وَأَمَّا الْآخَرُ فَيُصْلَبُ فَتَأْكُلُ الطَّيْرُ مِن رَّأْسِهِ ۚ قُضِيَ الْأَمْرُ الَّذِي فِيهِ تَسْتَفْتِيَانِ އޭ ޖަލުގެ ދެ އެކުވެރިންނޭވެ! ތިޔަ ދެމީހުންކުރެ އެކަކު ދަންނާށެވެ! ފަހެ، އޭނާގެ ސާހިބުމީހާއަށް އޭނާ ރާ ދޭނެތެވެ. އަދި އަނެކަކު ދަންނާށެވެ! ފަހެ، އޭނާ صليب އަށް އެރުވޭނެތެވެ. ދެން އޭނާގެ ބޮލުން ދޫނި ކާނެތެވެ. ތިޔަ ދެމީހުން އޮޅުންފިލުވަން އުޅޭކަންތައްވަނީ (އެގޮތަށް) ނިޔާކުރައްވާފައެވެ.\n﴿٤٢﴾ وَقَالَ لِلَّذِي ظَنَّ أَنَّهُ نَاجٍ مِّنْهُمَا اذْكُرْنِي عِندَ رَبِّكَ فَأَنسَاهُ الشَّيْطَانُ ذِكْرَ رَبِّهِ فَلَبِثَ فِي السِّجْنِ بِضْعَ سِنِينَ އެ ދެމީހުންކުރެ ނަޖާވާނެކަމަށް ހީކުރެއްވި މީހާއަށް އެކަލޭގެފާނު ވިދާޅުވިއެވެ. ތިމަންކަލޭގެފާނުގެ ވާހަކަ، ތިބާގެ ސާހިބުމީހާގެ ގާތުގައި ކިޔައިދޭށެވެ! ފަހެ، އޭނާގެ ސާހިބުމީހާގެ ގާތުގައި އެވާހަކަދައްކަން شيطان އާ އޭނާ ހަނދާން ނެއްތިއެވެ. ފަހެ (އެކަމުގެ ސަބަބުން) އެކަލޭގެފާނު ޖަލުގައި (އިތުރު) އެތައްއަހަރަކު ހުންނެވިއެވެ.\n﴿٤٣﴾ وَقَالَ الْمَلِكُ إِنِّي أَرَىٰ سَبْعَ بَقَرَاتٍ سِمَانٍ يَأْكُلُهُنَّ سَبْعٌ عِجَافٌ وَسَبْعَ سُنبُلَاتٍ خُضْرٍ وَأُخَرَ يَابِسَاتٍ ۖ يَا أَيُّهَا الْمَلَأُ أَفْتُونِي فِي رُؤْيَايَ إِن كُنتُمْ لِلرُّؤْيَا تَعْبُرُونَ ރަސްގެފާނު ވިދާޅުވިއެވެ. ހަމަކަށަވަރުން، ތިމަންނާއަށް (ހުވަފެނުގައި) ފަލަ ހަތް ގެރި ފެނެއެވެ. (ފެންނަނީ) ހިކި ހަތް ގެރި، އެ ގެރިތައް ކަނިކޮންނެވެ. އަދި ރޯ ހަތް ކުރާއާއި، ހިކި ހަތް ކުރާ ފެނެއެވެ. އޭ ބޮޑުންނޭވެ! ތިޔަބައިމީހުން ހުވަފެނުގެ މާނަ ކިޔައިދޭ ބަޔަކު ކަމުގައިވާނަމަ، އަހުރެންގެ މި ހުވަފެނާ މެދުގައި، އަހުރެންނަށް އޮޅުންފިލުވައިދޭށެވެ!\n﴿٤٤﴾ قَالُوا أَضْغَاثُ أَحْلَامٍ ۖ وَمَا نَحْنُ بِتَأْوِيلِ الْأَحْلَامِ بِعَالِمِينَ އެއުރެން ދެންނެވޫއެވެ. (ތިޔައީ) ހުވަފެނުގެ ހާސަރެކެވެ. އަދި (އެކަހަލަ) ހުވަފެން މާނަކުރަން ދަންނަ ބަޔަކު ކަމުގައި ތިމަންމެން ނުވަމުއެވެ.\n﴿٤٥﴾ وَقَالَ الَّذِي نَجَا مِنْهُمَا وَادَّكَرَ بَعْدَ أُمَّةٍ أَنَا أُنَبِّئُكُم بِتَأْوِيلِهِ فَأَرْسِلُونِ އަދި އެ ދެމީހުންކުރެ (ޖަލުން) ސަލާމަތްވީމީހާ އެތައްދުވަހެއް ފަހުން (يوسف ގެފާނު މަތިިން) ހަނދާންވެގެން ބުންޏެވެ. އެ ހުވަފެނުގެ މާނަ ތިޔަބައިމީހުންނަށް ތިމަން ކިޔައިދީފާހުށީމެވެ. ފަހެ، ތިޔަބައިމީހުން (يوسف ގެފާނުގެ އަރިހަށް) ތިމަން ފޮނުވާށެވެ!\n﴿٤٦﴾ يُوسُفُ أَيُّهَا الصِّدِّيقُ أَفْتِنَا فِي سَبْعِ بَقَرَاتٍ سِمَانٍ يَأْكُلُهُنَّ سَبْعٌ عِجَافٌ وَسَبْعِ سُنبُلَاتٍ خُضْرٍ وَأُخَرَ يَابِسَاتٍ لَّعَلِّي أَرْجِعُ إِلَى النَّاسِ لَعَلَّهُمْ يَعْلَمُونَ (އޭނާ ދެންނެވިއެވެ.) އޭ يوسف ގެފާނެވެ! އޭ ތެދުވެރިޔާއެވެ! ހިކި ހަތް ގެރި (ވެގެން) ކާ، ފަލަ ހަތް ގެރިއާއި، ރޯ ހަތް ކުރާއާއި، ހިކި ހަތް ކުރާއާމެދު (އެބަހީ: އެ ހުވަފެނާމެދު) އަހުރެމެންނަށް އޮޅުންފިލުއްވައި ދެއްވާށެވެ! (އެއީ) ތިމަން އެއުރެން ގާތަށް އެނބުރިގޮސް ކިޔައިދިނުމަށްޓަކައެވެ. (އެއީ) އެއުރެންނަށް (އެކަން) އެނގުމަށްޓަކައެވެ.\n﴿٤٧﴾ قَالَ تَزْرَعُونَ سَبْعَ سِنِينَ دَأَبًا فَمَا حَصَدتُّمْ فَذَرُوهُ فِي سُنبُلِهِ إِلَّا قَلِيلًا مِّمَّا تَأْكُلُونَ އެކަލޭގެފާނު ވިދާޅުވިއެވެ. ވިދިވިދިގެން ހަތް އަހަރުވަންދެން ތިޔަބައިމީހުން ގޮވާންކުރާ ހުށިކަމެވެ! އަދި ތިޔަބައިމީހުން ކަނޑާ ގޮވާމެއް، ކުރާގަނޑުގައި ބަހައްޓާށެވެ! ކެއުމަށް ބޭނުންކުރާ މަދު އެތިކޮޅެއް މެނުވީއެވެ.\n﴿٤٨﴾ ثُمَّ يَأْتِي مِن بَعْدِ ذَٰلِكَ سَبْعٌ شِدَادٌ يَأْكُلْنَ مَا قَدَّمْتُمْ لَهُنَّ إِلَّا قَلِيلًا مِّمَّا تُحْصِنُونَ ދެން އެއަށްފަހު، ތަދުމަޑު ހަތް އަހަރު އަންނާނެތެވެ. ތިޔަބައިމީހުން ރައްކާކުރި ތަކެތިން މަދުއެތިކޮޅެއް މެނުވީ، އެ އަހަރުތަކަށް ބަހައްޓާފައިހުރި ތަކެތި ތިޔަބައިމީހުން ކައިހުސްކުރާނޫއެވެ.\n﴿٤٩﴾ ثُمَّ يَأْتِي مِن بَعْدِ ذَٰلِكَ عَامٌ فِيهِ يُغَاثُ النَّاسُ وَفِيهِ يَعْصِرُونَ ދެން އެއަށްފަހު، މީސްތަކުންނަށް ވާރޭފެން ގިނައިން ލިބޭނޭ އަހަރެއް އަންނާނެތެވެ. އަދި އެ އަހަރުގައި އެއުރެން (ދިޔަފެލާ ތަކެތިން) ދިޔަފެލާނެތެވެ.\n﴿٥٠﴾ وَقَالَ الْمَلِكُ ائْتُونِي بِهِ ۖ فَلَمَّا جَاءَهُ الرَّسُولُ قَالَ ارْجِعْ إِلَىٰ رَبِّكَ فَاسْأَلْهُ مَا بَالُ النِّسْوَةِ اللَّاتِي قَطَّعْنَ أَيْدِيَهُنَّ ۚ إِنَّ رَبِّي بِكَيْدِهِنَّ عَلِيمٌ ރަސްގެފާނު ވިދާޅުވިއެވެ. ތިޔަބައިމީހުން ތިމަންގެ ގާތަށް އޭނާ ގެންނާށެވެ! ފަހެ، ރަސްގެފާނު ފޮނުއްވި މީހާ އެކަލޭގެފާނުގެ އަރިހަށް އައުމުން، ވިދާޅުވިއެވެ. ތިބާގެ ސާހިބުމީހާގެ ގާތަށް ތިބާ އެނބުރި ހިނގައިދާށެވެ! ފަހެ، އެއުރެންގެ އަތްތައް ކޮށައިލި އަންހެނުންތަކަށް ވީގޮތަކާމެދު، އޭނާއާ ސުވާލުކޮށްބަލާށެވެ! ހަމަކަށަވަރުން، ތިމަންކަލޭގެފާނުގެ ވެރިރަސްކަލާނގެ އެއުރެންގެ މަކަރުވެރިކަން މޮޅަށް ދެނެވޮޑިގެންވެތެވެ.\n﴿٥١﴾ قَالَ مَا خَطْبُكُنَّ إِذْ رَاوَدتُّنَّ يُوسُفَ عَن نَّفْسِهِ ۚ قُلْنَ حَاشَ لِلَّهِ مَا عَلِمْنَا عَلَيْهِ مِن سُوءٍ ۚ قَالَتِ امْرَأَتُ الْعَزِيزِ الْآنَ حَصْحَصَ الْحَقُّ أَنَا رَاوَدتُّهُ عَن نَّفْسِهِ وَإِنَّهُ لَمِنَ الصَّادِقِينَ އޭނާ (އެބަހީ: ރަސްގެފާނު) ވިދާޅުވިއެވެ. ތިޔަކަނބަލުން يوسف ގެފާނުގެ ކިބައިން ނުބައިކަމަކަށް އެދުނުހިނދު، ކަންވީގޮތަކީ ކޮބައިހެއްޔެވެ؟ އެއުރެން ދެންނެވޫއެވެ. حاش للَّه އެވެ! (اللَّه ގެ ހުސްطاهر ވަންތަކަމާއެވެ!) އެކަލޭގެފާނުގެ ކިބައިގައި އެއްވެސް ނުބައިކަމެއްވާ ކަމަކަށް ތިމަންމެން ދެނެއެއްނެތީމުއެވެ. العزيز ގެ އަންހެނުން ބުންޏެވެ. މިހާރު حق ތެދު ފާޅުވެއްޖެއެވެ. އެކަލޭގެފާނުގެ ކިބައިން ނުބައިކަމަކަށް އެދުނީ، ތިމަންނާއެވެ. އަދި ހަމަކަށަވަރުން، އެކަލޭގެފާނު ވަނީ، ތެދުވެރިންގެ ތެރެއިންނެވެ.\n﴿٥٢﴾ ذَٰلِكَ لِيَعْلَمَ أَنِّي لَمْ أَخُنْهُ بِالْغَيْبِ وَأَنَّ اللَّهَ لَا يَهْدِي كَيْدَ الْخَائِنِينَ (يوسف ގެފާނު ވިދާޅުވިއެވެ.) އެއީ ތިމަން غيب ގައި އޭނާއަށް (އެބަހީ: العزيز އަށް) خيانة ތެރި ނުވާކަމާއި، އަދި خيانة ތެރިންގެ މަކަރުވެރި ރޭވުން اللَّه ފަހިކޮށް ނުދެއްވާނެކަން، އޭނާއަށް އެނގުމަށްޓަކައެވެ.\n﴿٥٣﴾ ۞ وَمَا أُبَرِّئُ نَفْسِي ۚ إِنَّ النَّفْسَ لَأَمَّارَةٌ بِالسُّوءِ إِلَّا مَا رَحِمَ رَبِّي ۚ إِنَّ رَبِّي غَفُورٌ رَّحِيمٌ އަދި ތިމަންކަލޭގެފާނުގެ نفس ވެސް (ތުހުމަތުން) ބަރީއައެއް ނުކުރައްވަމެވެ. ހަމަކަށަވަރުން، نفس އަކީ، ތިމަންކަލޭގެފާނުގެ ވެރިރަސްކަލާނގެ رحمة ލައްވައިފިނަމަ، މެނުވީ، ނުބައިކަންތަކަށް އަބަދުވެސް އަމުރުކުރާ އެއްޗެއްކަން ކަށަވަރެވެ. ހަމަކަށަވަރުން، ތިމަންކަލޭގެފާނުގެ ވެރިރަސްކަލާނގެއީ، ގިނަގިނައިން ފާފަފުއްސަވާ، رحيم ވަންތަ ރަސްކަލާނގެއެވެ.\n﴿٥٤﴾ وَقَالَ الْمَلِكُ ائْتُونِي بِهِ أَسْتَخْلِصْهُ لِنَفْسِي ۖ فَلَمَّا كَلَّمَهُ قَالَ إِنَّكَ الْيَوْمَ لَدَيْنَا مَكِينٌ أَمِينٌ ރަސްގެފާނު ވިދާޅުވިއެވެ. އެކަލޭގެފާނު ތިމަންގެ خدمة އަށް خاص ކުރުމަށްޓަކައި، އެކަލޭގެފާނު ތިމަންގެ ގާތަށް ގެންނާށެވެ! ފަހެ، އެކަލޭގެފާނާ ވާހަކަ ދައްކަވާފައި، އެ ރަސްގެފާނު ވިދާޅުވިއެވެ. ހަމަކަށަވަރުން، ކަލޭގެފާނީ، މިއަދު ތިމަންގެ ގާތުގައި އިތުބާރުކުރެވޭ أمانة ތެރިޔަކީމުއެވެ.\n﴿٥٥﴾ قَالَ اجْعَلْنِي عَلَىٰ خَزَائِنِ الْأَرْضِ ۖ إِنِّي حَفِيظٌ عَلِيمٌ އެކަލޭގެފާނު ވިދާޅުވިއެވެ. (مصر ގެ) ބިމުގެ خزانة ތަކުގެ ވެރިޔަކަށް ތިމަން ލައްވާށެވެ! ހަމަކަށަވަރުން، ތިމަންނާއީ (އެއަށް) ރައްކާތެރިވާ (އެއާބެހޭ ކަންތައްތައް) ރަނގަޅަށް ދަންނަ މީހަކީމެވެ.\n﴿٥٦﴾ وَكَذَٰلِكَ مَكَّنَّا لِيُوسُفَ فِي الْأَرْضِ يَتَبَوَّأُ مِنْهَا حَيْثُ يَشَاءُ ۚ نُصِيبُ بِرَحْمَتِنَا مَن نَّشَاءُ ۖ وَلَا نُضِيعُ أَجْرَ الْمُحْسِنِينَ އެފަދައިން އެކަލޭގެފާނު ބޭނުންފުޅު ތަނެއްގައި ހުންނެވޭނެގޮތުން ތިމަންރަސްކަލާނގެ އެކަލޭގެފާނު (مصر ގެ) ބިމުގައި ބާރުވެރި ކުރެއްވީމެވެ. ތިމަންރަސްކަލާނގެ އިރާދަކުރައްވާ ބަޔަކަށް، ތިމަންރަސްކަލާނގެ رحمة ލައްވަމެވެ. އަދި إحسان ތެރިންގެ ދަރުމަ، ތިމަންރަސްކަލާނގެ ގެއްލެނި ނުކުރައްވާހުށީމެވެ.\n﴿٥٧﴾ وَلَأَجْرُ الْآخِرَةِ خَيْرٌ لِّلَّذِينَ آمَنُوا وَكَانُوا يَتَّقُونَ އަދި ހަމަކަށަަވަރުން، إيمان ވެ، تقوى ވެރިވެއުޅުނު މީހުންނަށް، آخرة ގެ ދަރުމައިގެ ހެޔޮކަން މާބޮޑެވެ.\n﴿٥٨﴾ وَجَاءَ إِخْوَةُ يُوسُفَ فَدَخَلُوا عَلَيْهِ فَعَرَفَهُمْ وَهُمْ لَهُ مُنكِرُونَ އަދި يوسف ގެފާނުގެ أخ ން އަތުވެއްޖައޫއެވެ. ދެން އެކަލޭގެފާނުގެ އަރިހަށް އެއުރެން ވަދެއްޖައޫއެވެ. އަދި އެކަލޭގެފާނަށް އެއުރެން އެނގިވަޑައިގަތެވެ. ފަހެ، އެއުރެންނަކަށް އެކަލޭގެފާނަކީ ކާކުކަމެއް ނޭނގެތެވެ.\n﴿٥٩﴾ وَلَمَّا جَهَّزَهُم بِجَهَازِهِمْ قَالَ ائْتُونِي بِأَخٍ لَّكُم مِّنْ أَبِيكُمْ ۚ أَلَا تَرَوْنَ أَنِّي أُوفِي الْكَيْلَ وَأَنَا خَيْرُ الْمُنزِلِينَ އެއުރެން ބޭނުންވެގެން އައި ސާމާނު ތައްޔާރުކޮށްދެއްވިހިނދު، އެކަލޭގެފާނު ވިދާޅުވިއެވެ. (ތިޔަބައިމީހުން ދޫކޮށްފައި އައި) ތިޔަބައިމީހުންނާ އެއްބަފާ أخ އެއް ތިމަންކަލޭގެފާނުގެ އަރިހަށް ގެންނާށެވެ! ތިމަންކަލޭގެފާނު ހަމަޔަށް މިނެދެއްވާކަމާއި، ތިމަންކަލޭގެފާނީ، އެންމެހެޔޮގޮތުގައި މެހުމާނުންނަށް ކަމޭހިތާ މީހަކުކަން ތިޔަބައިމީހުން ނުދެކެމުހެއްޔެވެ؟\n﴿٦٠﴾ فَإِن لَّمْ تَأْتُونِي بِهِ فَلَا كَيْلَ لَكُمْ عِندِي وَلَا تَقْرَبُونِ ފަހެ، ތިޔަބައިމީހުން ތިމަންކަލޭގެފާނުގެ އަރިހަށް އޭނާ ނުގެނައިނަމަ، ތިމަންކަލޭގެފާނުގެ އަރިހުން ތިޔަބައިމީހުންނަކަށް މިނެދިނުމެއް ނެތެވެ. އަދި ތިޔަބައިމީހުން، ތިމަންކަލޭގެފާނުގެ އަރިހަށް ނާންނާށެވެ!\n﴿٦١﴾ قَالُوا سَنُرَاوِدُ عَنْهُ أَبَاهُ وَإِنَّا لَفَاعِلُونَ އެއުރެން ދެންނެވޫއެވެ. އޭނާގެ ބައްޕާ އަރިހުން އޭނާ ގެނެވޭތޯ ތިމަންމެން ގަދަމަސައްކަތް ކުރާނަމެވެ. އަދި ހަމަކަށަވަރުން، ތިމަންމެން (އެކަން) ކުރާހުށީމުއެވެ.\n﴿٦٢﴾ وَقَالَ لِفِتْيَانِهِ اجْعَلُوا بِضَاعَتَهُمْ فِي رِحَالِهِمْ لَعَلَّهُمْ يَعْرِفُونَهَا إِذَا انقَلَبُوا إِلَىٰ أَهْلِهِمْ لَعَلَّهُمْ يَرْجِعُونَ އެކަލޭގެފާނު ގެންގުޅުއްވާ ކުދިންނަށް ވިދާޅުވިއެވެ. އެއުރެން (އަގަކަށް) ގެނައި މުދާ، އެއުރެންގެ ތަކެތީގެ ތެރެޔަށްލާށެވެ! (އެއީ) އެއުރެންގެ أهل ންގެ ގާތަށް އެނބުރިދާހިނދު، އެކަން އެއުރެންނަށް އެނގުމަށްޓަކައެވެ. (އަދި ތިމަންކަލޭގެފާނުގެ އަރިހަށް) އެއުރެން އެނބުރި އާދޭތޯއެވެ.\n﴿٦٣﴾ فَلَمَّا رَجَعُوا إِلَىٰ أَبِيهِمْ قَالُوا يَا أَبَانَا مُنِعَ مِنَّا الْكَيْلُ فَأَرْسِلْ مَعَنَا أَخَانَا نَكْتَلْ وَإِنَّا لَهُ لَحَافِظُونَ ފަހެ، އެއުރެންގެ ބައްޕާގެ އަރިހަށް އެއުރެން އެނބުރި ދިޔަހިނދު އެއުރެން ދެންނެވޫއެވެ. އޭ އަހުރެމެންގެ ބައްޕާއެވެ! (ތިމަންމެންގެ ކޮއްކޮ ތިމަންމެންނާއެކު ނުފޮނުއްވައިފިނަމަ، ދެން) ތިމަންމެންނަށް މިނެދިނުން މަނާވީއެވެ. ފަހެ، ތިމަންމެންނަށް މިނެދޭތޯ ތިމަންމެންނާއެކު ތިމަންމެންގެ ކޮއްކޮ ފޮނުއްވާށެވެ! އަދި ހަމަކަށަވަރުން، ތިމަންމެން އެކަލޭގެފާނު ބަލަހައްޓައި ރައްކާތެރިކުރާ ހުށީމުއެވެ.\n﴿٦٤﴾ قَالَ هَلْ آمَنُكُمْ عَلَيْهِ إِلَّا كَمَا أَمِنتُكُمْ عَلَىٰ أَخِيهِ مِن قَبْلُ ۖ فَاللَّهُ خَيْرٌ حَافِظًا ۖ وَهُوَ أَرْحَمُ الرَّاحِمِينَ އެކަލޭގެފާނު ވިދާޅުވިއެވެ. މީގެކުރިން އޭނާގެ أخ (يوسف ގެފާނު) އާމެދު ތިޔަބައިމީހުންނަށް އިތުބާރުކުރި ފަދައިން މެނުވީ، އޭނާއާމެދު ތިޔަބައިމީހުންގެ މައްޗަށް ތިމަން އިތުބާރުކުރާނޭ ހެއްޔެވެ؟ ފަހެ، اللَّه އީ، ރައްކާތެރިކުރައްވާ، އެންމެ ހެޔޮ ރަސްކަލާނގެއެވެ. އަދި އެކަލާނގެއީ رحمة ލައްވާ، އެންމެ رحمة ވަންތަ ރަސްކަލާނގެއެވެ.\n﴿٦٥﴾ وَلَمَّا فَتَحُوا مَتَاعَهُمْ وَجَدُوا بِضَاعَتَهُمْ رُدَّتْ إِلَيْهِمْ ۖ قَالُوا يَا أَبَانَا مَا نَبْغِي ۖ هَٰذِهِ بِضَاعَتُنَا رُدَّتْ إِلَيْنَا ۖ وَنَمِيرُ أَهْلَنَا وَنَحْفَظُ أَخَانَا وَنَزْدَادُ كَيْلَ بَعِيرٍ ۖ ذَٰلِكَ كَيْلٌ يَسِيرٌ އަދި އެއުރެންގެ ސާމާނު އެއުރެން ހުޅުވިހިނދު، އެއުރެންގެ މުދާ (އޭގެތެރޭގައި) އެއުރެންނަށް ރައްދުކުރެވިފައިވަނިކޮށް ފެނިފައި، އެއުރެން ދެންނެވޫއެވެ. އޭ އަހުރެމެންގެ ބައްޕާއެވެ! (މިއަށްވުރެމޮޅަށް) ތިމަންމެން އެދޭނީ ކޮންކަމެއްހެއްޔެވެ؟ މިހިރީ ތިމަންމެންގެ މުދާ ތިމަންމެންނަށް ރައްދުކުރެވިފައެވެ. އަދި ތިމަންމެންގެ أهل ންނަށް (އިތުރަށް) ކާބޯތަކެތި ގެނެސްދީ، އަދި ތިމަންމެންގެ ކޮއްކޮ ރައްކާތެރި ކުރާހުށީމުއެވެ. އަދި جمل އަކަށް އެރުވޭތަކެތި އިތުރުކުރާނޫއެވެ. އެއީ މިނެދެވޭ މަދު އެތިކޮޅެކެވެ.\n﴿٦٦﴾ قَالَ لَنْ أُرْسِلَهُ مَعَكُمْ حَتَّىٰ تُؤْتُونِ مَوْثِقًا مِّنَ اللَّهِ لَتَأْتُنَّنِي بِهِ إِلَّا أَن يُحَاطَ بِكُمْ ۖ فَلَمَّا آتَوْهُ مَوْثِقَهُمْ قَالَ اللَّهُ عَلَىٰ مَا نَقُولُ وَكِيلٌ އެކަލޭގެފާނު ވިދާޅުވިއެވެ. ތިޔަބައިމީހުންގެ މައްޗަށް عداوة ތެރިންގެ ބަޔަކު ގަދަވެއްޖެހިނދަކު މެނުވީ، އޭނާ އަނބުރާ ތިމަންކަލޭގެފާނުގެ އަރިހަށް ގެނެސްދޭންކަމަށް، اللَّه ގެ حضرة ންވާ عهد އެއް ތިޔަބައިމީހުން ތިމަންކަލޭގެފާނަށް ގެނެސްދީފުމަށް ދާނދެން ތިޔަބައިމީހުންނާއެކު އޭނާއެއް ނުފޮނުއްވާ ހުށީމެވެ. ފަހެ، އެއުރެންގެ ކަށަވަރުވެގެންވާ عهد ގެ ބަސް ގެނެސްގަތްހިނދު، އެކަލޭގެފާނު ވިދާޅުވިއެވެ. ތިމަންމެން މިބުނާ އެއްޗަކަށް، اللَّه ހެކިވެވޮޑިގެންވާނެތެވެ.\n﴿٦٧﴾ وَقَالَ يَا بَنِيَّ لَا تَدْخُلُوا مِن بَابٍ وَاحِدٍ وَادْخُلُوا مِنْ أَبْوَابٍ مُّتَفَرِّقَةٍ ۖ وَمَا أُغْنِي عَنكُم مِّنَ اللَّهِ مِن شَيْءٍ ۖ إِنِ الْحُكْمُ إِلَّا لِلَّهِ ۖ عَلَيْهِ تَوَكَّلْتُ ۖ وَعَلَيْهِ فَلْيَتَوَكَّلِ الْمُتَوَكِّلُونَ އަދި އެކަލޭގެފާނު ވިދާޅުވިއެވެ. އޭ އަހުރެންގެ ދަރިންނޭވެ! ތިޔަބައިމީހުން (އެތަނަށްގޮސް) އެއްދޮރޯއްޓަކުން ނުވަންނާށެވެ! އަދި ތަފާތު ދޮރޯށިތަކަކުން ވަންނާށެވެ! އަދި اللَّه ގެ حضرة ން ތިޔަބައިމީހުންނަށް އެއްވެސްކަމެއް ތިމަންނާއަކަށް ފުއްދައެއް ނުދެވޭނެތެވެ. اللَّه އަށް މެނުވީ حكم ކުރެއްވުމެއް ނެތެވެ. ތިމަންކަލޭގެފާނު وكيل ކުރައްވަނީ، އެކަލާނގެއަށެވެ. އަދި وكيل ކުރާމީހުން ހަމައެކަނި އެކަލާނގެއަށް وكيل ކުރާހުށިކަމެވެ!\n﴿٦٨﴾ وَلَمَّا دَخَلُوا مِنْ حَيْثُ أَمَرَهُمْ أَبُوهُم مَّا كَانَ يُغْنِي عَنْهُم مِّنَ اللَّهِ مِن شَيْءٍ إِلَّا حَاجَةً فِي نَفْسِ يَعْقُوبَ قَضَاهَا ۚ وَإِنَّهُ لَذُو عِلْمٍ لِّمَا عَلَّمْنَاهُ وَلَٰكِنَّ أَكْثَرَ النَّاسِ لَا يَعْلَمُونَ އަދި އެއުރެންގެ ބައްޕާ أمر ކުރެއްވިގޮތަށް، އެއުރެންގޮސް ވަންހިނދު އެކަލޭގެފާނަކަށް اللَّه ގެ حضرة ން އެއްވެސްކަމެއް އެއުރެންނަކަށް ފުއްދައެއް ނުދެއްވުނެވެ. ހަމައެކަނި، يعقوب ގެފާނުގެ ހިތްޕުޅުގައިއޮތް ބޭނުމެއް މެނުވީ ނުފުދެތެވެ. (އެއީ يعقوب ގެފާނު ވިދާޅުވިގޮތަށް އެއުރެން އެކަން ކުރުމެވެ.) އަދި ހަމަކަށަވަރުން، އެކަލޭގެފާނީ، ތިމަންރަސްކަލާނގެ އެކަލޭގެފާނަށް އުނގަންނައިދެއްވި އެއްޗެއް ރަނގަޅަށް ދެނެހުންނެވި ބޭކަލެކެވެ. އެހެނެއްކަމަކު، މީސްތަކުންކުރެ ގިނަމީހުން (އެކަމެއް) ނުދަނެތެވެ.\n﴿٦٩﴾ وَلَمَّا دَخَلُوا عَلَىٰ يُوسُفَ آوَىٰ إِلَيْهِ أَخَاهُ ۖ قَالَ إِنِّي أَنَا أَخُوكَ فَلَا تَبْتَئِسْ بِمَا كَانُوا يَعْمَلُونَ އަދި يوسف ގެފާނުގެ އަރިހަށް އެއުރެން ވަނުމުން، އެކަލޭގެފާނުގެ أخ އެކަލޭގެފާނުގެ އަރިހަށް ގެންދަވައި ވިދާޅުވިއެވެ. ހަމަކަށަވަރުން، ތިމަންނާއީ، ތިބާގެ أخ އާއެވެ. ފަހެ، އެއުރެން ކޮށްއުޅުނު ކަންތަކާމެދު ތިބާ ހިތާމަނުކުރާށެވެ!\n﴿٧٠﴾ فَلَمَّا جَهَّزَهُم بِجَهَازِهِمْ جَعَلَ السِّقَايَةَ فِي رَحْلِ أَخِيهِ ثُمَّ أَذَّنَ مُؤَذِّنٌ أَيَّتُهَا الْعِيرُ إِنَّكُمْ لَسَارِقُونَ ފަހެ، އެކަލޭގެފާނު އެއުރެންގެ ސާމާނު ތައްޔާރުކޮށްދެއްވިހިނދު (މިނެހެދުމަށް ގެންގުޅޭ) سقاية، އޭނާގެ أخ ގެ ތަކެތީގެ ތެރެއަށް ލެއްވިއެވެ. ދެން ގޮވައި އަންގާ މީހަކު ގޮވިއެވެ. އޭ قافلة ގެ މީހުންނޭވެ! ހަމަކަށަވަރުން، ތިޔަބައިމީހުންނީ، ވައްކަންކުރާ ބަޔެކެވެ.\n﴿٧١﴾ قَالُوا وَأَقْبَلُوا عَلَيْهِم مَّاذَا تَفْقِدُونَ އެއުރެން އެއުރެންނާ ކުރިމަތިލައި އައިސް ބުނެފޫއެވެ. ތިޔަބައިމީހުން ގެއްލިގެންތިޔަ އުޅެނީ ކޮންއެއްޗެއް ހެއްޔެވެ؟\n﴿٧٢﴾ قَالُوا نَفْقِدُ صُوَاعَ الْمَلِكِ وَلِمَن جَاءَ بِهِ حِمْلُ بَعِيرٍ وَأَنَا بِهِ زَعِيمٌ އެއުރެން ބުނެފޫއެވެ. ތިމަންމެން ގެއްލިގެން މިއުޅެނީ، ރަސްގެފާނުގެ ނާޅިއެވެ. އަދި އެ ގެނެސްދިން މީހަކަށް އޮތް އިނާމަކީ، جمل އަކަށް އެރުވޭހާ ތަކެއްޗެވެ. އެކަމަށް އަހަރެން ޖާމިނުވެގެންވަމެވެ.\n﴿٧٣﴾ قَالُوا تَاللَّهِ لَقَدْ عَلِمْتُم مَّا جِئْنَا لِنُفْسِدَ فِي الْأَرْضِ وَمَا كُنَّا سَارِقِينَ އެއުރެން ދެންނެވޫއެވެ. اللَّه ގަންދީ ބުނަމުއެވެ. ތިމަންމެންއައީ ބިމުގައި فساد ކުރުމަށް ނޫންކަން ތިޔަބައިމީހުންނަށް އެނގިފައިވާނެކަން ކަށަވަރެވެ. އަދި ވައްކަންކުރާ ބަޔަކު ކަމުގައި ތިމަންމެން ނުވަމުއެވެ.\n﴿٧٤﴾ قَالُوا فَمَا جَزَاؤُهُ إِن كُنتُمْ كَاذِبِينَ އެއުރެން ބުނެފޫއެވެ. ތިޔަބައިމީހުން ދޮގުހަދާކަމަށްވާނަމަ، ފަހެ، އެކަމުގެ (އެބަހީ: މިނާއެތި ވަގަށްނެގުމުގެ) ޖަޒާއަކީ ކޮބައިހެއްޔެވެ؟\n﴿٧٥﴾ قَالُوا جَزَاؤُهُ مَن وُجِدَ فِي رَحْلِهِ فَهُوَ جَزَاؤُهُ ۚ كَذَٰلِكَ نَجْزِي الظَّالِمِينَ އެއުރެން ބުނެފޫއެވެ. އެކަމުގެ ޖަޒާއަކީ، އެމީހެއްގެ ތަކެތީގެ ތެރެއިން އެ މިނާއެތި ފެނުނު މީހެކެވެ. ފަހެ، އޭނާ އެއީ އެކަމުގެ ޖަޒާއެވެ. (އެބަހީ: ޖަޒާދިނުމަށްޓަކައި އެމީހަކު ހިފެހެއްޓުމެވެ.) އަނިޔާވެރިންނަށް ތިމަންރަސްކަލާނގެ ޖަޒާދެއްވަނީ، އެފަދައިންނެވެ.\n﴿٧٦﴾ فَبَدَأَ بِأَوْعِيَتِهِمْ قَبْلَ وِعَاءِ أَخِيهِ ثُمَّ اسْتَخْرَجَهَا مِن وِعَاءِ أَخِيهِ ۚ كَذَٰلِكَ كِدْنَا لِيُوسُفَ ۖ مَا كَانَ لِيَأْخُذَ أَخَاهُ فِي دِينِ الْمَلِكِ إِلَّا أَن يَشَاءَ اللَّهُ ۚ نَرْفَعُ دَرَجَاتٍ مَّن نَّشَاءُ ۗ وَفَوْقَ كُلِّ ذِي عِلْمٍ عَلِيمٌ ފަހެ، އެކަލޭގެފާނުގެ أخ އާގެ ތަކެތި ހޯދުމުގެ ކުރިން، އެއުރެންގެ ތަކެތި ހޯދަންފެށިއެވެ. ދެން އެކަލޭގެފާނުގެ أخ އާގެ ތަކެތީގެ ތެރެއިން، އެ މިނާއެތި ނެރުނެވެ. އެގޮތަށް يوسف ގެފާނަށްޓަކައި، ތިމަންރަސްކަލާނގެ (އެކަންތައް) ރޭއްވެވީމެވެ. اللَّه އިރާދަކުރެއްވުމާނުލައި، ރަސްގެފާނުގެ އާދަޔާ އެއްގޮތަށް އެކަލޭގެފާނަކަށް، އޭނާގެ أخ އާ އަތަކު ނުލެއްވުނީހެވެ. ތިމަންރަސްކަލާނގެ އިރާދަކުރައްވާ ބަޔަކު، ދަރަޖަ މަތިވެރިކުރައްވަމެވެ. އަދި ކޮންމެ علٰٰم ވެރިޔެއްގެ މައްޗަށް (ހުރިހާކަމެއް) މޮޅަށް ދެނެވޮޑިގެންވާ ކަލާނގެ ވޮޑިގެންވެއެވެ.\n﴿٧٧﴾ ۞ قَالُوا إِن يَسْرِقْ فَقَدْ سَرَقَ أَخٌ لَّهُ مِن قَبْلُ ۚ فَأَسَرَّهَا يُوسُفُ فِي نَفْسِهِ وَلَمْ يُبْدِهَا لَهُمْ ۚ قَالَ أَنتُمْ شَرٌّ مَّكَانًا ۖ وَاللَّهُ أَعْلَمُ بِمَا تَصِفُونَ އެއުރެން ބުނެފޫއެވެ. އޭނާ ވައްކަންކުރިކަމަށްވާނަމަ، މީގެކުރިން އޭނާގެ أخ އަކުވެސްވަނީ ވައްކަންކޮށްފައެވެ. ފަހެ، يوسف ގެފާނު، އެކަލޭގެފާނުގެ ހިތްޕުޅުގައި އެ ބަސް ސިއްރުކުރެއްވިއެވެ. އަދި އެއުރެންނަށް އެކަން ފާޅެއްނުކުރައްވަތެވެ. އެކަލޭގެފާނު ވިދާޅުވިއެވެ. ތިޔަބައިމީހުންގެ ދަރަޖަ އެއަށްވުރެ މާނުބައެވެ. އަދި ތިޔަބައިމީހުން ސިފަކޮށް ބުނާއެއްޗެއް اللَّه ދެނެވޮޑިގަތުން ބޮޑެވެ.\n﴿٧٨﴾ قَالُوا يَا أَيُّهَا الْعَزِيزُ إِنَّ لَهُ أَبًا شَيْخًا كَبِيرًا فَخُذْ أَحَدَنَا مَكَانَهُ ۖ إِنَّا نَرَاكَ مِنَ الْمُحْسِنِينَ އެއުރެން ދެންނެވޫއެވެ. އޭ العزيز އެވެ! ހަމަކަށަވަރުން، އޭނާގެ قدر ވެރި މުސްކުޅި ބައްޕައެއްވެއެވެ. ފަހެ، ތިމަންމެންގެ ތެރެއިން އެކަކު އޭނާގެ ބަދަލުގައި ހިފަހައްޓަވާށެވެ! ހަމަކަށަވަރުން، ތިމަންމެން ކަލޭގެފާނު ދެކެނީ، إحسان ތެރިންގެ ތެރެއިންނެވެ.\n﴿٧٩﴾ قَالَ مَعَاذَ اللَّهِ أَن نَّأْخُذَ إِلَّا مَن وَجَدْنَا مَتَاعَنَا عِندَهُ إِنَّا إِذًا لَّظَالِمُونَ އެކަލޭގެފާނު ވިދާޅުވިއެވެ. [معاذ اللَّه] އެވެ. (އެބަހީ: اللَّه ގެ ރައްކާތެރިކަމަށް އެދެމެވެ.) އެމީހެއްގެ އަތުގައި ތިމަންމެންގެ ތަކެތި ހުއްޓައި ފެނުނު މީހަކު މެނުވީ، ތިމަންމެން ހިފެހެއްޓުމުން ދުރުވެ، ރައްކާތެރިވުން އެދެމެވެ. އެހެންވެއްޖެނަމަ، ހަމަކަށަވަރުން، ތިމަންމެންވާހުށީ އަނިޔާވެރިން ކަމުގައެވެ.\n﴿٨٠﴾ فَلَمَّا اسْتَيْأَسُوا مِنْهُ خَلَصُوا نَجِيًّا ۖ قَالَ كَبِيرُهُمْ أَلَمْ تَعْلَمُوا أَنَّ أَبَاكُمْ قَدْ أَخَذَ عَلَيْكُم مَّوْثِقًا مِّنَ اللَّهِ وَمِن قَبْلُ مَا فَرَّطتُمْ فِي يُوسُفَ ۖ فَلَنْ أَبْرَحَ الْأَرْضَ حَتَّىٰ يَأْذَنَ لِي أَبِي أَوْ يَحْكُمَ اللَّهُ لِي ۖ وَهُوَ خَيْرُ الْحَاكِمِينَ ފަހެ، އެއުރެން އެކަލޭގެފާނުގެ ކިބައިން اميد ކެނޑުނުހިނދު، އެއުރެން އެކަހެރިވެ ސައްލާކުރޫއެވެ. އެއުރެންގެ ބޮޑަކަށްހުރި މީހާ ބުންޏެވެ. ތިޔަބައިމީހުންގެ މައްޗަށް ތިޔަބައިމީހުންގެ ބައްޕާ، اللَّه ގެ حضرة ން عهد ކަށަވަރު ހިއްޕަވާފައިވާކަމާއި، އޭގެކުރިން يوسف ގެފާނާމެދު ތިޔަބައިމީހުން ފަރުވާކުޑަކޮށްފައިވާކަން، ތިޔަބައިމީހުންނަކަށް ނޭނގޭހެއްޔެވެ؟ ފަހެ، ތިމަންގެ ބައްޕާ ތިމަންނައަށް إذن ދެއްވައިފުމަށްދާނދެން، ނުވަތަ اللَّه ތިމަންގެ މައްޗަށް ނިޔާކުރައްވައިފުމަށްދާނދެން ތިމަން (مصر ގެ) ބިން ދޫކޮށެއް ނުލާހުށީމެވެ. އަދި އެކަލާނގެއީ حكم ކުރައްވާ އެންމެ ހެޔޮ ރަސްކަލާނގެއެވެ.\n﴿٨١﴾ ارْجِعُوا إِلَىٰ أَبِيكُمْ فَقُولُوا يَا أَبَانَا إِنَّ ابْنَكَ سَرَقَ وَمَا شَهِدْنَا إِلَّا بِمَا عَلِمْنَا وَمَا كُنَّا لِلْغَيْبِ حَافِظِينَ ތިޔަބައިމީހުން އެނބުރި ތިޔަބައިމީހުންގެ ބައްޕާ އަރިހަށްގޮސް ދަންނަވާށެވެ! އޭ އަހުރެމެންގެ ބައްޕާއެވެ! ހަމަކަށަވަރުން، ކަލޭގެފާނުގެ ދަރިކަލުން ވައްކަންކޮށްފިއެވެ. އަދި ތިމަންމެންނަށް އެނގިފައިވާކަމަކަށް މެނުވީ، ތިމަންމެން ހެތްކެއް ނުވަމުއެވެ. އަދި غيب ގައިވާ ކަންތައް ދަންނަބަޔަކު ކަމުގައި ތިމަންމެން ނުވަމުއެވެ.\n﴿٨٢﴾ وَاسْأَلِ الْقَرْيَةَ الَّتِي كُنَّا فِيهَا وَالْعِيرَ الَّتِي أَقْبَلْنَا فِيهَا ۖ وَإِنَّا لَصَادِقُونَ އަދި ތިމަންމެންގޮސް ތިބި ރަށުގެ މީހުންނާ، އަދި ތިމަންމެން އޭގައި ދަތުރުކޮށްފައި އައި قافلة ގެ މީހުންނާ سؤال ކުރައްވާށެވެ! އަދި ހަމަކަށަވަރުން، ތިމަންމެންނީ ތެދުބުނާ ބަޔަކީމުއެވެ.\n﴿٨٣﴾ قَالَ بَلْ سَوَّلَتْ لَكُمْ أَنفُسُكُمْ أَمْرًا ۖ فَصَبْرٌ جَمِيلٌ ۖ عَسَى اللَّهُ أَن يَأْتِيَنِي بِهِمْ جَمِيعًا ۚ إِنَّهُ هُوَ الْعَلِيمُ الْحَكِيمُ އެކަލޭގެފާނު ވިދާޅުވިއެވެ. އަދި ކިއެއްތަ! ތިޔަބައިމީހުންގެ نفس ތައް ތިޔަބައިމީހުންނަށް (ނުބައި) ކަމެއް ޒީނަތްތެރިކޮށްދިނީއެވެ. ފަހެ، ދެން އޮތީ ރިވެތިވެގެންވާ ކެތްކުރުމެކެވެ. اللَّه އެ އެންމެން ތިމަންކަލޭގެފާނުގެ އަރިހަށް ގެނެސްދެއްވައިފާށިއެވެ! ހަމަކަށަވަރުން، އެކަލާނގެއީ، މޮޅަށް ދެނެވޮޑިގެންވާ، حكيم ވަންތަ ރަސްކަލާނގެއެވެ.\n﴿٨٤﴾ وَتَوَلَّىٰ عَنْهُمْ وَقَالَ يَا أَسَفَىٰ عَلَىٰ يُوسُفَ وَابْيَضَّتْ عَيْنَاهُ مِنَ الْحُزْنِ فَهُوَ كَظِيمٌ އަދި އެކަލޭގެފާނު އެއުރެންނާ އެއްކިބާވެ ވަޑައިގަތެވެ. އަދި ވިދާޅުވިއެވެ. يوسف ގެފާނުގެ މައްޗަށް އަހުރެން ކުރާ ހިތާމައެއްގެ ބޮޑުކަމާއެވެ! އަދި ހިތާމައިގެ ސަބަބުން، އެކަލޭގެފާނުގެ ލޯފުޅު ހުދުވެގެންދިޔައެވެ. ފަހެ، އެކަލޭގެފާނީ، ހިތާމަފާޅު ނުކުރައްވައި، ހިފަހައްޓަވާ ބޭކަލެކެވެ.\n﴿٨٥﴾ قَالُوا تَاللَّهِ تَفْتَأُ تَذْكُرُ يُوسُفَ حَتَّىٰ تَكُونَ حَرَضًا أَوْ تَكُونَ مِنَ الْهَالِكِينَ އެއުުރެން ދެންނެވޫއެވެ. اللَّه ގަންދީ ހުވާކުރަމެވެ. ކަލޭގެފާނު ބަލިحال ބޮޑުވެއްޖެއުމަށްދާނދެން، ނުވަތަ މަރުވެފައިވާ މީހުންގެ ތެރެއިން ހިމެނިއްޖައުމަށްދާނދެން، يوسف ގެފާނުމަތިން ހަނދުމަކުރެއްވުމުގައި ކަލޭގެފާނު ފިލާވަޑައިނުގަންނަވަމުއެވެ.\n﴿٨٦﴾ قَالَ إِنَّمَا أَشْكُو بَثِّي وَحُزْنِي إِلَى اللَّهِ وَأَعْلَمُ مِنَ اللَّهِ مَا لَا تَعْلَمُونَ އެކަލޭގެފާނު ވިދާޅުވިއެވެ. ތިމަންކަލޭގެފާނުގެ މޮޅިޔާއި، ހިތާމައިގެ شكوى ދަންނަވާކަން ކަށަވަރީ، ހަމައެކަނި اللَّه އަށެވެ. އަދި ތިޔަބައިމީހުންނަށް ނޭނގޭ ކަންތައްތަކެއް، اللَّه ގެ حضرة ން ތިމަންކަލޭގެފާނަށް އެނގިވަޑައިގަނެއެވެ.\n﴿٨٧﴾ يَا بَنِيَّ اذْهَبُوا فَتَحَسَّسُوا مِن يُوسُفَ وَأَخِيهِ وَلَا تَيْأَسُوا مِن رَّوْحِ اللَّهِ ۖ إِنَّهُ لَا يَيْأَسُ مِن رَّوْحِ اللَّهِ إِلَّا الْقَوْمُ الْكَافِرُونَ އޭ އަހުރެންގެ ދަރިންނޭވެ! يوسف ގެފާނާއި، އޭނާގެ أخ އާގެ خبر އެއްވޭތޯ ތިޔަބައިމީހުން ދާށެވެ! އަދި اللَّه ގެ رحمة ން ތިޔަބައިމީހުން اميد ކަނޑައިނުލާށެވެ! (ހަަމަކަށަވަރުން، كافر ވިމީހުން މެނުވީ، اللَّه ގެ رحمة ން اميد ކަނޑައެއް ނުލާނެތެވެ.)\n﴿٨٨﴾ فَلَمَّا دَخَلُوا عَلَيْهِ قَالُوا يَا أَيُّهَا الْعَزِيزُ مَسَّنَا وَأَهْلَنَا الضُّرُّ وَجِئْنَا بِبِضَاعَةٍ مُّزْجَاةٍ فَأَوْفِ لَنَا الْكَيْلَ وَتَصَدَّقْ عَلَيْنَا ۖ إِنَّ اللَّهَ يَجْزِي الْمُتَصَدِّقِينَ ފަހެ، އެއުރެން އެކަލޭގެފާނުގެ އަރިހަށް ވަންހިނދު، އެއުރެން ދެންނެވޫއެވެ. އޭ العزيز އެވެ! ތިމަންމެންނަށާއި، ތިމަންމެންގެ أهل ވެރިންނަށް ތަދުމަޑުކަން ޖެހިއްޖެއެވެ. ތިމަންމެންއައީ، ދެރަ މުދަލަކާއިގެންނެވެ. ފަހެ، ތިމަންމެންނަށް ފުރިހަމަގޮތުގައި މިނެދެއްވައި، ތިމަންމެންނަށް صدقات ކުރައްވާށެވެ! ހަމަކަށަވަރުން، صدقات ކުރާ މީހުންނަށް اللَّه (ހެޔޮ) ޖަޒާދެއްވާނެތެވެ.\n﴿٨٩﴾ قَالَ هَلْ عَلِمْتُم مَّا فَعَلْتُم بِيُوسُفَ وَأَخِيهِ إِذْ أَنتُمْ جَاهِلُونَ އެކަލޭގެފާނު ވިދާޅުވިއެވެ. ތިޔަބައިމީހުންނަށް ނޭނގިތިބި حال، يوسف ގެފާނަށާއި، އެކަލޭގެފާނުގެ أخ އާއަށް ތިޔަބައިމީހުން ކުރިކަންތައް ތިޔަބައިމީހުން ދެނެތިބީމުހެއްޔެވެ؟\n﴿٩٠﴾ قَالُوا أَإِنَّكَ لَأَنتَ يُوسُفُ ۖ قَالَ أَنَا يُوسُفُ وَهَٰذَا أَخِي ۖ قَدْ مَنَّ اللَّهُ عَلَيْنَا ۖ إِنَّهُ مَن يَتَّقِ وَيَصْبِرْ فَإِنَّ اللَّهَ لَا يُضِيعُ أَجْرَ الْمُحْسِنِينَ އެއުރެން ދެންނެވޫއެވެ. ހަމަކަށަވަރުން، ތިޔައީ يوسف ގެފާނު ތޯއެވެ؟ އެކަލޭގެފާނު ވިދާޅުވިއެވެ. އަހުރެންނަކީ، يوسف ގެފާނީމެވެ. އަދި މިއީ ތިމަންކަލޭގެފާނުގެ أخ އާއެވެ. ހަމަކަށަވަރުން، اللَّه ތިމަންމެންގެ މައްޗަށް ދަރުމަވަންތަވެވޮޑިގެންފިއެވެ. ހަމަކަށަވަރުން، تقوى ވެރިވެ ކެތްތެރިވާމީހާ (ދަންނާށެވެ!) ފަހެ، ހަމަކަށަވަރުން، إحسان ތެރިންގެ ދަރުމަ، اللَّه ގެއްލެނި ނުކުރައްވާނެތެވެ.\n﴿٩١﴾ قَالُوا تَاللَّهِ لَقَدْ آثَرَكَ اللَّهُ عَلَيْنَا وَإِن كُنَّا لَخَاطِئِينَ އެއުރެން ދެންނެވޫއެވެ. اللَّه ގަންދީ ބުނަމުއެވެ. ހަމަކަށަވަރުން، اللَّه ތިމަންމެންގެ މައްޗަށް ކަލޭގެފާނު މަތިވެރިކުރައްވައި، މާތްކުރެއްވިއެވެ. އަދި ހަމަކަށަވަރުން، ތިމަންމެންވަނީ، ކުށްވެރިން ކަމުގައެވެ.\n﴿٩٢﴾ قَالَ لَا تَثْرِيبَ عَلَيْكُمُ الْيَوْمَ ۖ يَغْفِرُ اللَّهُ لَكُمْ ۖ وَهُوَ أَرْحَمُ الرَّاحِمِينَ އެކަލޭގެފާނު ވިދާޅުވިއެވެ. މިއަދު ތިޔަބައިމީހުންގެ މައްޗަކަށް މަލާމާތެއް ދެރަބަހެއް ނެތެވެ. ތިޔަބައިމީހުންނަށް اللَّه ފާފަފުއްސަވާށިއެވެ! އަދި އެކަލާނގެއީ، رحمة ލައްވާ އެންމެ رحمة ވަންތަ ރަސްކަލާނގެއެވެ.\n﴿٩٣﴾ اذْهَبُوا بِقَمِيصِي هَٰذَا فَأَلْقُوهُ عَلَىٰ وَجْهِ أَبِي يَأْتِ بَصِيرًا وَأْتُونِي بِأَهْلِكُمْ أَجْمَعِينَ ތިޔަބައިމީހުން ތިމަންކަލޭގެފާނުގެ މި ގަމީސްކޮޅާއިގެން ދާށެވެ! އަދި ތިމަންކަލޭގެފާނުގެ ބައްޕާގެ މޫނުފުޅުމައްޗަށް އެ ގަމީސްކޮޅު އެއްލާށެވެ! އޭރުން ލޮލަށް ފެންނަމީހަކު ކަމުގައި އެކަލޭގެފާނު އަލުން ވެވަޑައިގެންފާނެތެވެ. އަދި ތިޔަބައިމީހުންގެ أهل ވެރިންގެ އެންމެން ގޮވައިގެން ތިމަންކަލޭގެފާނުގެ އަރިހަށް އަންނާށެވެ!\n﴿٩٤﴾ وَلَمَّا فَصَلَتِ الْعِيرُ قَالَ أَبُوهُمْ إِنِّي لَأَجِدُ رِيحَ يُوسُفَ ۖ لَوْلَا أَن تُفَنِّدُونِ އެ قافلة (ރަށުން) ވަކިވިހިނދު، އެއުރެންގެ ބައްޕާ ވިދާޅުވިއެވެ. ހަމަކަށަވަރުން، ތިމަންކަލޭގެފާނަށް يوسف ގެފާނުގެ ވަސް އެބަދުވައެވެ. ތިޔަބައިމީހުން ތިމަންކަލޭގެފާނު މޮޔައަކަށް ނަހަދާނެނަމައެވެ.\n﴿٩٥﴾ قَالُوا تَاللَّهِ إِنَّكَ لَفِي ضَلَالِكَ الْقَدِيمِ އެއުރެން ދެންނެވޫއެވެ. اللَّه ގަންދީ ބުނަމުއެވެ. ހަމަކަށަވަރުން، ކަލޭގެފާނުވަނީ، ކުރިންވެސް ކަލޭގެފާނު ހުންނެވި ކުށް خيال ގައިކަން ކަށަވަރެވެ.\n﴿٩٦﴾ فَلَمَّا أَن جَاءَ الْبَشِيرُ أَلْقَاهُ عَلَىٰ وَجْهِهِ فَارْتَدَّ بَصِيرًا ۖ قَالَ أَلَمْ أَقُل لَّكُمْ إِنِّي أَعْلَمُ مِنَ اللَّهِ مَا لَا تَعْلَمُونَ ފަހެ، އުފާވެރިކަމުގެ خبر ދޭމީހާ އައިސް އެކަލޭގެފާނުގެ މޫނުފުޅުމައްޗަށް އެ ގަަމީސްކޮޅު އެއްލިއެވެ. ފަހެ، އެހިނދު ލޮލަށް ފެންނަމީހަކު ކަމުގައި އަލުން އެކަލޭގެފާނު ވެވަޑައިގެންފިއެވެ. އެކަލޭގެފާނު ވިދާޅުވިއެވެ. ތިޔަބައިމީހުންނަށް ނޭނގޭ ކަންތައްތަކެއް ހަމަކަށަވަރުން، اللَّه ގެ حضرة ން ތިމަންކަލޭގެފާނަށް އެނގިވަޑައިގަންނަވާކަމަށް، ތިމަންކަލޭގެފާނު ވިދާޅެއް ނުވަންހެއްޔެވެ؟\n﴿٩٧﴾ قَالُوا يَا أَبَانَا اسْتَغْفِرْ لَنَا ذُنُوبَنَا إِنَّا كُنَّا خَاطِئِينَ އެއުރެން ދެންނެވޫއެވެ. އޭ އަހުރެމެންގެ ބައްޕާއެވެ! ތިމަންމެންނަށް ތިމަންމެންގެ ފާފަތައް ފުއްސެވުމަށް، ކަލޭގެފާނު دعاء ކޮށްދެއްވާށެވެ! ހަމަކަށަވަރުން، ތިމަންމެންވީ ކުށްވެރިން ކަމުގައެވެ.\n﴿٩٨﴾ قَالَ سَوْفَ أَسْتَغْفِرُ لَكُمْ رَبِّي ۖ إِنَّهُ هُوَ الْغَفُورُ الرَّحِيمُ އެކަލޭގެފާނު ވިދާޅުވިއެވެ. ތިޔަބައިމީހުންނަށް ފާފަފުއްސެވުމަށްއެދި ތިމަންކަލޭގެފާނުގެ ވެރިރަސްކަލާނގެ حضرة އަށް دعاء ކުރައްވާހުށީމެވެ. ހަމަކަށަވަރުން، އެކަލާނގެއީ، ގިނަގިނައިން ފާފަފުއްސަވާ، رحيم ވަންތަ ރަސްކަލާނގެއެވެ.\n﴿٩٩﴾ فَلَمَّا دَخَلُوا عَلَىٰ يُوسُفَ آوَىٰ إِلَيْهِ أَبَوَيْهِ وَقَالَ ادْخُلُوا مِصْرَ إِن شَاءَ اللَّهُ آمِنِينَ ފަހެ، އެއުރެން (އެންމެން) يوسف ގެފާނުގެ އަރިހަށް (ގޮސް) ވަންހިނދު، އެކަލޭގެފާނުގެ މައިންބަފައިން އެކަލޭގެފާނުގެ އަރިހަށް ލަފައިލެއްވިއެެވެ. އަދި ވިދާޅުވިއެވެ. اللَّه ގެ އިރާދަފުޅާއެކު، އަމާންކަން ލިބިގެންވާ حال ގައި، مصر އަށް ވެދެވަޑައިގަންނަވާށެވެ!\n﴿١٠٠﴾ وَرَفَعَ أَبَوَيْهِ عَلَى الْعَرْشِ وَخَرُّوا لَهُ سُجَّدًا ۖ وَقَالَ يَا أَبَتِ هَٰذَا تَأْوِيلُ رُؤْيَايَ مِن قَبْلُ قَدْ جَعَلَهَا رَبِّي حَقًّا ۖ وَقَدْ أَحْسَنَ بِي إِذْ أَخْرَجَنِي مِنَ السِّجْنِ وَجَاءَ بِكُم مِّنَ الْبَدْوِ مِن بَعْدِ أَن نَّزَغَ الشَّيْطَانُ بَيْنِي وَبَيْنَ إِخْوَتِي ۚ إِنَّ رَبِّي لَطِيفٌ لِّمَا يَشَاءُ ۚ إِنَّهُ هُوَ الْعَلِيمُ الْحَكِيمُ އަދި يوسف ގެފާނު އެކަލޭގެފާނުގެ މައިބަފައިކަލުން تخت އަށް އުފުއްލެވިއެވެ. އަދި އެ އެންމެން އެކަލޭގެފާނަށް ކުރުނީސްކޮށް، سجدة އަށް ތިރިވެގަތޫއެވެ. އަދި އެކަލޭގެފާނު ވިދާޅުވިއެވެ. އޭ ބައްޕާއެވެ! ކުރިން ތިމަންނާއަށް ފެނިވަޑައިގަތް ހުވަފެނުގެ މާނައަކީ، މިއީއެވެ. ހަމަކަށަވަރުން، ތިމަންގެ ވެރިރަސްކަލާނގެ، އެ ހުވަފެން حق ތެދެއް ކަމުގައި ލެއްވިއެވެ. އަދި ތިމަން ޖަލުން ނެރުއްވުމާއި، ތިމަންނާއާއި، ތިމަންގެ أخ ންނާ ދެމެދު شيطان އާ ނުބައިކޮށްފުމަށް ފަހުގައި، بدوى ންގެ ދިރިއުޅުމުން ތިޔަބައިމީހުން ގެންނެވި ކަމާއި، މިހުރިހާ ކަމެއްގައި ތިމަންނާއަށް އެކަލާނގެ ރަނގަޅުގޮތް މެދުވެރިކުރެއްވިއެވެ. ހަމަކަށަވަރުން، ތިމަންގެ ވެރިރަސްކަލާނގެއީ، އެކަލާނގެ އިރާދަކުރައްވާ ކަމަކަށް އޯގާވަންތަ ރަސްކަލާނގެއެވެ. ހަމަކަށަވަރުން، އެކަލާނގެއީ، މޮޅަށް ދެނެވޮޑިގެންވާ، حكيم ވަންތަ ރަސްކަލާނގެއެވެ.\n﴿١٠١﴾ ۞ رَبِّ قَدْ آتَيْتَنِي مِنَ الْمُلْكِ وَعَلَّمْتَنِي مِن تَأْوِيلِ الْأَحَادِيثِ ۚ فَاطِرَ السَّمَاوَاتِ وَالْأَرْضِ أَنتَ وَلِيِّي فِي الدُّنْيَا وَالْآخِرَةِ ۖ تَوَفَّنِي مُسْلِمًا وَأَلْحِقْنِي بِالصَّالِحِينَ އަޅުގެ ވެރިރަސްކަލާކޮ! ހަމަކަށަވަރުން، އިބަރަސްކަލާނގެ ތިމަންއަޅާއަށް ވެރިކަން ދެއްވީމުއެވެ. އަދި ހުވަފެންތައް މާނަކުރަން ދަސްކޮށްދެއްވީމުއެވެ. އިސްވެދިޔަ مثال އަކާނުލައި، އުޑުތަކާއި، ބިން ހެއްދެވި ރަސްކަލާކޮ! ދުނިޔެއާއި، آخرة ގައި މިއަޅާގެ އެހީތެރިއަކީ، އިބަރަސްކަލާނގެއެވެ. مسلم އެއްގެ ގޮތުގައި މިއަޅާ މަރުގަންނަވާނދޭވެ! އަދި صالح ންގެ ތެރެއިން މިއަޅާ ލައްވާނދޭވެ!\n﴿١٠٢﴾ ذَٰلِكَ مِنْ أَنبَاءِ الْغَيْبِ نُوحِيهِ إِلَيْكَ ۖ وَمَا كُنتَ لَدَيْهِمْ إِذْ أَجْمَعُوا أَمْرَهُمْ وَهُمْ يَمْكُرُونَ އެއީ غيب ގެ خبر ތަކުގެ ތެރެއިން، ކަލޭގެފާނަށް ތިމަންރަސްކަލާނގެ وحى ކުރައްވާ خبر ތަކެވެ. އަދި އެއުރެން މަކަރުވެރި ރޭވުންތައް ރާވާ حال، އެއުރެންގެ ކަންތައްތަކަށް އެއްބަސްވިއިރަކު، އެއުރެންގެ ގާތުގައި ކަލޭގެފާނު ވަޑައިގެން ނުވަމުއެވެ.\n﴿١٠٣﴾ وَمَا أَكْثَرُ النَّاسِ وَلَوْ حَرَصْتَ بِمُؤْمِنِينَ އަދި ކަލޭގެފާނު ކިތަންމެވަރަކަށް شوق ވެރިވެވަޑައިގަތަސް، މީސްތަކުންކުރެ ގިނަމީހުން إيمان ވާ ބަޔަކު ކަމުގައެއް ނުވެތެވެ.\n﴿١٠٤﴾ وَمَا تَسْأَلُهُمْ عَلَيْهِ مِنْ أَجْرٍ ۚ إِنْ هُوَ إِلَّا ذِكْرٌ لِّلْعَالَمِينَ އަދި އެ قرآن އަށްޓަކައި، ކަލޭގެފާނު އެއުރެންގެ ކިބައިން އުޖޫރައަކަށް އެދިވަޑައެއް ނުގަންނަވަމުއެވެ. عالم ތަކަށް ހަނދާންކޮށްދިނުމެއްކަމުގައި މެނުވީ، އެ قرآن ނުވެތެވެ.\n﴿١٠٥﴾ وَكَأَيِّن مِّنْ آيَةٍ فِي السَّمَاوَاتِ وَالْأَرْضِ يَمُرُّونَ عَلَيْهَا وَهُمْ عَنْهَا مُعْرِضُونَ އުޑުތަކާއި، ބިމުގައިވާ ހެކިތަކުގެ ތެރެއިން، އެއުރެންނަށް ފެނި، ކުރިމަތިވާ، އަދި އެ ހެކިތަކުން އެއުރެން އެއްކިބާވެ، އެއާމެދު ފިކުރުނުކުރާ، ކިތައްކިތައް ހެކި ވޭހެއްޔެވެ؟\n﴿١٠٦﴾ وَمَا يُؤْمِنُ أَكْثَرُهُم بِاللَّهِ إِلَّا وَهُم مُّشْرِكُونَ އަދި އެއުރެންކުރެ ގިނަމީހުން، شريك ކުރާ ބަޔަކުކަމުގައިވާ حال ގައި މެނުވީ، اللَّه އަށް إيمان އެއް ނުވެތެވެ.\n﴿١٠٧﴾ أَفَأَمِنُوا أَن تَأْتِيَهُمْ غَاشِيَةٌ مِّنْ عَذَابِ اللَّهِ أَوْ تَأْتِيَهُمُ السَّاعَةُ بَغْتَةً وَهُمْ لَا يَشْعُرُونَ ފަހެ، اللَّه ގެ عذاب ގެ ތެރެއިން ކޯފާއެއް އެއުރެންގެ މައްޗަށް އަތުވެދާނެކަމުގެ ބިރެއް، ނުވަތަ އެއުރެން ނުދެނެތިއްބައި، ކުއްލިއަކަށް قيامة ގެ ވަގުތު އެއުރެންނަށް އަތުވެދާނޭކަމުގެ ބިރެއްނެތި، އެއުރެން އަމާންކަން ލިބިގެން ތިބީހެއްޔެވެ؟\n﴿١٠٨﴾ قُلْ هَٰذِهِ سَبِيلِي أَدْعُو إِلَى اللَّهِ ۚ عَلَىٰ بَصِيرَةٍ أَنَا وَمَنِ اتَّبَعَنِي ۖ وَسُبْحَانَ اللَّهِ وَمَا أَنَا مِنَ الْمُشْرِكِينَ ކަލޭގެފާނު ވިދާޅުވާށެވެ! މިއީ ތިމަންކަލޭގެފާނުގެ މަގެވެ. ތިމަންކަލޭގެފާނާއި، ތިމަންކަލޭގެފާނަށް تبع ވި މީހުން، اللَّه ގެ ފަރާތަށް ގޮވައިލައްވަނީ، އަލިވެގެންވާ دليل އާއެކުގައެވެ. އަދި اللَّه ގެ ހުސްطاهر ވަންތަކަމާއެވެ! އަދި شريك ކުރާ މީހުންގެ ތެރެއިން ތިމަންކަލޭގެފާނު ނުވަމެވެ.\n﴿١٠٩﴾ وَمَا أَرْسَلْنَا مِن قَبْلِكَ إِلَّا رِجَالًا نُّوحِي إِلَيْهِم مِّنْ أَهْلِ الْقُرَىٰ ۗ أَفَلَمْ يَسِيرُوا فِي الْأَرْضِ فَيَنظُرُوا كَيْفَ كَانَ عَاقِبَةُ الَّذِينَ مِن قَبْلِهِمْ ۗ وَلَدَارُ الْآخِرَةِ خَيْرٌ لِّلَّذِينَ اتَّقَوْا ۗ أَفَلَا تَعْقِلُونَ އަދި ކަލޭގެފާނުގެ ކުރިންވެސް، ރަށްތަކުގެ أهل ވެރިންގެ ތެރެއިން އެބަޔަކަށް ތިމަންރަސްކަލާނގެ وحى އިއްވަވައި، رسول ކަމާއިގެން ފިރިހެނުން މެނުވީ ނުފޮނުއްވަމެވެ. ފަހެ، ބިމުގައި ދަތުރުފަތުރުކޮށް އެއުރެންގެ ކުރިން އުޅުނު މީހުންގެ ނިމުންވީ ކޮންފަދައަކުންކަން، އެއުރެން ނުބަލަނީ ހެއްޔެވެ؟ އަދި ހަމަކަށަވަރުން، تقوى ވެރިވި މީހުންނަށް، آخرة ގެ ގޮވަތި، ހެޔޮކަން ބޮޑެވެ. ފަހެ، ތިޔަބައިމީހުންނަކަށް ނުވިސްނޭހެއްޔެވެ؟\n﴿١١٠﴾ حَتَّىٰ إِذَا اسْتَيْأَسَ الرُّسُلُ وَظَنُّوا أَنَّهُمْ قَدْ كُذِبُوا جَاءَهُمْ نَصْرُنَا فَنُجِّيَ مَن نَّشَاءُ ۖ وَلَا يُرَدُّ بَأْسُنَا عَنِ الْقَوْمِ الْمُجْرِمِينَ (މެދުވެރިވާ ދުއްތުރާތަކުގެ ސަބަބުން) رسول ންގެ اميد ކެނޑިި، އެބޭކަލުން ދޮގުކުރެވުނީކަމަށް އެބޭކަލުންނަށް ހީވެދާހިނދު، ތިމަންރަސްކަލާނގެ نصر، އެބޭކަލުންނަށް އަތުވެދެއެވެ. ފަހެ، ތިމަންރަސްކަލާނގެ އިރާދަކުރައްވާ ބަޔަކު ސަލާމަތްކުރައްވަމެވެ. އަދި ކުށްވެރިވި މީހުންގެ ކިބައިން، ތިމަންރަސްކަލާނގެ عذاب އަނބުރާ ރައްދުނުކުރެވޭ ހުށްޓެވެ.\n﴿١١١﴾ لَقَدْ كَانَ فِي قَصَصِهِمْ عِبْرَةٌ لِّأُولِي الْأَلْبَابِ ۗ مَا كَانَ حَدِيثًا يُفْتَرَىٰ وَلَٰكِن تَصْدِيقَ الَّذِي بَيْنَ يَدَيْهِ وَتَفْصِيلَ كُلِّ شَيْءٍ وَهُدًى وَرَحْمَةً لِّقَوْمٍ يُؤْمِنُونَ ހަމަކަށަވަރުން، އެއުރެންގެ ވާހަކަތަކުގައި، ބުއްދީގެ أهل ވެރިންނަށް عبرة އެއް ވާކަން ކަށަވަރެވެ. އެ قرآن އަކީ، ހަދައިގެން އުފެއްދޭ ވާހަކަތަކެއްނޫނެވެ. އެހެނެއްކަމަކު، އެއީ އޭގެކުރިން ބާވައިލެއްވި ފޮތްތައް ތެދުކުރާ، އަދި ހުރިހާކަމެއް تفصيل ކޮށްދޭ، އަދި إيمان ވާ ބަޔަކަށް هداية އެއް ކަމުގައްޔާއި، رحمة އެއް ކަމުގައިވާ ފޮތެވެ.


Maafushi Jalugai Huri Firimeehaa Ah Vagah Phone Thakeh Dheyn Ulhunu Anbi Meehaa Hayyaru Kohfi - Vaguthu\nމާފުށީ ޖަލުގައި ހުރި ފިރިމީހާ އަށް ވަގަށް ފޯނުތަކެއް ދޭން އުޅުނު އަނބިމީހާ ހައްޔަރުކޮށްފި\nމާފުށީ ޖަލަށް އެކަހެރި ބައްދަލުވުމަށް ދިޔަ އަންހެނަކު ހެދުމުގެ ތެރެއަށްލާ ފޮރުވައިގެން ޖަލަށް ވެއްދުން މަނާއެއްޗެހިތަކެއް ވައްދަން އުޅެފިއެވެ.\nއެ އަންހެން މީހާ އެތަކެތި ވައްދަން އުޅެނިކޮށް ފަޅާއަރާ މިހާރު އެ އަންހެން މީހާ ވަނީ ފުލުހުންނާއި ހަވާލުކޮށްފައެވެ.\nކަރަކްޝަންސް އިން ރޭ އެ އަންހެން މީހާގެ އަތުން އަތުލައިގަތް ތަކެތީގެ ތެރޭގައި، ނޮކިޔާ ބްރޭންޑްގެ ދެ ފޯނާއި، ފަސް ސިމްކާޑާއި، ފަސް އެސްޑީ މެމޮރީ ކާޑާއި، ދެ ޗާޖަރާއި، ދެ ފޯނު ބެޓެރީގެ އިތުރުން ޗާޖަރާއިއެކު އޮތް ވަޔަލެސް ހެޑްސެޓަކާއި ދެ ސުޕަރ ގްލޫ ފުޅިއެއް ހިމެނެއެވެ.\nކަރަކްޝަންއިން ވިދާޅުވީ އެމީހާ މާފުށީ ޖަލަށް ރޭ ގޮސްފައި ވަނީ ޤައިދީންނަށްދޭ އެކަހެރި ބައްދަލުވުމުގެ ފުރުސަތުގައި ޖަލުގައިވާ އޭނާގެ ފިރިމީހާއާ ބައްދަލުކުރުމަށް ކަަމަށެވެ. އެ އަންހެންމީހާ އެކަހެރި ބައްދަލުވުމަށް ދިޔައީ 11 މަހުގެ ކުޑަ ދަރިފުޅު ގޮވައިގެންނެވެ.\n"މިފަދައިން ހުއްދަ ނުކުރާ ތަކެތި ޖަލުތަކަށް އެތެރެކުރުމަށް މަސައްކަތްކުރުމަކީ ޖަލުގައި ހުކުމް ތަންފީޒުކުރަމުންދާ ގައިދީން އިސްލާހުވުމަށް އެޅޭ ވަރަށް ބޮޑު ހުރަހެއްކަމަށާއި މިފަދަ ކަންކަމަކީ އެމްސީއެސްއިން ވަރަށް ބޮޑަށް ކުށްވެރިކުރާ ކަމެއްކަމުގައި ދަންނަވަމެވެ". ކަރެކްޝަންސް އިން ވިދާޅުވިއެވެ.\nމާޗް 8, 2018 11:45\nޕިސްޕިސް ދެންބުނާންވީ ތިމަންނަގެ އަނބިފިރިކަމުގެ ހައްޤުވެސް ހިފެހެއްޓީއޭ ނޫނޭވާ ބިރުކުޑ\nމާޗް 8, 2018 12:53\nޢިދިކޮޅުން ބުނާނެ ތީ އެއްވެސް މައްސަލައެއް ނޫނޭ.. އިންސާނީ ހައްގޭ..\nމާޗް 8, 2018 14:08\nކޮންކަހަލަ ބުރުގާއެއްތަ ތި މީހަކު އަޅާފަހުރީ؟ ނާޅަ އުތަ؟\nމާޗް 8, 2018 14:23\nދެން ތިޔަ އެކަހަރި ބައްދަލްވުމުގެ ފުރުސަތު ދޭނެކަމެއްނެތް..\nމާޗް 8, 2018 14:24\nތިޔާއީ ހައުދަހާވާ ފިރިމީހާދެކެ " ލޯބިވާ" އަންބެކެވެ.\nމާޗް 8, 2018 14:41\nގައިދީންނަކަށް އެކަހެރި ބައްދަލުވުމަކަށް ފުރުސަތު ދޭނެކަމެއް ނެތް.


HPA ge fiyavalhuthakah baeh meehun ge kanboduvun - Hali News\nއެޗުޕީއޭގެ ފިޔަވަޅުތަކަށް ބައެއް މީހުންގެެ ކަންބޮޑުވުން\nކޮވިޑް 19 ފެތުރުނަ ނުދިނުމަށް އެޗްޕީއޭ އިން އަޅުއްވާފައިވާ ހަރުދަނާ ފިޔަވަޅުތަކާއި ގާއިމްކޮށްފައިވާ އުސޫލުތަކާއި ގަވާއިދުތަކަށް ފާޑުކިޔުން ވަރަށް ގިނަ އެވެ. މީސް މީޑިއާގައި ޚިޔާލު ފާޅު ކުރާމީހުން އެމީހުންގެ ޝުޢޫރުތައް ފާޅުކޮށް ފާޑު ކިޔާ ހަދަނީ ސަބަބުތަކެއް އޮވެގެން ކަމަށް ބުނަމުން ގެންދެއެވެ.\nމިގޮތުން7ޖޫން 2021 ގައި އެޗްއީއޯސީއީ އިން ދަރުބާރުގޭގައި ބޭއްވެވި ނިއުސް ކޮންފަރެންސްގައި ވާހަކަފުޅު ދައްކަވަމުން އެޗް އޯސީއީގެ ލީގަލް ކްލަސްޓާގެ ހެޑް އިސްމާއިލް ޒާހިރު ވިދާޅުވީ އަލަށް ގެނެވުނު ބަދަލާއެކު ސިއްޙީ ބޭނުމަށް ރަށްރަށަށް ދަތުރުކުރުމަށްފަހު 24 ގަޑިއިރަށްވުރެ ގިނަ އިރު އެރަށެއްގައި ނުވާނަމަ، ކަރަންޓީނު ވާކަށް ނުޖެހޭނެ ކަމަށެވެ. މީގެ ތެރޭގައި މާލެއަށް ދަތުރުކުރާ ފަރާތްތައްވެސް ހިމެނެއެވެ. ނަމަވެސް ޞިއްޚީ ޚިދުމަތް ހޯދަންދާ މީހާ އެދާ ރަށުގައި އުޅުމުގައި ވަކި އިމެއް ނުވަތަ ހައްދެއް ކަނަޑައެޅިފައެއް ނުވެއެވެ. ރައްޔިތުން ކުރާ ސުވާލަކީ 24 ގަޑިއިރު ނުވާކަމަށްވަޏާ، ކޮވިޑް 19 ބަލި ޖެހުމުގެ ފުރުޞަތު ނެތީ ހެއްޔެވެ؟\nއަދި މިކަމަށްޓަކައި އެޗް އޯ ސީ އީގެ ހުއްދައެއް ހޯދާކަށް ނުޖެހެއެވެ. ހަމަ އެކަނި ޑޮކްޓަރު ދެއްވާ ރިފަރެންސް ސިޓީ އަކާއި އެކު ދަތުރު ކުރުމުގެ ހުއްދަ ލިބެއެވެ. މިގޮތަށް އެޗް އޯ ސީ އީން ނިންމެވި އިރު ރަށްރަށުގެ ކައުންސިލުތަކާއި ރައްޔިތުން ގުޅިގެން ބަލި ފެތުރުނަ ނުދިނުމަށްޓަކައި ވަރަށް ހަރުދަނާ ފިޔަވަޅުތައް އަޅާފައި އެބަ ހުއްޓެވެ. މިގޮތުން މާލެ ދަތުރުކުރާ ބޯޓް ފަހަރުގެ ފަޅުވެރިން މާލެ ނުފޭބިޔަސް، ރަށަށް ފައިބާނަމަ، 14 ދުވަހުގެ ކަރަންޓީނެއް ފުރިހަމަ ކުރުމަށްފަހު ޕީސީއާރު ޓެސްޓް ހަދައި ނައްސި ނަތީޖާ އެއް އޮންނަން ޖެހެއެވެ.\nޞިއްޙީ ފަރުވާ ހޯދަން ދާ މީހުން ޞިއްޙީ މަރުކަޒު ނުވަތަ ހޮސްޕިޓަލު ފިޔަވައި އެހެން ތަންތަނަށް ޒިޔާރަތް ކުރުން ހުއްދައެއް ނުކުރެއެވެ. ނަމަވެސް އަލަށް އެޗްއީއޯސީ އީން މި ނެރެނު އުސޫލާއި ގުޅިގެން ކައުން ސިލުތަކުން އަޅާފައި މިވާ ހަރުދަނާ ފިޔަވަޅުތައް ބޭކާރުވެގެން ދިއުމުގެ ފުރުޞަތު އެބައޮތެވެ.\nމީގެ އިތުރަށް މިހާރު އެންމެ ބޮޑަށް ބަހުސްކޮށް ފާޑު ކިޔާ ހަދަމުން ދަނީ ޗުއްޓީއަށް ރަށަށް ނުދެވޭނެ އުސޫލު ކަނޑައެޅުއްވުމުންނެވެ. ކުދި ކުދި ތަންތައް ކުއްޔަށް ހިފައިގެން ފާއިތުވި ދޮޅު އަހަރެންހާ ދުވަހު ކެއްކޮށްލައިގެން ތިބި މީހުން މިކަމާ ވަރަށް ކަންބޮޑުވެ ދެރަވެ އެވާހަކަ ދައްކަމުން ގެންދެއެވެ. މީގެ އިތުރަށް ކުދިން ބައި ތިއްބާ ގޭގޭގައި ތިބި ކުދިންނާއި ކުއްޔަށް އުޅޭތަން ބަދަލު ކުރަން ޖެހުނު މީހުން މިކަމާ ކަންބޮޑު ވާނެއެވެ. މި ދަތި ދުވަސް ވަރުގައި ކުރިއަށް އޮތް ދެމަސް ދުވަހަށް އެމީހުން ބަޖެޓް ރޭވި ގޮތް މުޅިން ބަދަލު ކޮށްލަން ޖެހުނީއެވެ. މީގެ އިތުރަށް ރަށްރަށުގެ ކައުންސިލުތަކުން ވެސް މިކަމާ ފާޑުކިޔާ ވާހަކަ ދައްކަމުން އެބަ ގެންދެއެވެ. މިގޮތުން ކަރަންޓީނުވާން، އެޗް ޕީ އޭގެ ހުއްދަ ހޯދަން ނުޖެހޭ ކަމަށާއި އެއީ ކައުންސިލާއި ރަށު ރައްޔިތުންނާ ބެހޭ ކަމެއްކަމަށް ނ. އަތޮޅު ކައުން ސިލްގެ ރައީސް ވިދާޅުވާކަމަށް "ތިލަދުން" ގައި ވެއެވެ. ނ. އަތޮޅު ކައުން ސިލުގެ ރައީސް މުޙައްމަދު ބަޝީރު ކުރެއްވި ޓްވިޓްގައި ވަނީ ކަރަންޓީނުވާން ރަށަށް އަންނަ ރައްޔިތުންނަށް އެޗް ޕީ އޭ އިން ވަކި އެއްޗެއް ނާންގައިގެން ރަށަށް އެރުން ހުއްޓުވާކަށް ނ. އަތޮޅު ރަށްތަކުގެ ކައުންސިލުތަކަށް ނުފެންނަ ކަމަށެވެ. ކަރަންޓީނުވާން އަންނަ އެންމެންނަށްވެސް އެ ފުރުޞަތު ނ. އަތޮޅުގެ ރަށްތަކުން ދެއްވާނެ ކަމަށެވެ. އަދި ކަރަންޓީނަށް ފުރުޞަތު ދިނުމުގެ ސަބަބުން ކޮވިޑް 19 ނ. އަތޮޅުގައި ފެތުރިފައި ވާކަމަށް ފެންނާކަށް ނެތްކަމަށެވެ.\nބައެއް ފަރާތް ތަކުން ބުނާ ގޮތުގައި އެޗް ޕީ އޭ އިން މި ކަނޑަ އަޅުއްވާ އުސޫލުތަކާއި ގަވާއިދުތައް ދިމާ ނުވެ، ތަފާތު ގޮތްގޮތަށް ހުރުމުން ކޮވިޑް ފެތުރުމަށް އިތުރަށް ފުރުޞަތު ހުޅުވެއެވެ. އަދި ރަށު ކައުންސިލުތަކަށް ގޮން ޖެހީ ކަމަށް ބެލެވިދާނެ ކަމަށްވެސް ބައެއް ފަރާތް ތަކުން ބުނަމުން އެބަ ގެންދެއެވެ. ލާމަރުކަޒީ ގާނޫނުގެ ދަށުން އަތޮޅާއި ރަށްރަށުގެ ކަންތައްތައް ކައުންސިލުތަކަށް މި ދޫކޮށްލެވުނު ދަނޑިވަޅުގައި ރަށަށް އަރާ ފައިބާ މީހުން އެޗް ޕީ އޭ އިން ކޮންޓްރޯލް ކުރައްވަނީ ކަމަށް ބައެއްފަރާތްތަކުން ދެކިލައްވައެވެ. އަދި ޚިޔާލު ފާޅުކުރައްވާ ފަރާތް ތަކުން ހާމަކުރައްވާ ގޮތުގައި އެޗް ޕީ އޭއިން މޮޅު ކަންތައް ތަކެއް ކުރެއްވިފައިވާނަމަ، މާލޭގައި ކޮވިޑް 19 ފެތުރުން ކޮންޓްރޯލް ކުރެވުނީހެވެ.